Постановление № 264 от 26 септември 2006 г. за изменение и допълнение на Устройствения правилник на Агенцията по обществени поръчки, приет с Постановление № 56 на Министерския съвет от 2004 г.

ПОСТАНОВЛЕНИЕ № 264 ОТ 26 СЕПТЕМВРИ 2006 Г. за изменение и допълнение на Устройствения правилник на Агенцията по обществени поръчки, приет с Постановление № 56 на Министерския съвет от 2004 г. (обн., ДВ, бр. 24 от 2004 г.; изм. и доп., бр. 97 от 2004 г., бр. 48 и 78 от 2005 г. и бр. 21 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3, ал. 2 т. 5 се изменя така: “5. провеждане на обучения в областта на обществените поръчки;”. § 2. В чл. 5 се правят следните изменения и допълнения: 1. В ал. 3: а) точка 3 се изменя така: “3. разработва проекти на нормативни актове и дава становища по международни договори в областта на обществените поръчки;” б) точка 5 се отменя; в) точка 6 се изменя така: “6. изготвя проекти на образци на обявления, на статистически отчети и на информация за възложените обществени поръчки и за проведените конкурси за проекти;” г) в т. 7 думите “т. 1 - 7” се заменят с “т. 1 - 13”, а след думата “поръчки” се добавя “(ППЗОП)”; д) в т. 8 думите “ал. 1” се заличават и накрая се добавя “и уведомява Европейската комисия за промени в списъците”; е) точка 10 се изменя така: “10. утвърждава образците по чл. 5, ал. 1, т. 1, 10, 11 и 13 ППЗОП;” ж) в т. 12 думите “координира и контролира събирането и обобщаването на” се заменят със “събира и обобщава”; з) в т. 14 след думата “поръчки” се добавя “от други страни”; и) точка 15 се изменя така: “15. координира дейността, свързана с обучението на субектите на обществените поръчки;” к) точка 17 се изменя така: “17. обжалва пред Комисията за защита на конкуренцията решенията за откриване на процедури при условията на чл. 19, ал. 2, т. 3 ЗОП;” л) създават се нови т. 20 - 26: “20. осъществява сътрудничество в областта на обществените поръчки с браншовите организации; 21. предоставя обобщена информация по заявени критерии от Регистъра на обществените поръчки; 22. подпомага процеса на електронно възлагане на обществени поръчки; 23. уведомява Европейската комисия за всички договори по чл. 13, ал. 1, т. 3 ЗОП; 24. при поискване изпраща на Европейската комисия информацията по чл. 12, ал. 4 ЗОП; 25. изпраща на Европейската комисия ежегодни статистически отчети; 26. уведомява Европейската комисия за правни или фактически проблеми във връзка с участието на български лица в процедури за възлагане на обществени поръчки за услуги в трети страни;” м) създават се т. 27 - 30: “27. уведомява Европейската комисия за правни или фактически проблеми във връзка с участие на български лица в процедури за възлагане на обществени поръчки в трети страни, които се дължат на неспазване разпоредбите на международното трудово право; 28. определя експерти от агенцията, които участват като наблюдатели при провеждане на процедури за възлагане на обществени поръчки, в случаите на чл. 19, ал. 2, т. 22 ЗОП; 29. изпраща на Европейската комисия документите по чл. 118б, ал. 1 ЗОП; 30. популяризира добрите практики в областта на обществените поръчки;” н) досегашните т. 20 - 26 стават съответно т. 31 - 37.

2. В ал. 4 думите “ръководен служител на” се заменят със “служител на ръководна длъжност от”. § 3. В чл. 7 се правят следните изменения и допълнения: 1. В ал. 2: а) създава се нова т. 9: “9. координира изготвянето на годишен доклад за дейността на агенцията;” б) досегашната т. 9 става т. 10.

2. Алинея 3 се изменя така: “(3) Изпълнителният директор може да възложи на главния секретар отделни свои правомощия, свързани със служебните и трудовите правоотношения на служителите в агенцията, с изключение на тези правомощия, възлагането на които не се допуска съгласно Закона за държавния служител и Кодекса на труда.” § 4. В чл. 9, ал. 2 след думата “директор” запетаята се заменя с “и”, а думите “и на Арбитражния съд към агенцията” се заличават. § 5. В чл. 10 се правят следните изменения и допълнения: 1. Точка 11 се изменя така: “11. организира провежданите от агенцията обучения в областта на обществените поръчки;”.

2. Точка 26 се отменя.

3. Точка 28 се изменя така: “28. чрез финансов контрольор или друго лице, определено от изпълнителния директор, осъществява предварителен контрол за законосъобразност на всички документи, свързани с финансовата дейност;”.

4. Точка 29 се изменя така: “29. подпомага изпълнителния директор при осъществяване на цялостен вътрешен контрол в агенцията.” § 6. В чл. 12 се правят следните изменения и допълнения: 1. Точка 3 се отменя.

2. Точка 4 се изменя така: “4. подготвя проекти на образци на обявления, на статистически отчети и на информацията за възложените обществени поръчки и за проведените конкурси за проекти;”.

3. В т. 5 думите “ал. 1” се заличават.

4. Точка 7 се изменя така: “7. подготвя проекти на образци за информацията по чл. 5, ал. 1, т. 1, 10, 11 и 13 ППЗОП;”.

5. Точка 11 се изменя така: “11. следи практиката по обжалване на процедурите за възлагане на обществени поръчки в страната, както и практиката на Европейския съд по разрешаването на спорове в областта на обществените поръчки;”.

6. В т. 12 думите “и провеждането на преговори” се заличават.

7. Точка 15 се изменя така: “15. участва в обучения в областта на обществените поръчки;”.

8. Създава се нова т. 16: “16. подпомага изпълнителния директор при популяризиране на добрите практики в областта на обществените поръчки;”.

9. Досегашната т. 16 става т. 17.

10. Досегашната т. 17 става т. 18 и се изменя така: “18. изготвя предложения до изпълнителния директор на агенцията за обжалване пред Комисията за защита на конкуренцията на решенията за откриване на процедури в случаите по чл. 19, ал. 2, т. 3 ЗОП;”.

11. Досегашните т. 18 и 19 стават съответно т. 19 и 20.

12. Създават се т. 21 - 24: “21. подпомага изпълнителния директор при осъществяване на правомощията му по чл. 5, ал. 3, т. 23, 24 и 29; 22. събира и обобщава данните от статистическите отчети, изпратени от възложителите, и подготвя проект на годишния статистически отчет по чл. 11 ППЗОП; 23. изготвя предложение до изпълнителния директор за уведомяване на Европейската комисия в случаите по чл. 5, ал. 3, т. 26 и 27; 24. участва чрез наблюдатели в процедури за възлагане на обществени поръчки, чиито стойности са над посочените в чл. 45а, ал. 1 и 2 ЗОП, при условията на чл. 20а ЗОП.”

13. Досегашната т. 20 става т. 25. § 7. В чл. 13 се правят следните изменения: 1. В т. 3 думите “както и списък на арбитрите при Арбитражния съд към агенцията” се заличават.

2. Създава се нова т. 9: “9. предоставя чрез страницата на агенцията в интернет обобщена информация от Регистъра на обществените поръчки по определени критерии;”.

3. Досегашните т. 9 и 10 стават съответно т. 10 и 11.

4. Досегашната т. 11 става т. 12 и в нея след думите “актове и” се добавя “дава становища по”.

5. Досегашните т. 12, 13 и 14 стават съответно т. 13, 14 и 15.

6. Досегашната т. 15 става т. 16 и се изменя така: “16. участва в обучения в областта на обществените поръчки;”.

7. Досегашните т. 16 и 17 стават съответно т. 17 и 18. § 8. В чл. 16, т. 4 думите “работещите в” се заменят със “служителите от”. § 9. В чл. 20 в изречение първо думата “два” се заменя с “три”, а в изречение второ думата “Вторият” се заменя с “Третият”.

Заключителни разпоредби § 10. Постановлението се приема на основание § 150, ал. 1 от преходните и заключителните разпоредби на Закона за изменение и допълнение на Закона за обществените поръчки (ДВ, бр. 37 от 2006 г.). § 11. Параграф 2, т. 1, буква “д” (в частта относно уведомяването на Европейската комисия за промени в списъците), буква “л” (относно т. 23 - 26) и буква “м” (относно т. 27 - 29) и § 6, т. 12 влизат в сила от 1 януари 2007 г.

Министър-председател: Сергей Станишев

Главен секретар на Министерския съвет: Севдалин Мавров