Наредба за изменение и допълнение на Наредба № 15 от 2004 г. за воденето и съхраняването на регистрите от Комисията за финансов надзор и за подлежащите на вписване обстоятелства

КОМИСИЯ ЗА ФИНАСОВ НАДЗОР

Наредба за изменение и допълнение на Наредба № 15 от 2004 г. за воденето и съхраняването на регистрите от Комисията за финансов надзор и за подлежащите на вписване обстоятелства (ДВ, бр. 54 от 2004 г.) § 1. В чл. 2, т. 1 след думите “регулираните пазари” думите “на ценни книжа” се заличават. § 2. В чл. 5, ал. 1 след думите “заместник-председателите на комисията” се добавят думите “или надлежно упълномощени от тях служители”. § 3. В глава четвърта, раздел II, в заглавието накрая думите “на ценни книжа” се заличават. § 4. Член 15 се изменя така: “Чл. 15 (1) В регистъра за регулираните пазари се вписват: 1. решението на комисията, с което се издава лиценз за извършване на дейност като регулиран пазар; 2. наименованието, ЕИК, седалището и адресът на управление на пазарния оператор; 3. размерът на капитала на пазарния оператор; 4. имената (собствено, бащино и фамилно) на физическите лица, притежаващи квалифицирано участие в пазарния оператор, както и размерът на това участие; 5. наименованието, ЕИК, седалището и адресът на управление на юридическите лица, притежаващи квалифицирано участие в пазарния оператор, както и размерът на това участие; 6. имената (собствено, бащино и фамилно) на физическите лица, избрани за членове на съвета на директорите, управителния и надзорния съвет на пазарния оператор; 7. наименованието, ЕИК, седалището и адресът на управление на юридическите лица, избрани за членове на съвета на директорите, управителния и надзорния съвет на пазарния оператор; 8. имената (собствено, бащино и фамилно) на физическите лица, които представляват юридическите лица, членове на съвета на директорите, управителния и надзорния съвет на пазарния оператор; 9. имената (собствено, бащино и фамилно) на всички други лица, оправомощени да управляват и представляват пазарния оператор; 10. данните за квалификацията и професионалния опит на лицата по т. 6, 7, 8 и 9; 11. правилникът за дейността на регулирания пазар; 12. имената (собствено, бащино и фамилно) на физическите лица и наименованието, ЕИК, седалището и адресът на управление, предметът на дейност на юридическите лица - членове и участници в регулирания пазар; 13. годишният и 6-месечният отчет по чл. 85, ал. 6 ЗПФИ; 14. одобрението от министъра на финансите и управителя на БНБ по чл. 74, ал. 1 ЗПФИ; 15. одобрението по чл. 100, ал. 2, т. 2 ЗПФИ за извършване на сетълмент на сделките чрез система, различна от тази, която регулираният пазар прилага; 16. одобрението по чл. 101, ал. 2 ЗПФИ за извършване на клиринг и/или сетълмент на сделки, сключени на регулирания пазар чрез централен съконтрагент, клирингова къща и система за сетълмент в друга държава членка; 17. решението на комисията за отнемане на лиценз за извършване на дейност като регулиран пазар; 18. имената (собствено, бащино и фамилно) на назначените квестори.

(2) Когато регулираният пазар и пазарният оператор са отделни юридически лица, освен данните и документите по ал. 1 по партидата на регулирания пазар се вписват: 1. уставът, дружественият договор и другите учредителни актове на регулирания пазар; 2. документите, удостоверяващи разпределението на задълженията между регулирания пазар и пазарния оператор във връзка с дейността на регулирания пазар.

(3) За регулиран пазар, който е уведомил комисията, че възнамерява да сключва споразумения за улесняване достъпа до системите си за търговия на територията на друга държава членка, се вписват и следните обстоятелства: 1. приемащата държава членка; 2. информацията за споразуменията, които регулираният пазар възнамерява да сключва; 3. датата, от която регулираният пазар може да започне да извършва дейност на територията на съответната държава членка.

(4) В регистъра по ал. 1 за регулиран пазар, получил разрешение за извършване на дейност от компетентен орган на друга държава членка, за който комисията е получила уведомление от компетентния орган на съответната държава членка съгласно чл. 95, ал. 1 ЗПФИ, се вписват следните обстоятелства: 1. държавата членка по произход; 2. седалището и адресът на управление на пазарния оператор; 3. информацията за споразуменията, които регулираният пазар възнамерява да сключва за улесняване достъпа до системите му за търговия; 4. датата, от която регулираният пазар може да започне да извършва дейност на територията на Република България; 5. компетентният орган от съответната държава членка, упражняващ надзор върху дейността на регулирания пазар.

(5) В случаите, когато пазарен оператор организира и МСТ, в регистъра по ал. 1 по партида на регулирания пазар, организиран от пазарния оператор относно МСТ, се вписват: 1. решението на комисията, с което се издава лиценз за организиране на МСТ; 2. правилата за търговия, включително и критериите за изпълнение на нарежданията по чл. 51, ал. 1 ЗПФИ; 3. правилата за търговия по чл. 51, ал. 3 ЗПФИ; 4. името (собствено, бащино и фамилно) за физическите лица и наименованието, ЕИК, седалището и адресът на управление - за юридическите лица, участници в МСТ; 5. наименованието, ЕИК, седалището и адресът на управление на дружествата, чиито финансови инструменти се търгуват чрез МСТ; 6. видът и емисията на финансовите инструменти, търгувани чрез МСТ; 7. одобрението от министъра на финансите и управителя на БНБ по чл. 51, ал. 2, т. 7; 8. разрешението по чл. 53, ал. 2 ЗПФИ; 9. одобрението по чл. 53, ал. 4 ЗПФИ; 10. одобрението за използване на централен съконтрагент, клирингова къща или система за сетълмент на друга държава членка по чл. 57, ал. 1 ЗПФИ; 11. решението на комисията за отнемане на лиценз за организиране на МСТ.” § 5. В чл. 16 се правят следните изменения и допълнения: 1. В ал. 1: а) в текста преди т. 1 думите “чл. 54, ал. 2 и 3 ЗППЦК” се заменят с думите “чл. 5, ал. 2 и 3 ЗПФИ”; б) в т. 1 думите “чл. 54, ал. 2 и 3 ЗППЦК” се заменят с думите “чл. 5, ал. 2 и 3 ЗПФИ”; в) създава се нова т. 2 със следното съдържание: “2. решението на комисията за разширяване обхвата на издадения лиценз за извършване на услуги и дейности по чл. 5, ал. 2 и 3 ЗПФИ;” г) създава се нова т. 3 със следното съдържание: “3. решението на комисията за признаване на лиценз за извършване на услуги и дейности по чл. 5, ал. 2 и 3 ЗПФИ на инвестиционен посредник от трета държава;” д) досегашната т. 2 става т. 4 и в нея думите “чл. 54, ал. 2 и 3 ЗППЦК” се заменят с “чл. 5, ал. 2 и 3 ЗПФИ”; е) досегашната т. 3 става т. 5 и в нея думите “чл. 54, ал. 2 и 3 ЗППЦК” се заменят с “чл. 5, ал. 2 и 3 ЗПФИ”; ж) досегашната т. 4 става т. 6 и в нея думите “чл. 61 ЗППЦК” се заменят с “чл. 12 ЗПФИ”, думите “ценни книжа” се заменят с “финансови инструменти”, а накрая думите “относно ценни книжа” се заличават; з) досегашната т. 5 става т. 7 и в нея текстът “чл. 21, ал. 1, т. 2 от Наредба № 1 от 2003 г. за изискванията към дейността на инвестиционните посредници (ДВ, бр. 90 от 2003 г.) се заменя с “чл. 39, ал. 1, т. 2 от Наредба № 38 за изискванията към дейността на инвестиционните посредници”, а след думите “чл. 221 ЗППЦК” се добавя “чл. 127 ЗПФИ”; и) досегашната т. 6 става т. 8 и в нея текстът “пряко или чрез свързани лица 10 или над 10 на сто от гласовете в общото събрание на инвестиционния посредник или могат да го контролират” се заменят с “квалифицирано участие”; к) досегашната т. 7 става т. 9 и в нея текстът “пряко или чрез свързани лица 10 или повече от 10 на сто от гласовете в общото събрание или може да ги контролира” се заменя с “квалифицирано участие”; л) досегашните т. 8, 9 и 10 стават съответно т. 10, 11 и 12; м) създава се нова т. 13: “13. името (собствено, бащино и фамилно) за физическите лица и наименованието, ЕИК, седалището и адресът на управление - за юридическите лица, с които инвестиционният посредник е сключил договор за извършване на дейност като регистрационен агент”; н) досегашната т. 11 става т. 14 и се изменя, както следва: “14. регулираният пазар, в който членува инвестиционният посредник, включително: а) датата и номерът на решението за приемане на инвестиционния посредник за член на регулирания пазар; б) датата и номерът на решението за временно отстраняване на инвестиционния посредник от търговия на регулиран пазар; в) датата и номерът на решението за окончателно отстраняване на инвестиционния посредник от търговия на регулиран пазар; г) имената (собствено, бащино и фамилно) на допуснатите до търговия на регулиран пазар брокери, представляващи инвестиционния посредник - член на регулирания пазар, номерът и датата на решението за допускането им до търговия;” о) досегашната т. 12 се отменя; п) досегашната т. 13 става т. 15 и в нея думите “фондова борса” се заменят с “регулирания пазар”, а думите “или от неофициалния пазар на ценни книжа” се заличават; р) досегашната т. 14 става т. 16 и в нея думите “чл. 62, ал. 2, т. 5 ЗППЦК” се заменят с “чл. 13, ал. 2 и 3 ЗПФИ”; с) досегашните т. 15 и 16 стават съответно т. 17 и 18; т) досегашната т. 17 става т. 19 и в нея думите “чл. 54, ал. 2 и 3 ЗППЦК” се заменят с “чл. 5, ал. 2 и 3 ЗПФИ”; у) досегашната т. 18 става т. 20; ф) създават се т. 21, 22 и 23: “21. имената (собствено, бащино и фамилно) на назначените квестори; 22. за инвестиционен посредник, който възнамерява да извършва дейност в приемаща държава членка чрез клон, се вписват и следните обстоятелства: а) приемащата държава членка; б) адресът на клона; в) програмата за дейността; г) датата, от която инвестиционният посредник може да започне да извършва дейност в приемащата държава членка; 23. за инвестиционен посредник, който възнамерява да извършва дейност в приемаща държава членка, при условията на свободно предоставяне на услуги се вписват и следните обстоятелства: а) приемащата държава; б) програмата за дейността; в) датата, от която инвестиционният посредник може да започне да извършва дейност в приемащата държава.”

2. Създава се нова ал. 2: “(2) За инвестиционен посредник със седалище в държава членка, който възнамерява да извършва услугите и дейностите по чл. 5, ал. 2 и 3 ЗПФИ на територията на Република България чрез клон, се вписват следните обстоятелства: 1. седалището и адресът на управление на клона; 2. данните за управителя на клона; 3. програмата за дейността; 4. датата, от която инвестиционният посредник може да започне да извършва дейност на територията на Република България; 5. компетентният орган от съответната държава членка, упражняващ надзор върху дейността на инвестиционния посредник.”

3. Създава се ал. 3 със следното съдържание: “(3) За инвестиционен посредник със седалище в държава членка, който възнамерява да извършва услугите и дейностите по чл. 5, ал. 2 и 3 ЗПФИ на територията на Република България при условията на свободно предоставяне на услуги, се вписват следните обстоятелства: 1. програмата за дейността; 2. датата, от която инвестиционният посредник може да започне да извършва дейност на територията на Република България; 3. компетентният орган от съответната държава членка, упражняващ надзор върху дейността на инвестиционния посредник.”

4. Създава се ал. 4 със следното съдържание: “(4) В случаите, когато инвестиционен посредник организира МСТ, в регистъра се вписват и данните, и документите по чл. 15, ал. 5, т. 2 - 10.”

5. Досегашната ал. 2 става ал. 5 и в нея се правят следните изменения и допълнения: а) в текста преди т. 1 думите “чл. 54, ал. 2 и 3 ЗППЦК” се заменят с “чл. 5, ал. 2 и 3 ЗПФИ”, а думите “Закона за банките (ЗБ)” се заменят с думите “Закона за кредитните институции (ЗКИ)”; б) в т. 1 думите “чл. 1, ал. 2, т. 4 ЗБ” се заменят с “чл. 2, ал. 2, т. 9 ЗКИ”; в) в т. 2 думите “чл. 1, ал. 2, т. 4 ЗБ” се заменят с “чл. 2, ал. 2, т. 9 ЗКИ”. § 6. В чл. 17 се правят следните изменения и допълнения: 1. В ал. 1: а) точка 3 се изменя така: “3. годишните финансови отчети за дейността по чл. 31, ал. 1, т. 1 и годишните консолидирани финансови отчети за дейността по чл. 31, ал. 3, т. 1 от Наредба № 2;” б) точка 4 се изменя така: “4. тримесечните финансови отчети за дейността по чл. 31, ал. 1, т. 2 и тримесечните консолидирани финансови отчети за дейността по чл. 31, ал. 3, т. 2 от Наредба № 2;” в) в т. 5 думите “на ценни книжа” се заличават, а думите “приети на официалния, съответно неофициалния пазар, ценни книжа съгласно чл. 107, ал. 1 ЗППЦК” се заменят с думите “ценни книжа”; г) досегашната т. 6 се отменя; д) създава се т. 9: “9. приемащата държава в случаите, когато дружеството ще извършва публично предлагане или иска допускане на ценни книжа до търговия на регулиран пазар на територията на държава членка.”

2. Създава се нова ал. 2 със следното съдържание: “(2) За емитент от държава членка, който ще извършва публично предлагане или иска допускане на ценни книжа до търговия на регулиран пазар на територията на Република България в регистъра по ал. 1, се вписват: 1. датата на уведомлението до комисията; 2. копието от потвърдения от надзорния орган на изпращащата държава проспект.”

3. Досегашната ал. 2 става ал. 3.

4. Досегашната ал. 3 става ал. 4 и в нея се правят следните изменения и допълнения: а) в т. 2 думите “чл. 115, ал. 3 ” се заменят с “чл. 115, ал. 4”; б) създава се нова т. 3: “3. уведомлението по чл. 111, ал. 6 ЗППЦК;” в) досегашната т. 3 става т. 4 и се променя, както следва: “4. уведомленията по чл. 111а, ал. 1 и 2 ЗППЦК;” г) досегашната т. 4 става т. 5 и в нея думите “чл. 115б, ал. 2” се заменят с думите “чл. 115в, ал. 2”; д) досегашната т. 5 става т. 6 и в нея думите “чл. 116, ал. 10” се заменят с “чл. 116, ал. 11”; е) досегашните т. 6 - 12 стават съответно т. 7 - 13; ж) досегашната т. 13 става т. 14 и се изменя така: “14. уведомленията по чл. 145, ал. 1 ЗППЦК;” з) създава се нова т. 15: “15. уведомленията по чл. 146, ал. 1 ЗППЦК;” и) създава се т. 16: “16. уведомленията по чл. 148а ЗППЦК;” к) досегашните т. 14 и 15 стават съответно т. 17 и 18.

5. Досегашната ал. 4 става ал. 5.

6. Досегашната ал. 5 става ал. 6 и в нея се правят следните изменения: а) точка 5 се изменя така: “5. годишните финансови отчети за дейността по чл. 40, т. 1 от Наредба № 2;” б) точка 6 се изменя така: “6. тримесечните финансови отчети за дейността по чл. 40, т. 2 от Наредба № 2”. § 7. В чл.18 се правят следните изменения и допълнения: а) в т. 1 думата “първично” се заличава; б) в т. 2 след думите “чл. 141” се поставя запетая и се добавя “ал. 3”; в) в т. 3 думите “вторично публично предлагане на ценни книжа” се заменят с “допускане на ценни книжа до търговия на регулиран пазар”; г) точка 5 се изменя така: “5. решението на комисията за признаване еквивалентност на информацията в случаите по чл. 79, ал. 3, т. 2 и 3 и ал. 4, т. 3 и 4 ЗППЦК;” д) точка 6 се изменя така: “6. потвърденият проспект за публично предлагане или допускане на ценни книжа до търговия на регулиран пазар, допълнението към проспекта по чл. 85, ал. 2 ЗППЦК, съответно друг документ, съдържащ еквивалентна на проспекта информация за емитента и за ценните книжа, които се предлагат публично или се допускат до търговия на регулиран пазар;” е) в т. 7 думите “чл. 93а, ал.1 ЗППЦК” се заменят с “чл. 92а ЗППЦК”; ж) в т. 9 думите “чл. 86, ал. 2” се заменят с “чл. 85, ал. 1”; з) точка 10 се изменя така: “10. решението на комисията за потвърждаване на допълнението към проспекта по чл. 85, ал. 2 ЗППЦК”; и) в т. 12 думите “официалния пазар на фондова борса” се заменят с “регулиран пазар”, а думите “съответно на неофициалния пазар на ценни книжа” се заличават. § 8. В чл. 19 се правят следните изменения и допълнения: 1. В ал. 1 се създава т. 4: “4. поканата по чл.100ц ЗППЦК”.

2. В ал. 2 т. 5 и 6 се отменят. § 9. В чл. 21 се правят следните изменения и допълнения: 1. В ал. 1, т. 19 и 20 думата “търга” се заменя с думите “търговото предлагане”.

2. Създава се ал. 3: “(3) В случаите на изкупуване на акции по чл. 157а относно предложението за изкупуване в регистъра се вписват съответните данни по ал. 1”. § 10. В чл. 22 се правят следните изменения и допълнения: 1. В ал. 1: а) в т. 3 думите “броят на притежаваните от управляващото дружество акции на инвестиционното дружество” се заличават; б) в т. 4 думите “чл. 61 ЗППЦК” се заменят с “ чл. 12 ЗПФИ”; в) в т. 5 думите “чл. 54, ал. 2 и 3 ЗППЦК” се заменят с “чл. 5, ал. 2 и 3 ЗПФИ”, а думите “чл. 1, ал. 2, т. 4 ЗБ” се заменят с “чл. 2, ал. 2, т. 9 ЗКИ”; г) в т. 8 накрая думите “на ценни книжа” се заличават; д) в т. 11 думите “отворен тип в затворен тип и обратно” се заменят с думите “затворен тип в отворен”; е) точка 12 се изменя така: “12. годишният финансов отчет по чл. 73в, т. 1 от Наредба № 25;” ж) точка 13 се изменя така: “13. тримесечни финансови отчети по чл. 73в, т. 2 от Наредба № 25 и месечен счетоводен баланс;” з) в т. 14 думите “чл. 115, ал. 3 ЗППЦК” се заменят с “чл. 115, ал. 4 ЗППЦК”; и) досегашната т. 15 се отменя; к) в т. 16 думите “чл. 115б, ал. 2 ЗППЦК” се заменят с “чл. 115в, ал. 2 ЗППЦК”; л) в т. 17 думите “чл. 116, ал. 10” се заменят с “чл. 116, ал. 11”; м) точка 19 се изменя така: “19. за инвестиционното дружество от затворен тип се вписват и: а) уведомлението по чл. 111, ал. 6 ЗППЦК; б) уведомленията по чл. 145, ал. 1, чл. 146, ал. 1 и чл. 148а ЗППЦК;” н) създава се нова т. 20: “20. уведомлението по чл. 174 ЗППЦК;” о) досегашните т. 20, 21 и 22 стават съответно т. 21, 22 и 23.

2. В ал. 3 се правят следните допълнения: а) създава се т. 5: “5. за инвестиционно дружество, което възнамерява да предлага публично акциите си на територията на държава членка, се вписват и следните обстоятелства: a) приемащата държава членка; б) датата, от която инвестиционното дружество може да извършва публично предлагане в съответната държава членка”. § 11. В чл. 23 се правят следните изменения и допълнения: 1. В ал. 1: а) в т. 1 накрая след думите “управляващо дружество” се поставя запетая и се добавят думите “съответно се признава лиценз за извършване на дейност като управляващо дружество на юридическо лице от трета държава”; б) създава се нова т. 5: “5. уведомлението по чл. 16, ал. 3, т.1 и 3 от Наредба № 26;” в) досегашните т. 5 и 6 стават съответно т. 6 и 7; г) досегашната т. 7 става т. 8 и в нея думите “чл. 61 ЗППЦК” се заменят с “ чл. 12, ал. 1 ЗПФИ”; д) досегашните т. 8 - 12 стават съответно т. 9 - 13; е) създава се т. 14 със следното съдържание: “14. за управляващо дружество, което възнамерява да създаде клон в държава членка, се вписват и следните обстоятелства: a) приемащата държава членка; б) адресът на клона; в) данните за управителя на клона; г) програмата за дейността; д) датата, от която управляващото дружество може да започне да извършва дейност на територията на приемащата държава;” ж) създава се т. 15 със следното съдържание: “15. за управляващо дружество, което възнамерява да извършва дейност на територията на държава членка при условията на свободно предоставяне на услуги, се вписват и следните обстоятелства: а) приемащата държава членка; б) програмата за дейността; в) датата, от която управляващото дружество може да започне да извършва дейност на територията на приемащата държава.”

2. Създава се нова ал. 2 със следното съдържание: “(2) За управляващо дружество със седалище в държава членка, което възнамерява да извършва дейност на територията на Република България чрез клон, се вписват следните обстоятелства: 1. седалището и адресът на управление на клона; 2. данните за управителя на клона; 3. програмата за дейността ; 4. датата, от която управляващото дружество може да започне да извършва дейност; 5. компетентният орган от съответната държава членка, упражняващ надзор върху дейността на управляващото дружество.”

3. Създава се нова ал. 3: “(3) За управляващо дружество със седалище в държава членка, което възнамерява да извършва дейност на територията на Република България при условията на свободно предоставяне на услуги, се вписват следните обстоятелства: 1. програмата за дейността; 2. датата, от която управляващото дружество може да започне да извършва дейност; 3. компетентният орган от съответната държава членка, упражняващ надзор върху дейността на управляващото дружество.”

4. Досегашната ал. 2 става ал. 4 и в нея се правят следните изменения и допълнения: а) в т. 4 думите “чл. 54, ал. 2 и 3 ЗППЦК” се заменят с думите “чл. 5, ал. 2 и 3 ЗПФИ”, а думите “чл. 1, ал. 2, т. 4 ЗБ” се заменят с думите “чл. 2, ал. 2, т. 9 ЗКИ”; б) точка 8 се изменя така: “8. годишния финансов отчет по чл. 73в, т. 1 от Наредба № 25;” в) точка 9 се изменя така: “9. тримесечни финансови отчети по чл. 73в, т. 2 от Наредба № 25 и месечен счетоводен баланс”.

5. Досегашната ал. 3 става ал. 5 и в нея се правят следните допълнения: а) създава се т. 5: “5. за договорен фонд, който възнамерява да предлага публично дяловете си на територията на държава членка, се вписват и следните обстоятелства: a) приемащата държава членка; б) датата, от която може да започне публичното предлагане в съответната държава членка.” § 12. В чл. 24 се правят следните допълнения: 1. В ал. 1: а) в т. 5 след думите “чл. 212 ЗППЦК” се добавя “и чл. 118 ЗПФИ”; б) в т. 6 след думите “чл. 221 ЗППЦК” се добавя “и чл. 127 ЗПФИ”. § 13. В чл. 25 се правят следните изменения и допълнения: 1. В ал. 1: а) в т. 1 след думата “застраховане” се добавя думата “или”, а думите “или на застраховане и презастраховане” се заличават; б) точка 2 се изменя така: “2. решението на комисията, с което се издава допълнителен лиценз на презастраховател за извършване на нова дейност;” в) в т. 5 след думата “застрахователят” се добавят думите “или презастрахователя”; г) в т. 6 след думата “застрахователят” се добавят думите “или презастрахователя”; д) в т. 8 накрая след думата “застрахователят” се добавят думите “или презастрахователя”; е) в т. 9 след думите “застрахователно дружество”се добавят “(или презастрахователя)”; ж) в т. 15 след думата “застрахователя” се добавят думите “или презастрахователя”; з) в т. 16 накрая се добавят думите “или за отделна част от дейността по презастраховане”; и) в т. 17 след думата “застраховане” се добавя думата “или”, а думите “или застраховане или презастраховане” се заличават.

2. В ал. 2: а) в текста преди т. 1 след думата “застраховане” се добавя думата “или”, думите “или застраховане и презастраховане” се заличават, а след думите “по чл. 42” се поставя запетая и се добавят думите “съответно по чл. 74б”; б) в т. 1 след думата “застрахователна” се поставя запетая и се добавят думите “съответно презастрахователна”, а накрая след думата “застрахователя” се добавят думите “или презастрахователя”.

3. В ал. 3: а) в текста преди т. 1 след думата “застрахователите” се поставя запетая и се добавят думите “съответно презастрахователите”; б) в т. 1 след думата “застрахователя” се добавят думите “или презастрахователя”; в) в т. 3 накрая се поставя запетая и се добавят думите “съответно видът на презастрахователната дейност, която презастрахователят ще извършва в Република България”. § 14. Навсякъде в наредбата думите “кодът по БУЛСТАТ” се заменят с “ЕИК”. § 15. Наредбата се издава на основание чл. 30, ал. 2 от Закона за Комисията за финансов надзор и е приета с Решение № 106-Н от 23.VI.2008 г. на Комисията за финансов надзор.

Председател: Ап. Апостолов