Постановление № 52 от 5 март 2013 г. за изменение и допълнение на нормативни актове на Министерския съвет

ПОСТАНОВЛЕНИЕ № 52 ОТ 5 МАРТ 2013 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Тарифата за таксите и разноските към Закона за частните съдебни изпълнители, приета с Постановление № 92 на Министерския съвет от 2006 г. (ДВ, бр. 35 от 2006 г.), се правят следните изменения и допълнения: 1. Точка 5 се изменя така: „5. За изготвяне и връчване от съдебния изпълнител или от негов служител на покана, призовка, препис от жалба, уведомление или книжа, включително за връчване на изявление на взискателя по чл. 517, ал. 2 и 3 от Гражданския процесуален кодекс (ГПК), се събира такса 20 лв.“

2. В т. 9 думите „по чл. 398, ал. 1 ГПК“ се заменят с „по чл. 517, ал. 1 ГПК“ и се създава забележка: „Забележка.

За налагане на електронен запор върху вземане по сметка/и в банка/и се събира такса 15 лв. независимо от броя на запорите.“

3. В т. 14 думите „да предяви иск пред окръжния съд по седалището на дружеството за неговото прекратяване по чл. 398б, ал. 2 и 3 ГПК“ се заменят с „по чл. 517, ал. 2 и 3 ГПК да предяви иск за прекратяване на дружеството“.

4. В т. 16 думите „глава четиридесет и пета“ се заменят с „глава четиридесет и осма“.

5. Точка 20 се изменя така: „20. За извършване на опис на движими и недвижими имущества, включително на налични ценни книжа, се събира такса в размер 1,5 на сто върху по-малката сума от цената на описаната вещ/ценните книжа и от паричното вземане, но не по-малко от 50 лв.

Забележки: 1. При преминаване на изпълнението от едни вещи върху други, независимо от това, дали са движими или недвижими, нова такса не се събира, ако не е бил извършен опис.

2. Таксата се събира и при опис на вещи по реда на чл. 557 ГПК.

3. За извършване на опис на имущество в срока за доброволно изпълнение такса не се събира.“

6. Точка 26 се изменя така: „26. За изпълнение на парично вземане се събира такса върху събраната сума, както следва: а) до 100 лв. – 10 лв.; б) от 100 до 1000 лв. – 10 лв. + 10 на сто за горницата над 100 лв.; в) от 1000 до 10 000 лв. – 100 лв. + 8 на сто за горницата над 1000 лв.; г) от 10 000 до 50 000 лв. – 820 лв. + 6 на сто за горницата над 10 000 лв.; д) от 50 000 до 100 000 лв. – 3220 лв. + 4 на сто за горницата над 50 000 лв.; е) над 100 000 лв. – 5220 лв. + 2 на сто за горницата над 100 000 лв.

Забележки: 1. При частично събиране на паричното вземане таксата се определя за целия дълг, но се събира част, съответстваща на събраната сума. Таксата, събрана при частичните плащания, трябва да е равна на изчислената върху общо събраната сума.

2. При изпълнение на вземане за периодични платежи, включително за издръжка, таксата се събира еднократно върху сбора от изплатените суми на всеки 6 месеца, с изключение на случаите на погасяване на задълженията за минало време.

3. Таксата върху постъпилите суми при присъединяване на взискатели се събира само от съдебния изпълнител, събрал сумата на присъединените взискатели.

4. В размера на паричното вземане не се включват авансовите такси.

5. От таксата за изпълнение на парично вземане се приспадат всички пропорционални такси за сметка на длъжника или взискателя, надвишаващи една десета от вземането.“

7. Създава се т. 27а: „27а. Максималният размер на пропорционалните такси не може да надвишава: 1. една десета от вземането – в случаите по т. 20 и 26; 2. една десета от цената на имота/вещите – в случаите по т. 21 до 24 включително.“

8. В т. 31: 1. В буква „а“ думите „такси за“ се заличават.

2. Създава се буква „к“: „к. заплащане на пощенски и/или куриерски услуги.“

3. В забележката след думите „издаден документ“ се добавя „по Закона за счетоводството“ и се поставя точка, а текстът до края се заличава. § 2. В Тарифата за държавните такси, които се събират от съдилищата по Гражданския процесуален кодекс (ГПК), приета с Постановление № 38 на Министерския съвет от 2008 г. (обн., ДВ, бр. 22 от 2008 г.; доп., бр. 50 от 2008 г.), се правят следните изменения и допълнения: 1. В чл. 36: а) досегашният текст става ал. 1; б) създава се ал. 2: „(2) За налагане на електронен запор върху вземане по сметка/и в банка/и се събира такса 15 лв. независимо от броя на запорите.“

2. Член 47 се изменя така: „Чл. 47. (1) За извършване на опис на движими и недвижими имущества, включително на налични ценни книжа, се събира такса в размер 1,5 на сто върху по-малката сума от цената на описаната вещ/ценните книжа и от паричното вземане, но не по-малко от 50 лв.

(2) За извършване на опис на имущество в срока за доброволно изпълнение такса не се събира.

(3) При преминаване на изпълнението от едни вещи върху други, независимо от това, дали са движими или недвижими, нова такса не се събира, ако не е бил извършен опис.

(4) Таксата по ал. 1 се събира и при опис на вещи по реда на чл. 557 ГПК.“

3. В чл. 53 се правят следните изменения и допълнения: а) алинея 1 се изменя така: „(1) За изпълнение на парично вземане се събира такса върху събраната сума, както следва: а) до 100 лв. – 10 лв.; б) от 100 до 1000 лв. – 10 лв. + 10 на сто за горницата над 100 лв.; в) от 1000 до 10 000 лв. – 100 лв. + 8 на сто за горницата над 1000 лв.; г) от 10 000 до 50 000 лв. – 820 лв. + 6 на сто за горницата над 10 000 лв.; д) от 50 000 до 100 000 лв. – 3220 лв. + 4 на сто за горницата над 50 000 лв.; е) над 100 000 лв. – 5220 лв. + 2 на сто за горницата над 100 000 лв.“; б) в ал. 5 думите „държавния съдебен“ се заменят със „съдебния“; в) алинея 6 се изменя така: „(6) От таксата за изпълнение на парично вземане се приспадат всички пропорционални такси за сметка на длъжника или взискателя, надвишаващи една десета от вземането.“

4. Създава се чл. 58а: „Чл. 58а. Максималният размер на пропорционалните такси не може да надвишава: 1. една десета от вземането – в случаите по чл. 47 и 53; 2. една десета от цената на имота/вещите – в случаите по чл. 48 до чл. 52 включително.“

Министър-председател: Бойко Борисов

Главен секретар на Министерския съвет: Росен Желязков