Постановление № 10 от 25 януари 2006 г. за изменение и допълнение на Тарифата за таксите, заплащани за сезонни и годишни прегледи на земеделска и горска техника, които се събират от Контролно-техническата инспекция към Министерството на земеделието и горите - приложение № 2 към чл. 2 от Постановление № 21 на Министерския съвет от 1999 г.

ПОСТАНОВЛЕНИЕ № 10 ОТ 25 ЯНУАРИ 2006 Г. за изменение и допълнение на Тарифата за таксите, заплащани за сезонни и годишни прегледи на земеделска и горска техника, които се събират от Контролно-техническата инспекция към Министерството на земеделието и горите - приложение № 2 към чл. 2 от Постановление № 21 на Министерския съвет от 1999 г. (обн., ДВ, бр. 13 от 1999 г.; изм. и доп., бр. 64 от 2002 г. и бр. 68 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. Наименованието на тарифата се изменя така: “Тарифа за таксите, събирани от Контролно-техническата инспекция към Министерството на земеделието и горите по Закона за регистрация и контрол на земеделската и горската техника”. § 2. В чл. 1 се правят следните изменения: 1. В група А: а) в т. 1 цифрата “8” се заменя с “10”; б) в т. 2 цифрата “9” се заменя с “12”; в) в т. 3 цифрата “9” се заменя с “12”; г) в т. 4 цифрата “7” се заменя с “9”; д) в т. 5 думите “със специално” се заменят със “с общо и специално” и цифрата “4” се заменя с “6”; е) точка 6 се отменя.

2. В група Б: а) в т. 1 числото “23” се заменя с “25”; б) в т. 2 числото “16” се заменя с “18”; в) в т. 3 числото “21” се заменя с “25”. § 3. Членове 3 и 4 се изменят така: “Чл. 3. За извършване на идентификация при първоначална регистрация, промяна в регистрацията, пускане в употреба или бракуване на техниката - 4 лв.

Чл. 4. За издаване и подмяна на свидетелство за регистрация на техниката, талон за технически преглед и за предоставяне на табели с регистрационен номер - 4 лв.” § 4. Създава се нов чл. 5: “Чл. 5. (1) За издаване на документи за удостоверяване на обстоятелства по Закона за регистрация и контрол на земеделската и горската техника се събират следните такси: 1. за издаване на удостоверение с данни за собственика или за техниката - 3 лв.; 2. за издаване на експертна справка за проверка на идентификационните номера на техниката - 10 лв.; 3. за издаване на справки за броя на техниката от един вид, марка или модел - 50 лв.

(2) Таксите по ал. 1 не се събират от държавните органи и органите на местното самоуправление, поискали служебно съответните данни.” § 5. Създава се чл. 6: “Чл. 6. За издаване на сертификат за одобрение или изменение на типа се събира следната такса: 1. за нов тип колесен трактор - 200 лв.

2. за нов тип верижен трактор - 200 лв.

3. за нов тип тракторно ремарке - 150 лв.

4. за нов тип сменяема прикачна техника - 150 лв.

5. за система, компонент или отделен технически възел за техниката по т. 1 - 4 - 100 лв.

6. за нов тип двигател/фамилия двигатели - 100 лв.” § 6. Досегашният чл. 5 става чл. 7 и се изменя така: “Чл. 7. Таксите се събират в брой с квитанция или по банков път с платежно нареждане.”

Заключителни разпоредби § 7. В параграф единствен от заключителната разпоредба думите “чл. 10, ал. 3” се заменят с “чл. 9, ал. 15, чл. 10, ал. 4, чл. 13, ал. 3”. § 8. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров