Административният съд – Варна, ХІV състав, на основание чл. 188 във връзка с чл. 181, ал. 1 АПК съобщава, че с протест на прокурор при Окръжната прокуратура – Варна, е оспорена разпоредбата на чл. 16, ал. 1, т. 18 от Правилника за организацията и дейността на общинския съвет, неговите комисии и взаимодействието му с общинската администрация, приет с Решение № 15-3, протокол № 15 от 29.06.2012 г. на Общинския съвет – гр. Дългопол. По протеста е образувано административно дело № 930/2018 г. по описа на Административния съд – Варна, ХІV състав, насрочено за разглеждане в открито съдебно заседание на 21.06.2018 г. от 10,30 ч. Съгласно чл. 182, ал. 2 от АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.