Постановление № 195 от 9 септември 2010 г. за допълнение на Тарифа № 12 за таксите, които се събират в системата на Министерството на финансите по Закона за държавните такси, одобрена с Постановление № 55 на Министерския съвет от 1993 г.

ПОСТАНОВЛЕНИЕ № 195 ОТ 9 СЕПТЕМВРИ 2010 Г. за допълнение на Тарифа № 12 за таксите, които се събират в системата на Министерството на финансите по Закона за държавните такси, одобрена с Постановление № 55 на Министерския съвет от 1993 г. (обн., ДВ, бр. 24 от 1993 г.; изм. и доп., бр. 1, 18, 37, 77 и 101 от 1994 г., бр. 106 от 1996 г., бр. 58 и 78 от 1997 г., бр. 42 и 90 от 1999 г., бр. 2 от 2000 г., бр. 112 от 2001 г., бр. 96 от 2002 г., бр. 13 и 111 от 2003 г., бр. 77, 96 и 108 от 2006 г., бр. 7, 16, 49 и 100 от 2007 г. и бр. 54 и 79 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. Създава се чл. 40: „Чл. 40. (1) За явяване на изпит за придобиване на сертификат „вътрешен одитор в публичния сектор“ се събира такса в размер 40 лв.

(2) За издаване на сертификат или за издаване на дубликат на сертификата „вътрешен одитор в публичния сектор“ се събира такса в размер 3 лв.“.

Заключителна разпоредба § 2. В § 4 от преходните и заключителните разпоредби на Постановление № 55 на Министерския съвет от 1993 г. за одобряване на Тарифа № 12 за таксите, които се събират в системата на Министерството на финансите по Закона за държавните такси (обн., ДВ, бр. 24 от 1993 г.; изм. и доп., бр. 106 от 1996 г., бр. 13 и 111 от 2003 г., бр. 77 от 2006 г. и бр. 49 от 2007 г.) след думите „Закона за общинския дълг“ съюзът „и“ се заменя със запетая и накрая се добавя „и чл. 53, ал. 2 от Закона за вътрешния одит в публичния сектор“.

Министър-председател: Бойко Борисов

Главен секретар на Министерския съвет: Росен Желязков