Постановление № 209 от 16 септември 2010 г. за изменение на Тарифата за таксите, които се събират от Комисията за регулиране на съобщенията по Закона за пощенските услуги и по Закона за електронния документ и електронния подпис, приета с Постановление № 144 на Министерския съвет от 2002 г.

ПОСТАНОВЛЕНИЕ № 209 ОТ 16 СЕПТЕМВРИ 2010 Г. за изменение на Тарифата за таксите, които се събират от Комисията за регулиране на съобщенията по Закона за пощенските услуги и по Закона за електронния документ и електронния подпис, приета с Постановление № 144 на Министерския съвет от 2002 г. (обн., ДВ, бр. 68 от 2002 г.; попр., бр. 69 от 2002 г.; изм. и доп., бр. 66 и 71 от 2003 г., бр. 24 от 2005 г. и бр. 2 от 2008 г.)

МИНИСТЕРСКИЯТ СЪВЕТ ПОСТАНОВИ: § 1. Член 18 се изменя така: „Чл. 18. (1) За издаване на индивидуална лицензия за извършване на услуги, включени в обхвата на универсалната пощенска услуга, на територията на Република България или на част от нея се събира първоначална такса в зависимост от услугите, за които се издава лицензията, както следва: 1. за извършване на всички услуги, включени в обхвата на универсалната пощенска услуга - 3500 лв.; 2. за извършване на следните услуги, включени в обхвата на универсалната пощенска услуга: а) приемане, пренасяне и доставяне на вътрешни и международни пощенски пратки - кореспондентски пратки до 2 кг; малки пакети до 2 кг; печатни произведения до 5 кг; секограми до 7 кг, включително допълнителни услуги „обявена стойност“ и „препоръка“ - 2500 лв.; б) приемане, пренасяне и доставяне на вътрешни и международни пощенски колети до 20 кг, включително допълнителна услуга „обявена стойност“ - 2500 лв.

(2) За издаване на индивидуална лицензия за извършване на пощенски парични преводи на територията на Република България или на част от нея се събира първоначална такса в размер 2500 лв.

(3) За контролиране изпълнението на лицензията по ал. 1 и 2 се събира годишна такса в размер 1,2 на сто от нетните приходи от дейността - предмет на индивидуалната лицензия.

(4) За контролиране изпълнението на индивидуалната лицензия за извършване на универсалната пощенска услуга се събира годишна такса в размер 1,2 на сто от нетните приходи от дейността - предмет на лицензията.

(5) За разглеждане на заявление за издаване на индивидуална лицензия по ал. 1 и 2 се събира такса в размер 350 лв.“ § 2. Член 18а се изменя така: „Чл. 18а. За прехвърляне на индивидуална лицензия за извършване на услуги, включени в обхвата на универсалната пощенска услуга, и на услугата „пощенски парични преводи“ на територията на Република България или на част от нея се събира такса в размер 350 лв.“ § 3. Член 18б се изменя така: „Чл. 18б. (1) За изменение на индивидуална лицензия за извършване на услуги, включени в обхвата на универсалната пощенска услуга, по искане на лицензирания оператор чрез допълване на нова услуга се събира такса в размер на първоначалната лицензионна такса за съответната услуга.

(2) За изменение на идентификационните данни в индивидуална лицензия се събира такса в размер 30 лв.

(3) Във всички останали случаи за разглеждане и за изменение и/или допълнение на индивидуална лицензия по искане на лицензирания оператор се събира такса в размер 350 лв.“ § 4. Член 19 се изменя така: „Чл. 19. За издаване на удостоверение за вписване в регистъра по чл. 59, ал. 5 от Закона за пощенските услуги се събира такса в размер 15 лв.“

Заключителни разпоредби § 5. Постановлението влиза в сила от деня на обнародването му в „Държавен вестник“. § 6. До 31 декември 2010 г. „Български пощи“ - ЕАД, на основание § 115 от преходните и заключителните разпоредби на Закона за изменение и допълнение на Закона за пощенските услуги (ДВ, бр. 87 от 2009 г.) не заплаща таксите по чл. 18.

За министър-председател: Цветан Цветанов

Главен секретар на Министерския съвет: Росен Желязков