Постановление № 252 от 17 октомври 2007 г. за изменение и допълнение на Устройствения правилник на Агенцията по заетостта, приет с Постановление № 125 на Министерския съвет от 2004 г.

ПОСТАНОВЛЕНИЕ № 252 ОТ 17 ОКТОМВРИ 2007 Г. за изменение и допълнение на Устройствения правилник на Агенцията по заетостта, приет с Постановление № 125 на Министерския съвет от 2004 г. (обн., ДВ, бр. 53 от 2004 г.; изм. и доп., бр. 83 от 2005 г., бр. 38 и 48 от 2006 г.; Решение № 12283 на Върховния административен съд от 2006 г. - бр. 102 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3, ал. 2 се създава т. 5: “5. такси, събирани за предоставяне на посреднически услуги от агенцията на чуждестранни работодатели и лицензирани посреднически агенции за наемане на български граждани в чужбина.” § 2. В чл. 7 ал. 2 се изменя така: “(2) Общата численост на персонала и структурата на агенцията са посочени в приложение № 1.” § 3. Раздел IIа се изменя така: “Раздел IIа

Звено “Сигурност на информацията” Чл. 8а. (1) Звено “Сигурност на информацията” изпълнява функции, възложени му със Закона за защита на класифицираната информация (ЗЗКИ) и с нормативните актове по прилагането му. Звеното се ръководи от служителя по сигурността на информацията.

(2) Служителят по сигурността на информацията е пряко подчинен на изпълнителния директор и: 1. организира и следи за спазването на изискванията на ЗЗКИ и други нормативни актове и прилага правилата относно видовете защита на класифицираната информация; 2. разработва план за охрана на класифицираната информация чрез физически и технически средства и следи за изпълнението му; 3. извършва периодични проверки на отчетността и движението на материалите и документите, съдържащи класифицирана информация, както и води регистър за отчет на случаите на нерегламентиран достъп и взетите мерки; 4. организира и осъществява процедурата по проучването за достъп до класифицирана информация и води регистър на проучените лица; 5. следи за правилното определяне на нивото на класификация на информацията в агенцията; 6. разработва и поддържа план за защита на класифицираната информация при положение на война, при военно или друго извънредно положение; 7. организира и провежда обучението на служителите в агенцията в областта на защитата на класифицираната информация; 8. извършва обикновено проучване по чл. 47 ЗЗКИ; 9. уведомява ДКСИ при изтичане срока на разрешенията, при напускане или преназначаване на служителя, както и при необходимост от промяна на разрешението, свързано с достъп до определено ниво на класификация; 10. информира незабавно в писмена форма ДКСИ и компетентната служба за всяка промяна, отнасяща се до обстоятелствата, свързани с издадените разрешения, удостоверения, сертификати или потвърждения; 11. води на отчет случаите на нерегламентиран достъп до класифицирана информация и на взетите мерки, за което информира незабавно ДКСИ.

(3) Звено “Сигурност на информацията” подпомага служителя по сигурността на информацията в изпълнение на възложените му със ЗЗКИ задължения, като: 1. води регистрите на национална и на Европейския съюз класифицирана информация; 2. отговаря за надлежното създаване, обработване, съхраняване и опазване на материалите, съдържащи класифицирана информация; 3. регистрира, получава, изпраща, размножава, разпределя, предоставя, събира и води на отчет движението на класифицираната информация; 4. следи за сроковете на защита на класифицираната информация и докладва на служителя по сигурността на информацията за изтичането им; 5. организира своевременното предаване в архива на материалите с премахнато ниво на класификация; 6. предлага конкретни мерки и организира изпълнението им за отстраняване на съществуващите слабости и нарушения по отношение на регистратурата и опазването от нерегламентиран достъп до класифицирана информация; 7. периодично извършва проверки за наличността и начина на съхраняване на материалите, съдържащи класифицирана информация; 8. участва при провеждането на всички мероприятия по защита на класифицираната информация, предвидени по ЗЗКИ; 9. организира, провежда и контролира изпълнението на мерките за физическа и индустриална сигурност на регистратурата за класифицирана информация.” § 4. В чл. 8б, ал. 2 се създава т. 5: “5. осъществява предварителен контрол за законосъобразност преди поемане на задължение и извършване на разход по програми и проекти, финансирани от фондове на Европейския съюз и други международни източници.” § 5. В чл. 8в се правят следните изменения: 1. Алинея 2 се изменя така: “(2) Дирекцията по ал. 1 осъществява дейността по вътрешен одит на всички структури, програми, дейности и процеси в агенцията, включително по Европейски фондове и международни проекти.”

2. В ал. 4 т. 3 се изменя така: “3. изготвя одитен план за всеки одитен ангажимент, който съдържа обхват, цели, времетраене и разпределение на ресурсите за изпълнение на ангажимента, одитния подход и техники, вида и обема на проверките;”. § 6. В чл. 10 т. 16 се изменя така: “16. организира дейностите по Наредбата за общите правила за организацията на административното обслужване (ДВ, бр. 78 от 2006 г.);”. § 7. В чл. 11 се правят следните изменения и допълнения: 1. Създава се нова т. 4: “4. Съставя проекта на бюджет и годишен финансов отчет за дейностите на агенцията като член на мрежата “Европейски услуги по заетост” (EURES);”.

2. Досегашните т. 4 - 19 стават съответно т. 5 - 20.

3. Създава се т. 21: “21. Извършва плащания по програми и проекти, финансирани от фондове на Европейския съюз и други международни източници.” § 8. В чл. 12 се правят следните изменения и допълнения: 1. В т. 19 думите “и бюлетини” се заличават.

2. В т. 23 след думите “насърчаване на заетостта” се добавя “и обучението за професионална квалификация”.

3. Точка 28 се изменя така: “28. създава необходимите предпоставки, организира, координира и участва в мрежата “Европейски услуги по заетост” (EURES) и свързването с Европейския портал за трудова мобилност;”.

4. Създава се т. 32: “32. участва в изпълнението на дейности, свързани с програми и проекти, финансирани от “Европейския социален фонд”, в т. ч. по Оперативна програма “Развитие на човешките ресурси”. § 9. В чл. 14 се правят следните изменения и допълнения: 1. Създава се нова т. 4: “4. осъществява посредническа дейност за заетост на български граждани в чужбина по заявени работни места от работодатели от държави - членки на Европейския съюз, Европейското икономическо пространство и Конфедерация Швейцария;”.

2. Досегашните т. 4 - 10 стават съответно т. 5 - 11. § 10. В чл. 15 се правят следните изменения и допълнения: 1. Създава се нова т. 3: “3. участва при разработването на програми и проекти, финансирани от фондове на Европейския съюз и други международни източници, и съдейства за изпълнението им;”.

2. Досегашните т. 3 - 6 стават съответно т. 4 - 7.

3. Досегашната т. 7 става т. 8 и в нея се създават букви “ж” и “з”: “ж) организиране и провеждане на локални, браншови, национални и интернационални трудови борси и събития; з) реализиране на програми и проекти, финансирани от фондове на Европейския съюз и други международни източници.”

4. Досегашните т. 8 - 12 стават съответно т. 9 - 13.

5. Досегашната т. 13 става т. 14 и в нея след думата “заетостта” се поставя запетая и се добавя “както и нови форми на обслужване на търсещите работа лица;”.

6. Досегашните т. 14 - 16 стават съответно т. 15 - 17.

7. Създава се нова т. 18: “18. участва при разработването на методически материали и документи за реализиране на програми и проекти, финансирани от фондове на Европейския съюз и други международни източници;”.

8. Досегашните т. 17 - 26 стават съответно т. 19 - 28. § 11. В чл. 16 се правят следните изменения и допълнения: 1. Алинея 1 се изменя така: “(1) Дирекциите “Регионална служба по заетостта” са териториални поделения към Главна дирекция “Услуги по заетостта”. Седалищата и териториалният обхват на дирекциите “Регионална служба по заетостта” са посочени в приложение № 2.”

2. В ал. 3: а) в т. 1 думите “чл. 19, ал. 1 от Закона за административното производство” се заменят с “чл. 81 от Административнопроцесуалния кодекс;” б) точка 2 се изменя така: “2. компетентни по смисъла на чл. 117 и 119 от Административнопроцесуалния кодекс спрямо директорите на дирекциите “Бюро по труда;” в) в т. 3 думите “предложенията, сигналите, жалбите и молбите по смисъла на Закона за предложенията, сигналите, жалбите и молбите” се заменят с “предложенията и сигналите по смисъла на Административнопроцесуалния кодекс;” г) създава се т. 4: “4. контролиращи ръководители на мрежата “Европейски услуги по заетост” (EURES) на ниво дирекция “Регионална служба по заетостта”.” § 12. В чл. 17 се правят следните изменения и допълнения: 1. Създават се нови т. 4 и 5: “4. участват в разработването и изпълнението на плана за действие на агенцията като член на мрежата “Европейски услуги по заетост” (EURES); 5. участват в координирането на дейността на дирекциите “Бюро по труда” при обслужване на заявки за свободни работни места на работодатели от държавите - членки на Европейския съюз, Европейското икономическо пространство и Конфедерация Швейцария;”.

2. Досегашните т. 4 - 15 стават съответно т. 6 - 17.

3. Създават се т. 18 и 19: “18. предоставят информация на работодатели, търсещи работа лица и EURES - съветниците от държавите - членки на мрежата “Европейски услуги по заетостта”, относно условията на живот и труд в България; 19. извършват плащания по програми и проекти, финансирани от фондове на Европейския съюз и други международни източници, след контрола по чл. 8б, ал. 2, т. 5. ” § 13. В чл. 18 се правят следните изменения и допълнения: 1. В ал. 1 се създава изречение второ: “Седалищата и териториалният обхват на дирекциите “Бюро по труда” са посочени в приложение № 3.”

2. В ал. 6: а) точки 1 и 2 се изменят така: “1. предоставят на лицата, активно търсещи работа, при спазване изискванията на Закона за насърчаване на заетостта и свързаните с него подзаконови актове: а) информация за обявени свободни работни места и условията за живот и труд в България и в държавите - членки на Европейския съюз, Европейското икономическо пространство и Конфедерация Швейцария; б) информация за програми и мерки за заетост и обучение; в) посредничество по информиране и наемане на работа в България и в държавите - членки на Европейския съюз, Европейското икономическо пространство и Конфедерация Швейцария; г) професионално информиране, консултиране и ориентиране; д) професионално и мотивационно обучение; е) включване в програми и мерки за заетост; ж) стипендия за обучение за придобиване на професионална квалификация; 2. предоставят на работодателите при спазване изискванията на Закона за насърчаване на заетостта и на свързаните с него подзаконови актове: а) информация за лицата, които активно търсят работа; б) информация за възможностите за назначаване на граждани от държавите - членки на Европейския съюз, Европейското икономическо пространство и Конфедерация Швейцария; в) информация за програми и мерки за запазване и за насърчаване на заетостта; г) посредничество за наемане на работна сила, включително от държавите - членки на Европейския съюз, Европейското икономическо пространство и Конфедерация Швейцария; д) посредничество за наемане на българска работна сила в държавите - членки на Европейския съюз, Европейското икономическо пространство и Конфедерация Швейцария; е) включване в програми и мерки за заетост; ж) преференции и премии при запазване и/или увеличаване на заетостта; з) премии за обучение за придобиване на професионална квалификация и/или стажуване;” б) създава се нова т. 4: “4. извършват дейности по програми и проекти, финансирани от фондове на Европейския съюз и други международни източници;” в) досегашните т. 4 - 9 стават съответно т. 5 - 10; г) създават се нови т. 11 и 12: “11. участват в изготвянето на годишния план за дейността на агенцията като член на мрежата EURES; 12. подпомагат организирането на срещи, мероприятия и трудови борси, свързани със задачите на EURES;” д) досегашните т. 10 - 12 стават съответно т. 13 - 15. § 14. В чл. 21 ал. 2 се отменя. § 15. В глава четвърта се създава раздел VI: “Раздел VI

Организация на работата с предложенията и сигналите Чл. 22. (1) Гражданите, организациите и омбудсманът могат да отправят до изпълнителния директор предложения за усъвършенстване организацията и дейността на агенцията, както и за решаване на въпроси от правомощията на Изпълнителния директор на агенцията, за които няма определен друг специален ред. Предложенията относно усъвършенстване организацията и дейността на агенцията трябва да бъдат мотивирани и конкретни.

(2) Изпълнителният директор на агенцията взема решение по предложението в срок до два месеца след неговото постъпване, освен ако този срок не бъде удължен до 6 месеца поради необходимост от по-продължително проучване. Взетото решение по предложението се съобщава на подателя в 7-дневен срок. Направените предложения, както и взетите по тях решения могат да се публикуват на интернет страницата на агенцията.

Чл. 23. (1) Гражданите, организациите и омбудсманът могат да подават до изпълнителния директор сигнали за злоупотреби с власт, корупция, лошо управление на държавното имущество, за други незаконосъобразни или нецелесъобразни действия или бездействия на заместник изпълнителните директори и на служителите на агенцията. Сигналите трябва да включват посочване на конкретни факти и обстоятелства, свързани с нарушението, за което се подават.

(2) Сигнали за нарушения, извършени преди повече от две години, не се разглеждат. Сигнали, подадени повторно по въпрос, по който има решение, също не се разглеждат, освен ако са във връзка с изпълнение на взето решение или се основават на нови факти и обстоятелства.

(3) Изясняването на постъпил сигнал не може да се възлага на заместник изпълнителен директор или служител, срещу чието действие или бездействие той е подаден.

(4) Изпълнителният директор на агенцията взема решение по сигнала в срок до два месеца след постъпването му, като този срок може да бъде удължаван с един месец, ако важни причини налагат това. Подателят се уведомява в 7-дневен срок за взетото решение и за предприетите мерки по сигнала. При данни за извършено престъпление изпълнителният директор на агенцията уведомява незабавно прокуратурата.

Чл. 24. (1) Не се разглеждат анонимни предложения и сигнали, които не са подписани от подателя или от негов представител по закон или пълномощие, както и такива, в които не са посочени: 1. трите имена на гражданина, адрес по местоживеене, както и телефон, факс или електронен адрес; 2. фирмата на търговеца или наименованието на юридическото лице, изписани и на български език, седалището и последният посочен в съответния регистър адрес на управление, както и телефон, факс или електронен адрес.

Чл. 25. (1) Приемът на граждани и представители на организации и изслушването на техните предложения и сигнали се извършва всеки работен ден от 9,00 до 17,30 ч. от служителите на дирекция “Човешки ресурси и административно-правно обслужване”.

(2) Изпълнителният директор на агенцията приема граждани и представители на организации в определени дни и часове, които се оповестяват на интернет страницата на агенцията 7 дни предварително.” § 16. Приложението към чл. 7, ал. 2 се изменя така: “Приложение № 1 към чл. 7, ал. 2

Численост на персонала на Агенцията по заетостта и на териториалните й поделения - 2825 щатни бройки

Изпълнителен директор 1

Заместник изпълнителен директор 2

Главен секретар 1 дирекция “Вътрешен одит” 21 звено “Сигурност на информацията” 2

Финансов контрольор 10

Обща администрация 120 в т.ч.: дирекция “Човешки ресурси и админи- стративно-правно обслужване” 51 дирекция “Финансово-стопански дейности” 38 дирекция “Информация и анализи” 31

Специализирана администрация 2668 в т.ч.: дирекция “Международна трудова миграция и посредничество” 15 дирекция “Европейски фондове и международни проекти” 43

Главна дирекция “Услуги по заетостта” 46 дирекции “Регионална служба по заетостта” 253 дирекции “Бюро по труда” 2311” § 17. Създава се приложение № 2 към чл. 16, ал. 1: “Приложение № 2 към чл. 16, ал. 1

Седалище и териториален обхват на дирекциите “Регионална служба по заетостта”

1. Дирекция “Регионална служба по заетостта” със седалище Благоевград и с териториален обхват областите Благоевград и Кюстендил; 2. Дирекция “Регионална служба по заетостта” със седалище Бургас и с териториален обхват областите Бургас, Ямбол и Сливен; 3. Дирекция “Регионална служба по заетостта” със седалище Варна и с териториален обхват областите Варна, Добрич и Шумен; 4. Дирекция “Регионална служба по заетостта” със седалище Ловеч и с териториален обхват областите Ловеч, Велико Търново, Габрово и Плевен; 5. Дирекция “Регионална служба по заетостта” със седалище Монтана и с териториален обхват областите Монтана, Видин и Враца; 6. Дирекция “Регионална служба по заетостта” със седалище Пловдив и с териториален обхват областите Пловдив, Пазарджик и Смолян; 7. Дирекция “Регионална служба по заетостта” със седалище Русе и с териториален обхват областите Русе, Силистра, Разград и Търговище; 8. Дирекция “Регионална служба по заетостта” със седалище София и с териториален обхват областите София, Софийска област и област Перник; 9. Дирекция “Регионална служба по заетостта” със седалище Хасково и с териториален обхват областите Хасково, Стара Загора и Кърджали.” § 18. Създава се приложение № 3 към чл. 18, ал. 1: “Приложение № 3 към чл. 18, ал. 1

Седалище и териториален обхват на дирекциите “Бюро по труда”

1. Дирекция “Бюро по труда” със седалище Айтос и с териториален обхват общините Айтос и Руен; 2. Дирекция “Бюро по труда” със седалище Бургас и с териториален обхват общините Бургас, Созопол, Приморско, Царево, Малко Търново, Камено и Средец; 3. Дирекция “Бюро по труда” със седалище Елхово и с териториален обхват общините Елхово и Болярово; 4. Дирекция “Бюро по труда” със седалище Карнобат и с териториален обхват общините Карнобат и Сунгурларе; 5. Дирекция “Бюро по труда” със седалище Поморие и с териториален обхват общините Поморие и Несебър; 6. Дирекция “Бюро по труда” със седалище Нова Загора и с териториален обхват общините Нова Загора и Твърдица; 7. Дирекция “Бюро по труда” със седалище Сливен и с териториален обхват община Сливен; 8. Дирекция “Бюро по труда” със седалище Ямбол и с териториален обхват общините Ямбол, “Тунджа” и Стралджа; 9. Дирекция “Бюро по труда” със седалище Котел и с териториален обхват община Котел; 10. Дирекция “Бюро по труда” със седалище Варна и с териториален обхват общините Варна, Белослав и Аксаково; 11. Дирекция “Бюро по труда” със седалище Вълчи дол и с териториален обхват общините Вълчи дол, Суворово и Девня; 12. Дирекция “Бюро по труда” със седалище Генерал Тошево и с териториален обхват община Генерал Тошево; 13. Дирекция “Бюро по труда” със седалище Долни чифлик и с териториален обхват общините Долни чифлик, Бяла и Аврен; 14. Дирекция “Бюро по труда” със седалище Каварна и с териториален обхват общините Каварна и Шабла; 15. Дирекция “Бюро по труда” със седалище Каолиново и с териториален обхват общините Каолиново и Никола Козлево; 16. Дирекция “Бюро по труда” със седалище Нови пазар и с териториален обхват общините Нови пазар и Каспичан; 17. Дирекция “Бюро по труда” със седалище Велики Преслав и с териториален обхват общините Велики Преслав, Смядово и Върбица; 18. Дирекция “Бюро по труда” със седалище Провадия и с териториален обхват общините Провадия, Дългопол и Ветрино; 19. Дирекция “Бюро по труда” със седалище гр. Тервел и с териториален обхват община Тервел; 20. Дирекция “Бюро по труда” със седалище Добрич и с териториален обхват общините Добрич, Добрич-селска, Крушари и Балчик; 21. Дирекция “Бюро по труда” със седалище Шумен и с териториален обхват общините Шумен, Хитрино и Венец; 22. Дирекция “Бюро по труда” със седалище Велико Търново и с териториален обхват общините Велико Търново, Елена и Златарица; 23. Дирекция “Бюро по труда” със седалище Габрово и с териториален обхват общините Габрово, Дряново, Трявна и Севлиево; 24. Дирекция “Бюро по труда” със седалище Горна Оряховица и с териториален обхват общините Горна Оряховица, Лясковец и Стражица; 25. Дирекция “Бюро по труда” със седалище Долна Митрополия и с териториален обхват общините Долна Митрополия, Долни Дъбник, Гулянци и Искър; 26. Дирекция “Бюро по труда” със седалище гр. Левски и с териториален обхват общините Левски и Пордим; 27. Дирекция “Бюро по труда” със седалище Ловеч и с териториален обхват общините Ловеч и Летница; 28. Дирекция “Бюро по труда” със седалище Луковит и с териториален обхват общините Луковит и Угърчин; 29. Дирекция “Бюро по труда” със седалище Никопол и с териториален обхват общините Никопол и Белене; 30. Дирекция “Бюро по труда” със седалище Павликени и с териториален обхват общините Павликени и Сухиндол; 31. Дирекция “Бюро по труда” със седалище Плевен и с териториален обхват община Плевен; 32. Дирекция “Бюро по труда” със седалище Свищов и с териториален обхват общините Свищов и Полски Тръмбеш; 33. Дирекция “Бюро по труда” със седалище Тетевен и с териториален обхват общините Тетевен и Ябланица; 34. Дирекция “Бюро по труда” със седалище Троян и с териториален обхват общините Троян и Априлци; 35. Дирекция “Бюро по труда” със седалище Червен бряг и с териториален обхват общините Червен бряг и Кнежа; 36. Дирекция “Бюро по труда” със седалище Белоградчик и с териториален обхват общините Белоградчик, Чупрене, Димово и Ружинци; 37. Дирекция “Бюро по труда” със седалище Берковица и с териториален обхват общините Берковица и Вършец; 38. Дирекция “Бюро по труда” със седалище Бяла Слатина и с териториален обхват общините Бяла Слатина и Борован; 39. Дирекция “Бюро по труда” със седалище Видин и с териториален обхват общините Видин, Брегово и Ново село; 40. Дирекция “Бюро по труда” със седалище Враца и с териториален обхват общините Враца и Криводол; 41. Дирекция “Бюро по труда” със седалище Козлодуй и с териториален обхват общините Козлодуй и Хайредин; 42. Дирекция “Бюро по труда” със седалище Лом и с териториален обхват общините Лом, Вълчедръм, Брусарци и Медковец; 43. Дирекция “Бюро по труда” със седалище Мездра и с териториален обхват общините Мездра и Роман; 44. Дирекция “Бюро по труда” със седалище Монтана и с териториален обхват общините Монтана, Якимово, Бойчиновци, Георги Дамяново и Чипровци; 45. Дирекция “Бюро по труда” със седалище Оряхово и с териториален обхват общините Оряхово и Мизия; 46. Дирекция “Бюро по труда” със седалище Кула и с териториален обхват общините Кула, Макреш, Бойница и Грамада; 47. Дирекция “Бюро по труда” със седалище Асеновград и с териториален обхват общините Асеновград, Садово и Лъки; 48. Дирекция “Бюро по труда” със седалище Велинград и с териториален обхват общините Велинград и Ракитово; 49. Дирекция “Бюро по труда” със седалище Девин и с териториален обхват общините Девин, Борино и Доспат; 50. Дирекция “Бюро по труда” със седалище Златоград и с териториален обхват общините Златоград и Неделино; 51. Дирекция “Бюро по труда” със седалище Карлово и с териториален обхват общините Карлово и Сопот; 52. Дирекция “Бюро по труда” със седалище Мадан и с териториален обхват община Мадан; 53. Дирекция “Бюро по труда” със седалище Пловдив и с териториален обхват община Пловдив; 54. Дирекция “Бюро по труда” - “Марица”, със седалище Пловдив и с териториален обхват общините “Марица”, Съединение, Хисар и Калояново; 55. Дирекция “Бюро по труда” - “Родопи”, със седалище Пловдив и с териториален обхват общините “Родопи”, Кричим, Перущица, Стамболийски и Куклен; 56. Дирекция “Бюро по труда” със седалище Пазарджик и с териториален обхват общините Пазарджик и Лесичово; 57. Дирекция “Бюро по труда” със седалище Панагюрище и с териториален обхват общините Панагюрище и Стрелча; 58. Дирекция “Бюро по труда” със седалище Пещера и с териториален обхват общините Пещера, Батак и Брацигово; 59. Дирекция “Бюро по труда” със седалище Първомай и с териториален обхват община Първомай; 60. Дирекция “Бюро по труда” със седалище гр. Раковски и с териториален обхват общините Раковски и Брезово; 61. Дирекция “Бюро по труда” със седалище Септември и с териториален обхват общините Септември и Белово; 62. Дирекция “Бюро по труда” със седалище Смолян и с териториален обхват общините Смолян, Рудозем, Чепеларе и Баните; 63. Дирекция “Бюро по труда” със седалище гр. Бяла и с териториален обхват общините Бяла, Борово, Ценово и Две могили; 64. Дирекция “Бюро по труда” със седалище Ветово и с териториален обхват община Ветово; 65. Дирекция “Бюро по труда” със седалище Дулово и с териториален обхват общините Дулово и Алфатар; 66. Дирекция “Бюро по труда” със седалище гр. Исперих и с териториален обхват общините Исперих и Самуил; 67. Дирекция “Бюро по труда” със седалище гр. Кубрат и с териториален обхват общините Кубрат и Завет; 68. Дирекция “Бюро по труда” със седалище гр. Омуртаг и с териториален обхват общините Омуртаг и Антоново; 69. Дирекция “Бюро по труда” със седалище Попово и с териториален обхват общините Попово и Опака; 70. Дирекция “Бюро по труда” със седалище Разград и с териториален обхват общините Разград, Лозница и Цар Калоян; 71. Дирекция “Бюро по труда” със седалище Русе и с териториален обхват общините Русе, Иваново и Сливо поле; 72. Дирекция “Бюро по труда” със седалище Силистра и с териториален обхват общините Силистра, Кайнарджа и Ситово; 73. Дирекция “Бюро по труда” със седалище Тутракан и с териториален обхват общините Тутракан и Главиница; 74. Дирекция “Бюро по труда” със седалище Търговище и с териториален обхват община Търговище; 75. Дирекция “Бюро по труда” със седалище Благоевград и с териториален обхват общините Благоевград и Симитли; 76. Дирекция “Бюро по труда” със седалище гр. Гоце Делчев и с териториален обхват общините Гоце Делчев, Сатовча, Гърмен и Хаджидимово; 77. Дирекция “Бюро по труда” със седалище Кюстендил и с териториален обхват общините Кюстендил, Трекляно и Невестино; 78. Дирекция “Бюро по труда” със седалище Петрич и с териториален обхват община Петрич; 79. Дирекция “Бюро по труда” със седалище Разлог и с териториален обхват общините Разлог, Белица, Якоруда и Банско; 80. Дирекция “Бюро по труда” със седалище гр. Сандански и с териториален обхват общините Сандански, Кресна и Струмяни; 81. Дирекция “Бюро по труда” със седалище Дупница и с териториален обхват общините Дупница, Бобов дол, Бобошево, Сапарева баня, Рила и Кочериново; 82. Дирекция “Бюро по труда” със седалище Ботевград и с териториален обхват общините Ботевград, Правец и Етрополе; 83. Дирекция “Бюро по труда” със седалище Ихтиман и с териториален обхват общините Ихтиман, Костенец, Елин Пелин и Горна Малина; 84. Дирекция “Бюро по труда” със седалище Перник и с териториален обхват общините Перник, Брезник, Трън, Радомир, Ковачевци и Земен; 85. Дирекция “Бюро по труда” със седалище Самоков и с териториален обхват общините Самоков и Долна баня; 86. Дирекция “Бюро по труда” със седалище Своге и с териториален обхват община Своге; 87. Дирекция “Бюро по труда” със седалище Сливница и с териториален обхват общините Сливница, Драгоман, Костинброд, Божурище и Годеч; 88. Дирекция “Бюро по труда” със седалище Пирдоп и с териториален обхват общините Пирдоп, Копривщица, Антон, Златица, Мирково, Чавдар и Челопеч; 89. Дирекция “Бюро по труда” - “Възраждане”, със седалище София и с териториален обхват районите “Възраждане”, “Илинден”, “Красна поляна”, “Овча купел” и “Витоша”; 90. Дирекция “Бюро по труда” - “Люлин”, със седалище София и с териториален обхват районите “Люлин”, “Връбница”, “Банкя” и “Нови Искър”; 91. Дирекция “Бюро по труда” - “Изток”, със седалище София и с териториален обхват районите “Оборище”, “Подуяне”, “Кремиковци”, “Искър”, “Слатина”, “Младост”, “Изгрев”, “Студентски” и “Панчарево”; 92. Дирекция “Бюро по труда” - “Сердика”, със седалище София и с териториален обхват районите “Сердика”, “Надежда”, “Средец”, “Красно село”, “Триадица” и “Лозенец”; 93. Дирекция “Бюро по труда” със седалище Ардино и с териториален обхват община Ардино; 94. Дирекция “Бюро по труда” със седалище Димитровград и с териториален обхват община Димитровград; 95. Дирекция “Бюро по труда” със седалище Казанлък и с териториален обхват общините Казанлък, Мъглиж, Павел баня, Гурково и Николаево; 96. Дирекция “Бюро по труда” със седалище Кирково и с териториален обхват община Кирково; 97. Дирекция “Бюро по труда” със седалище Крумовград и с териториален обхват община Крумовград; 98. Дирекция “Бюро по труда” със седалище Кърджали и с териториален обхват общините Кърджали и Черноочене; 99. Дирекция “Бюро по труда” със седалище Момчилград и с териториален обхват общините Момчилград и Джебел; 100. Дирекция “Бюро по труда” със седалище Свиленград и с териториален обхват общините Свиленград, Любимец и Ивайловград; 101. Дирекция “Бюро по труда” със седалище Стара Загора и с териториален обхват общините Стара Загора и Опан; 102. Дирекция “Бюро по труда” със седалище Раднево и с териториален обхват общините Раднево и Гълъбово; 103. Дирекция “Бюро по труда” със седалище Харманли и с териториален обхват общините Харманли, Симеоновград и Тополовград; 104. Дирекция “Бюро по труда” със седалище Хасково и с териториален обхват общините Хасково, Минерални бани, Стамболово и Маджарово; 105. Дирекция “Бюро по труда” със седалище Чирпан и с териториален обхват общините Чирпан и Братя Даскалови.”

Заключителна разпоредба § 19. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров