Наредба за изменение и допълнение на Наредба № 5 от 2000 г. за възстановяване на данък върху добавената стойност и акциз на дипломатически представителства, консулства, представителства на междуправителствени организации и членовете на техния персонал

Наредба за изменение и допълнение на Наредба № 5 от 2000 г. за възстановяване на данък върху добавената стойност и акциз на дипломатически представителства, консулства, представителства на междуправителствени организации и членовете на техния персонал (обн., ДВ, бр. 61 от 2000 г.; изм. и доп., бр. 8 от 2004 г.) § 1. Параграф 1 от допълнителните разпоредби се изменя така: “§ 1. По смисъла на тази наредба: 1. “Компетентен данъчен орган” е териториалният данъчен директор - София-град, или упълномощен от него данъчен орган.

2. “Консулства” са консулствата, ръководени от щатни консулски длъжностни лица, и консулствата, ръководени от почетни консулски длъжностни лица.”

Заключителна разпоредба § 2. Наредбата влиза в сила от деня на обнародването й в “Държавен вестник”.

За министър на финансите: Л. Дацов

Министър на външните работи: С. Паси