Закон за изменение и допълнение на Закона за пътищата

УКАЗ № 145

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за пътищата, приет от ХL Народно събрание на 16 април 2008 г.

Издаден в София на 21 април 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за пътищата (обн., ДВ, бр. 26 от 2000 г.; изм. и доп., бр. 88 от 2000 г., бр. 111 от 2001 г., бр. 47 и 118 от 2002 г., бр. 9 и 112 от 2003 г., бр. 6 и 14 от 2004 г., бр. 88 и 104 от 2005 г., бр. 30, 36, 64, 102, 105 и 108от 2006 г. и бр. 59 от 2007 г.) § 1. В чл. 3, ал. 2 се създава изречение второ: “Отделни републикански пътища са включени в трансевропейската пътна мрежа.” § 2. Член 10 се изменя така: “Чл. 10. (1) За преминаване по републиканските пътища, които са включени в трансевропейската пътна мрежа, както и такива, които са извън нея или по техни участъци, Министерският съвет може да въвежда само една от следните такси: 1. такса за ползване на пътната инфраструктура - винетна такса; заплащането на винетната такса дава право на едно пътно превозно средство да ползва за определен срок републиканските пътища, които са включени в трансевропейската пътна мрежа, както и такива, които са извън нея или по техни участъци; размерът на винетните такси, включително административните разходи, за всички категории превозни средства се определя от Министерския съвет, така че да не е по-висок от максималните размери, посочени в приложение № 1; 2. такса за изминато разстояние - ТОЛ такса; заплащането на ТОЛ таксата дава право на едно пътно превозно средство да измине разстояние между две точки от съответния път или пътен участък; таксата за изминато разстояние се определя в зависимост от техническите характеристики на пътя или пътния участък, от изминатото разстояние, от категорията на пътното превозно средство и се определя за всеки отделен път или пътен участък; в тези случаи администрацията, управляваща пътя, задължително осигурява и сигнализира дублиращ път.

(2) Въвеждането на една от таксите по ал. 1 за преминаване по републикански пътища, които са извън трансевропейската пътна мрежа или по техни участъци, с цел управление на пътните потоци по паралелни (алтернативни) направления на трансевропейската пътна мрежа, не трябва да води до дискриминация по отношение на международния трафик и до нарушаване на конкуренцията между отделните превозвачи.

(3) Списъкът на пътищата за преминаване на пътни превозни средства с българска или чуждестранна регистрация, по които може да се събира такса за ползване на пътната инфраструктура - винетна такса, или такса за изминато разстояние - ТОЛ такса, се приема с решение на Министерския съвет. Списъкът се обнародва в “Държавен вестник”.

(4) За ползване на отделни съоръжения по републиканските пътища по ал. 1 - мостове, тунели и/или планински проходи, посочени в списък, приет с решение на Министерския съвет и обнародван в “Държавен вестник”, може да се въвежда такса за ползване на съответното съоръжение и/или проход. Тази такса не се въвежда за пътищата, за които се събира такса по ал. 1, т. 2.

(5) За специално ползване на републиканските пътища или на части от тях се събират отделни такси.

(6) Размерът на таксите по ал. 1, 4 и 5 се определя от Министерския съвет с тарифа, а условията и редът за тяхното събиране - с наредба на Министерския съвет по предложение на министъра на транспорта.” § 3. В чл. 10а се правят следните изменения и допълнения: 1. Алинея 1 се отменя.

2. В ал. 7 т. 1 и 2 се изменят така: “1. пътни превозни средства по ал. 6, т. 1, предназначени за превоз на товари, както и превозни средства по ал. 6, т. 2, 3, 4 и 5 с 2 (две) и повече оси, които имат техническа допустима максимална маса 12 (дванадесет) или повече тона; 2. пътни превозни средства, предназначени за превоз на пътници с повече от 8 (осем) места за сядане, без мястото на водача, и пътни превозни средства, предназначени за превоз на товари с 2 (две) оси, както и пътните превозни средства по ал. 6, т. 3, 4 и 5 с 2 (две) оси и/или които имат максимално допустима маса, по-малка от 12 (дванадесет) тона;”.

3. Създават се ал. 9 - 12: “(9) Когато пътно превозно средство от категория по ал. 7, т. 3 тегли едно или няколко ремаркета с технически обща допустима максимална маса над 3,5 т на едното или общо на състава от ремаркета, за състава се заплаща винетна такса като за пътно превозно средство по ал. 7, т. 2.

(10) За намаляване на вредното въздействие върху околната среда от пътните превозни средства при определяне размера на таксите в тарифата по чл. 10, ал. 6 Министерският съвет определя по-ниски такси за пътните превозни средства по ал. 7, т. 1 и 2, които отговарят на екологична категория “ЕВРО III”, “ЕВРО IV”, “ЕВРО V”, “EEV” и по-висока.

(11) Пътните превозни средства по чл. 10а, ал. 7, т. 1 и 2, които отговарят на екологична категория “ЕВРО 0”, “ЕВРО I”, “ЕВРО II”, както и пътните превозни средства, за които не може да бъде доказана екологична категория по ал. 10, заплащат общия размер на таксите по чл. 10, ал. 6.

(12) Правото да се заплати по-ниската такса съгласно ал. 10 за пътните превозни средства по ал. 7, т. 1 и 2, които отговарят на категория “ЕВРО III”, “ЕВРО IV”, “ЕВРО V”, “EEV” и по-висока, се доказва с представяне на оригинал или нотариално заверено копие на свидетелството за регистрация на пътното превозно средство - Част I, когато в т. V9 е вписано с думи “ЕВРО/EURO III, IV, V” или “EEV”, и/или със сертификат за съответствие по Резолюция СЕМТ/СМ(2001)9Final и валиден сертификат за техническа изправност. При условие че в свидетелството за регистрация не е вписана категорията

ЕВРО/EURO на пътното превозно средство и то не притежава валиден сертификат за съответствие, за всички пътни превозни средства с дата на първоначална регистрация след 30 септември 2001 г. се приема, че отговарят най-малко на категория “ЕВРО III” и могат да се ползват от правото да се заплаща по-ниска такса съгласно ал. 10.” § 4. Член 10в се изменя така: “Чл. 10в. (1) Лице с 50 и над 50 на сто намалена работоспособност се освобождава от заплащане на винетна такса за един лек автомобил - негова собственост или съпружеска имуществена общност, с обем на двигателя до 2000 куб. см и мощност до 117,64 kW (160 к.с.) по ред, определен с наредба на министъра на транспорта и министъра на труда и социалната политика.

(2) Условията и редът за компенсирането на стойността на безплатните винетки по ал. 1 се определят с наредба на министъра на транспорта, министъра на финансите и министъра на труда и социалната политика.” § 5. Създава се чл. 10е: “Чл. 10е. (1) Контролът на граничните контролно-пропускателни пунктове по изпълнение на задължението на пътните превозни средства с българска и чуждестранна регистрация за заплащане на таксите по чл. 10 се осъществява от длъжностни лица на Фонд “Републиканска пътна инфраструктура”.

(2) Пътно превозно средство, което е пристигнало на граничен контролно-пропускателен пункт в направление да напусне територията на Република България, без да притежава валиден винетен стикер, може да напусне страната само след заплащане на винетна такса за съответната категория съгласно чл. 10а, ал. 7 в специализираното звено на управление “Пътни такси и разрешителни” на Фонд “Републиканска пътна инфраструктура” на съответния граничен контролно-пропускателен пункт и залепяне на валиден винетен стикер.” § 6. Член 11 се изменя така: “Чл. 11. (1) Концесия върху републиканските и общинските пътища или върху отделни участъци или пътни съоръжения от тях се предоставя при условията и по реда на Закона за концесиите.

(2) С решението за откриване на процедурата за предоставяне на концесията се определят условията и редът, при които концесионерът може да събира концесионна ТОЛ такса и/или да получава други плащания включително от страна на концедента.” § 7. В чл. 25 се правят следните допълнения: 1. В ал. 2 се създава т. 7: “7. използването на пътните съоръжения и пътните принадлежности за рекламна дейност под каквато и да е форма.”

2. Създават се ал. 3 и 4: “(3) Забранява се изграждането на крайпътни обекти и на пътни връзки към тях преди входа на тунела минимум на 300 м преди зоната на предупредителната вертикална сигнализация, както и изграждането на рекламни съоръжения преди входа на тунела минимум на 300 м преди зоната на предупредителната вертикална сигнализация над и около портала на тунела.

(4) Забраната по ал. 3 се прилага за тунели по републиканските пътища, които съвпадат с трансевропейската пътна мрежа на територията на Република България и имат дължина, по-голяма от 500 м.” § 8. В чл. 52 се правят следните изменения: 1. В ал. 1 думите “от 50 до 100 лв.” се заменят с “от 200 до 500 лв.”.

2. В ал. 2 думите “от 100 до 250 лв.” се заменят с “от 500 до 1000 лв.”. § 9. В чл. 53 се правят следните изменения: 1. В ал. 1 думите “от 100 до 1000 лв.” се заменят с “от 300 до 2000 лв.”.

2. В ал. 2 думите “от 150 до 1500 лв.” се заменят с “от 500 до 3000 лв.”. § 10. В чл. 54 се правят следните изменения: 1. В ал. 1 думите “от 150 до 1500 лв.” се заменят с “от 1000 до 5000 лв.”.

2. В ал. 2 думите “от 250 до 2500 лв.” се заменят с “от 2000 до 7000 лв.”. § 11. В чл. 55 накрая думите “Закона за събиране на държавните вземания” се заменят с “Данъчно-осигурителния процесуален кодекс.” § 12. В чл. 57 се правят следните изменения и допълнения: 1. Създава се нова ал. 3: “(3) Стойността на извършените работи за отстраняване на последиците от нарушението се установява със счетоводни документи и/или извлечения от счетоводните книги.”

2. Досегашната ал. 3 става ал. 4 и в нея: а) в т. 1 след думите “управляваща пътя” се добавя “със съдействието на органите на Министерството на вътрешните работи”; б) точка 2 се изменя така: “2. в случаите на извършено строителство без разрешение администрацията, управляваща пътя, прекъсва достъпа до обекта или демонтира съоръжението;” в) в т. 3 след думата “дължимите” се добавя “годишни”, а думите “за повече от една година” се заличават; г) в т. 4 думите “до една година” се заменят с “до един месец”.

3. Създава се ал. 5: “(5) Демонтираните и съхранявани в областните пътни управления рекламни и други съоръжения, ако бъдат потърсени в срока по ал. 4, т. 4, се връщат на заинтересованото лице след заплащане на разходите за демонтаж и съхранение и след заплащане на предвидената санкция.” § 13. В § 1 от допълнителните разпоредби се създават т. 18, 19 и 20: “18. “Концесионна ТОЛ такса” е такса, събирана от концесионера в съответствие с концесионния договор.

19. “Превозно средство с екологична категория “ЕВРО 0”, “ЕВРО I”, “ЕВРО II”, “ЕВРО III”, “ЕВРО IV”, “ЕВРО V”, “EEV” е превозно средство, което отговаря на ограниченията за емисии съгласно приложение № 2.

20. “Трансевропейска пътна мрежа” е дефинирана в част 2 от Приложение I към Решение № 1692/96/ЕО на Европейския парламент и на Съвета относно общностните насоки за изграждането на трансевропейската транспортна мрежа, допълнено с Регламент 1791/2006 г. на Съвета.” § 14. Създава се приложение № 1 към чл. 10, ал. 1, т. 1: “Приложение № 1 към чл. 10, ал. 1, т. 1

Максимални размери на таксите за ползване на инфраструктура в евро, включително административните разходи

1. Годишни

Максимум Минимум три оси четири оси

ЕВРО 0 1 332 2 233

ЕВРО I 1 158 1 933

ЕВРО II 1 008 1 681

ЕВРО III 876 1 461

ЕВРО IV и по-малко замърсяващи 797 1 329

2. Максималните месечни и седмични ставки са пропорционални на продължителността на използване на пътната инфраструктура.

3. Максималната дневна такса за ползване на пътната инфраструктура от пътни превозни средства по чл. 10а, ал. 7, т. 1 и 2 е 11 евро.” § 15. Създава се приложение № 2 към § 1, т. 19 от допълнителните разпоредби.

“Приложение № 2 към § 1, т. 19

Екологични категории на моторните превозни средства

Превозно средство ЕВРО 0

Маса на Маса на Маса на въглеродния въглеводородите азотните оксид (HC), g/kWh оксиди

(СО), g/kWh (NOx), g/kWh

12,3 2,6 15,8

Превозно средство ЕВРО I и II

Маса на Маса на Маса на Маса на въгле- въгле- азот- прахо- родния водо- ните вите оксид родите оксиди частици

(СО), (HC), (NОx), (РТ), g/kWh g/kWh g/kWh g/kWh

ПС

“ЕВРО I” 4,9 1,23 9,0 0,4 (1)

ПС

“ЕВРО II” 4,0 1,1 7,0 0,15

(1) Коефициент 1,7 се прилага към емисионните ограничения на прахови частици при двигатели с мощност 85 kW или по-малка

Превозни средства “ЕВРО III” / “ЕВРО IV”/ “ЕВРО V”/ “EEV”

Специфичната маса на въглеродния оксид, общата маса на въглеводородите, азотните оксиди и праховите частици, определени чрез ESC тест, и непрозрачността на отработилия газ, определена с ELR тест, не трябва да превишават следните стойности: (1) Маса Маса Маса Маса Отра- на въг- на въг- на азот- на пра- ботен лерод- лево- ните ховите газ, m-1 ния доро- оксиди части- оксид дите (NOx), ци

(СО), (HC), g/kWh (РТ), g/kWh g/kWh g/kWh

ЕВРО

III 2,1 0,66 5,0 0,10(2) 0,8

ЕВРО

IV 1,5 0,46 3,5 0,02 0,5

ЕВРО

V 1,5 0,46 2,0 0,02 0,5

EEV 1,5 0,25 2,0 0,02 0,15

(1) Един цикъл на изпитване се състои от последователност от точки, определени при изпитването, като всяка точка се определя на основание на скорост и въртящ момент, когато двигателят е в установен режим на работа (ESC изпитване) или при неустановени работни условия (ЕТС и ELR изпитвания).

(2) 0,13 за двигатели с работен обем на цилиндъра, по-малък от 0,7 dm3, и номиналната честота на въртене надвишава 3000 min-1.”

Допълнителна разпоредба § 16. Този закон въвежда изискванията на Директива 1999/62/ЕС на Европейския парламент и на Съвета относно заплащането на такси от товарни автомобили за използване на определени инфраструктури, изменена с Директива 2006/38/EC на Европейския парламент и на Съвета.

Преходни и заключителни разпоредби § 17. Министерският съвет определя таксите по чл. 10а, ал. 10 за пътните превозни средства по чл. 10а, ал. 7, т. 1 и 2, които отговарят на екологична категория “ЕВРО III”, “ЕВРО IV”, “ЕВРО V”, “ЕЕV” и по-висока, не по-късно от 2010 г. § 18. В Закона за движението по пътищата (обн., ДВ, бр. 20 от 1999 г.; изм. и доп., бр. 1 от 2000 г., бр. 43 и 76 от 2002 г., бр. 16 и 22 от 2003 г., бр. 6, 70, 85 и 115 от 2004 г., бр. 79, 92, 99, 102, 103 и 105 от 2005 г., бр. 30, 34, 61, 64, 80, 82, 85 и 102 от 2006 г., бр. 22, 51, 53, 97 и 109 от 2007 г. и бр. 36 от 2008 г.) в чл. 171, т. 2 се създава буква “ж”: “ж) когато не е заплатена съответната винетна такса по чл. 10, ал. 1, т. 1 от Закона за пътищата или е залепен невалиден винетен стикер.” § 19. В Закона за устройство на територията (обн., ДВ, бр. 1 от 2001 г.; изм. и доп., бр. 41 и 111 от 2001 г., бр. 43 от 2002 г., бр. 20, 65 и 107 от 2003 г., бр. 36 и 65 от 2004 г., бр. 28, 76, 77, 88, 94, 95, 103 и 105 от 2005 г., бр. 29, 30, 34, 37, 65, 76, 79, 82, 106 и 108 от 2006 г., бр. 41, 53 и 61 от 2007 г. и бр. 33 от 2008 г.) в чл. 177 се създава ал. 7: “(7) Издаването на разрешение за специално ползване чрез експлоатация при извършване на специално ползване на пътищата по смисъла на § 1, т. 8 от допълнителните разпоредби на Закона за пътищата е задължително условие за издаване на разрешение за ползване на строежа.” § 20. В Закона за енергетиката (обн., ДВ, бр. 107 от 2003 г.; изм. и доп., бр. 18 от 2004 г., бр. 18 и 95 от 2005 г., бр. 30, 65 и 74 от 2006 г., бр. 49, 55 и 59 от 2007 г. и бр. 36 от 2008 г.) в чл. 67, ал. 2 думата “безвъзмездно” се заличава, а след думата “нефтопродуктопроводи” се добавя “след разрешение на съответната управляваща администрация”. § 21. В Закона за държавните такси (обн., Изв., бр. 104 от 1951 г.; изм. и доп., бр. 89 от 1959 г., бр. 21 от 1960 г.; изм. и доп., ДВ, бр. 53 от 1973 г., бр. 87 от 1974 г., бр. 21 от 1975 г., бр. 21 от 1990 г., бр. 55 от 1991 г., бр. 100 от 1992 г., бр. 69 и 87 от 1995 г., бр. 37, 100 и 104 от 1996 г., бр. 82 и 86 от 1997 г., бр. 133 от 1998 г., бр. 81 от 1999 г., бр. 97 от 2000 г., бр. 62, 63 и 90 от 2002 г., бр. 84 и 86 от 2003 г., бр. 24, 36 и 37 от 2004 г., бр. 43 от 2005 г. и бр. 18 и 33 от 2006 г.) в § 2 от преходните разпоредби след думите “Закона за железопътния транспорт” се добавя “Закона за пътищата”. § 22. Параграф 4, относно чл. 10в, влиза в сила от 1 януари 2009 г.

Законът е приет от 40-то Народно събрание на 16 април 2008 г. и е подпечатан с официалния печат на Народното събрание.

Председател на Народното събрание: Георги Пирински