Закон за изменение и допълнение на Закона за устройство на територията

УКАЗ № 405

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за устройство на територията, приет от ХL Народно събрание на 9 декември 2005 г.

Издаден в София на 19 декември 2005 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за устройство на територията (обн., ДВ, бр. 1 от 2001 г.; изм., бр. 41 и 111 от 2001 г., бр. 43 от 2002 г., бр. 20, 65 и 107 от 2003 г., бр. 36 и 65 от 2004 г., бр. 28, 76, 77, 88, 94 и 95 от 2005 г.) § 1. В чл. 48 се правят следните изменения и допълнения: 1. Създава се нова ал. 4: “(4) При липса на съгласие на собственик на засегнат имот строителството на плътна ограда между съседни имоти с височина на плътната част над 0,6 м се допуска при спазване на изискванията на ал. 3, изречение второ, като оградата се разполага изцяло в имота на възложителя.”

2. Досегашната ал. 4 става ал. 5.

3. Създава се нова ал. 6: “(6) При денивелация на терена между съседни урегулирани поземлени имоти над 1,5 м височината на плътната част на оградата е до 0,6 м спрямо котата на по-високия прилежащ терен.”

4. Досегашните ал. 5 и 7 стават съответно ал. 7 и 8.

5. Досегашната ал. 6 става ал. 9 и се изменя така: “(9) Строителството на огради в случаите по ал. 3 и 4, както и в отклонение от изискванията по ал. 2, 5 и 7, се разрешава за обекти на културно-историческото наследство, а в останалите случаи - съобразно предназначението на урегулирания поземлен имот и с оглед осигуряването на архитектурно единство, от главния архитект на общината въз основа на индивидуален архитектурен проект и след заключение на общинския експертен съвет.” § 2. В чл. 56 се правят следните изменения: 1. В ал. 1 думата “разполагат” се заменя с “поставят”, а думите “които не са трайно свързани с терена” се заличават.

2. Алинея 3 се отменя. § 3. В чл. 57 ал. 2 се отменя. § 4. Създава се чл. 57а: “Чл. 57а. (1) Обектите по чл. 56, ал. 1 и чл. 57, ал. 1 се премахват, когато: 1. са поставени без разрешение или в противоречие с издаденото разрешение; 2. са поставени в чужд имот без правно основание или правното основание за издаване на разрешението за поставяне е отпаднало; 3. не отговарят на правилата и нормативите за устройство на територията; 4. не отговарят на изискванията по чл. 169, ал. 1, т. 1, 2, 3, 4 и 6; 5. представляват реклама, забранена със закон; 6. срокът на разрешението за поставяне е изтекъл; 7. не отговарят на други изисквания, определени с наредбата по чл. 56, ал. 2.

(2) Обстоятелствата по ал. 1 се установяват с констативен акт, съставен от служителите по чл. 223, ал. 2 в 7-дневен срок от констатиране на нарушението. Констативният акт се връчва на собствениците на обектите по ал. 1, които могат да направят възражения в тридневен срок от връчването му.

(3) В 7-дневен срок от връчването на констативния акт по ал. 2 кметът на общината издава заповед за премахване на обекта.

(4) Когато собственикът на обект по ал. 1, поставен в чужд имот, е неизвестен, констативният акт се връчва на собственика на имота. В този случай със заповедта по ал. 3 кметът на общината задължава собственика на имота да го премахне за своя сметка.

(5) Когато собственикът на обект по ал. 1, поставен в имот - общинска собственост, е неизвестен, констативният акт и заповедта за премахване се поставят на видно място върху обекта в присъствието на двама свидетели и на определените за това места в сградата на общината, района или кметството.

(6) В заповедта по ал. 3 кметът на общината определя срок за премахване на обекта и разпорежда на дружествата, доставчици на вода и енергия, да прекратят доставките до определения за премахване обект.

(7) При неспазване на срока за премахване, определен в заповедта по ал. 3, обектът се премахва принудително по реда на § 2 от допълнителните разпоредби.

(8) При необходимост принудителното изпълнение на заповедта по ал. 3 се осъществява със съдействието на полицията.” § 5. В чл. 124, ал. 4 след думите “обекти с национално значение” се добавя “както и за селищни образувания с национално значение”. § 6. В чл. 127, ал. 9 се създава изречение второ: “Заповедта е окончателна и не подлежи на обжалване.” § 7. В чл. 129, ал. 3 след думите “селищни образувания от национално значение” се поставя запетая и се добавя “както и подробният устройствен план, предвиждащ изграждане на обект от национално значение”. § 8. В чл. 157, ал. 2 след думите “се извършва” се добавя “при влязло в сила разрешение за строеж и в присъствието на служители по чл. 223, ал. 2”, а след думите “за обекта” се добавя “или от техническия ръководител за строежите от пета категория”. § 9. В чл. 158, ал. 2 изречение първо се изменя така: “Лицето, упражняващо строителен надзор, или техническият ръководител за строежите от пета категория в тридневен срок от съставянето на протокола по ал. 1, а когато такъв не се изисква - преди започването на строежа, заверява заповедната книга на строежа и уведомява писмено в 7-дневен срок от заверката общината, специализираните контролни органи и регионалната дирекция за национален строителен контрол.” § 10. В чл. 162 ал. 4 се отменя. § 11. В чл. 171, ал. 1 след думата “Проектантът” се добавя “лицето, упражняващо технически контрол по част “Конструктивна”. § 12. В чл. 178, ал. 3 се създава т. 4: “4. не са изпълнени мероприятията по изграждане на улици, пътища или алеи съгласно чл. 69 в курортите, ваканционните селища, голф селищата, аквапарковете и в другите територии за рекреационни дейности, свързващи обекта с уличната или пътната мрежа и осигуряващи нормален достъп до съответния поземлен имот.” § 13. В чл. 185, ал. 1 се създава т. 7: “7. преустройството се извършва при условията на чл. 38, ал. 5 и 6.” § 14. В чл. 190, ал. 6 след думите “въз основа на” се добавя “писмен договор между заинтересуваните собственици на поземлени имоти с нотариална заверка на подписите, а при липса на съгласие - въз основа на”. § 15. В чл. 217, ал. 1 се правят следните изменения и допълнения: 1. Точка 2 се изменя така: “2. заповеди за спиране и забрана на достъпа до строежи по чл. 224, ал. 1;”.

2. Създава се т. 11: “11. заповеди по чл. 57а, ал. 3. ” § 16. В чл. 221 се създава ал. 6: “(6) Средствата, набрани от отчисления в размер 50 на сто от събраните по този закон от Дирекцията за национален строителен контрол приходи за бюджета, представляващи такси, глоби и имуществени санкции, се разходват само за премахване на незаконно строителство, за развитие на материалната база, за повишаване на квалификацията и за стимулиране на служителите на дирекцията при условия и по ред, определени с наредба на министъра на регионалното развитие и благоустройството.” § 17. Създава се чл. 222а: “Чл. 222а. Кметът на общината: 1. спира строежи, части от тях, както и отделни строителни и монтажни работи при условията и по реда на чл. 224 и дава разрешение за продължаването им след отстраняване на нарушенията и заплащане на дължимите глоби и имуществени санкции; 2. забранява достъпа до строежи по т. 1 и разпорежда поставянето на отличителни знаци за ограничаване и недопускане на хора и механизация на строежите; 3. забранява захранването с електрическа и топлинна енергия, вода и газ на строежи по т. 1; 4. предписва изпълнение на укрепителни, възстановителни и други мерки за недопускане на аварии и щети на строежи или на части от тях, за които е спряно строителството; 5. налага предвидените в закона глоби и имуществени санкции.” § 18. В чл. 223 се правят следните изменения и допълнения: 1. Алинея 3 се изменя така: “(3) При констатиране на строеж по чл. 224, ал. 1 или на незаконосъобразно ползване на строеж служителите по ал. 2 са длъжни в тридневен срок да съставят и връчат на нарушителя констативен акт по чл. 224, ал. 2 или по чл. 178, ал. 5. В тридневен срок от изтичането на срока за възражения констативният акт по чл. 178, ал. 5 се изпраща в Дирекцията за национален строителен контрол.”

2. Създава се ал. 4: “(4) При изпълнение на функциите им по този закон служителите от общинските администрации имат право: 1. на свободен достъп до строежите, както и до сградите и съоръженията по време на тяхното ползване по реда на чл. 194, ал. 1 и 3; 2. да изискват всички необходими за проверките документи, данни, легитимация, писмени справки и обяснения от участниците в строителството, от лицата на строежа и строителната площадка, от заинтересуваните администрации, от специализираните контролни органи и експлоатационните дружества; 3. да ползват данни от Единната система за гражданска регистрация и административно обслужване при условия и по ред, определени със закон.” § 19. В чл. 224 се правят следните изменения и допълнения: 1. В ал. 1: а) текстът преди т. 1 се изменя така: “(1) Кметът на общината с мотивирана заповед спира изпълнението и забранява достъпа до строеж или част от строеж, който се извършва:”; б) точка 1 се изменя така: “1. без одобрени инвестиционни проекти и/или без влязло в сила разрешение за строеж;” в) в т. 5 думите “ниво и без” се заменят с “ниво и/или без”.

2. Алинеи 2 и 3 се изменят така: “(2) Обстоятелствата по ал. 1 се установяват с констативен акт, съставен от длъжностните лица по чл. 223, ал. 2. Констативният акт се връчва на заинтересуваните лица, които могат да подадат възражения в 7-дневен срок. Заповедта по ал. 1 се издава в тридневен срок от изтичане на срока по изречение второ. Когато нарушителят е неизвестен, копия от констативния акт и от заповедта на кмета се поставят на обекта и на определените за това места в сградата на общината, района или кметството. Копия от констативния акт и от заповедта по ал. 1 се изпращат на началника на

Дирекцията за национален строителен контрол и на началника на регионалната дирекция за национален строителен контрол.

(3) Когато обстоятелствата по ал. 1 са установени с констативен акт, съставен от органите за национален строителен контрол, заповедта по ал. 1 се издава от началника на Дирекцията за национален строителен контрол или от упълномощени от него лица. Копия от констативния акт и от заповедта се изпращат на кмета на общината.”

3. В ал. 5 се създава изречение второ: “В случаите по чл. 154, ал. 2, т. 5 - 8 разрешението за продължаване на строителството се издава след представяне на заснемане и други данни, изчисления и документи съобразно указанията по ал. 4, които се прилагат като неразделна част към одобрения инвестиционен проект и доказват, че съществените отклонения са отстранени и изпълнената част от строежа е законосъобразна.”

4. Създава се нова ал. 6: “(6) В тридневен срок от констатиране на незаконен строеж по смисъла на чл. 225, ал. 2 от служителите по чл. 223, ал. 2 кметът на общината изпраща преписката на началника на Дирекцията за национален строителен контрол за образуване на производство по чл. 225.”

5. Досегашната ал. 6 става ал. 7.

§ 20. В чл. 225 се правят следните изменения: 1. В ал. 2: а) в т. 1 думите “или без строителни книжа” се заличават; б) в т. 2 думата “съгласувани” се заменя с “одобрени”; в) в т. 3 думата “съгласувания” се заменя с “одобрения”.

2. В ал. 3 думите “на общините или” се заличават. § 21. В чл. 234, ал. 1 след думите “по чл. 232” се добавя “и по чл. 233”, а числото “2000” се заменя с “5000”. § 22. В чл. 237 се правят следните изменения и допълнения: 1. В ал. 1: а) точка 1 се изменя така: “1. на извършител, възложител или строител на строеж, незаконен по смисъла на чл. 225, ал. 2 - в размер от 5000 до 50 000 лв.;” б) създава се нова т. 2: “2. на извършител, възложител, строител или лице, упражняващо строителен надзор на строеж по чл. 224, ал. 1 - в размер от 1000 до 10 000 лв.;” в) досегашните т. 2, 3 и 4 стават съответно т. 3, 4 и 5; г) досегашната т. 5 става т. 6 и се изменя така: “6. на лице, извършило оценка за съответствие на инвестиционен проект в нарушение на изискванията на чл. 142, ал. 5 и/или при упражняване на строителен надзор допуснало изпълнение на незаконен строеж по смисъла на чл. 225, ал. 2 - в размер от 30 000 до 150 000 лв.;” д) досегашната т. 6 става т. 7.

2. Създава се нова ал. 2: “(2) Кметът на общината налага имуществена санкция на юридическо лице или на едноличен търговец, както следва: 1. на извършител, възложител, строител или лице, упражняващо строителен надзор на строеж, спрян с негова заповед по чл. 224, ал. 1 - в размер от 1000 до 10 000 лв.; 2. на извършител, възложител или строител, продължил да изпълнява строителни и монтажни работи на строеж по т. 1 - в размера по ал. 1, т. 3; 3. на доставчик на електрическа или топлинна енергия, вода или газ, неизпълнил разпореждане по чл. 57а, ал. 6 или по чл. 222а, т. 3 - в размер от 5000 до 50 000 лв.”

3. Досегашната ал. 2 става ал. 3 и в нея след думите “по ал. 1” се добавя “и ал. 2”. § 23. В чл. 239, ал. 1 се правят следните допълнения: 1. В т. 2 след думите “(проектиране, строителство” се поставя запетая и се добавя “недопускане и отстраняване на незаконно строителство”.

2. Създава се т. 6: “6. от кмета на общината - в случаите по чл. 232, ал. 5, т. 1, 2, 3, 4 и 6 и по чл. 233 - когато актовете за установяване на нарушенията са съставени от служителите по чл. 238, ал. 2, т. 1, както и в случаите по чл. 237, ал. 2. ” § 24. В § 5 от допълнителните разпоредби се правят следните изменения: 1. В т. 32 думите “в урбанизираните територии” се заличават.

2. Точка 41 се изменя така: “41. “Промяна на предназначението” на обект или на част от него е промяната от един начин на ползване в друг съгласно съответстващите им кодове, представляващи основни кадастрални данни и определени съгласно Закона за кадастъра и имотния регистър и нормативните актове за неговото прилагане.”

Законът е приет от 40-то Народно събрание на 9 декември 2005 г. и е подпечатан с официалния печат на Народното събрание.

Председател на Народното събрание: Георги Пирински