Постановление № 294 от 16 декември 2003 г. за изменение и допълнение на нормативни актове на Министерския съвет

ПОСТАНОВЛЕНИЕ № 294 ОТ 16 ДЕКЕМВРИ 2003 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 248 на Министерския съвет от 2000 г. за създаване на Център за енергийна ефективност в индустрията (ДВ, бр. 98 от 2000 г.) се правят следните изменения и допълнения: 1. В чл. 1: а) в ал. 1 думите „министъра на икономиката" се заменят с „министъра на енергетиката и енергийните ресурси"; б) в ал. 2, т. 2 след думите „предлага на" се добавя „министъра на енергетиката и енергийните ресурси и".

2. В чл. 2, ал. 1 и 3 думите „министъра на икономиката" и „министърът на икономиката" се заменят съответно с „министъра на енергетиката и енергийните ресурси" и „министърът на енергетиката и енергийните ресурси". § 2. В Устройствения правилник на Центъра за енергийна ефективност в индустрията, приет с Постановление № 22 на Министерския съвет от 2001 г. (ДВ, бр. 10 от 2001 г.), се правят следните изменения и допълнения: 1. В чл. 2, ал. 1 и в чл. 3 думите „министъра на икономиката" се заменят с „министъра на енергетиката и енергийните ресурси".

2. В чл. 4, т. 2 след думите „предлага на" се добавя „министъра на енергетиката и енергийните ресурси и". § 3. В Постановление № 9 на Министерския съвет от 2000 г. за приемане на Устройствен правилник на Министерството на икономиката (обн., ДВ, бр. 14 от 2000 г.; изм. и доп., бр. 93 и 98 от 2000г., бр. 33, 44, 82, 91, 95, 97 и 111 от 2001 г., бр. 15, 35, 39, 59, 73, 94, 110, 112, 114 и 115 от 2002 г. и бр. 97 от 2003 г.) се правят следните изменения: 1. В чл. 2, ал. 2 т. 16 се отменя.

2. В приложение № 2 към чл. 2, ал. 3 т. 16 се отменя. § 4. В чл. 3 от Постановление № 24 на Министерския съвет от 2002 г. за закриване на Държавната агенция по енергетика и енергийни ресурси и за приемане на Устройствен правилник на Министерството на енергетиката и енергийните ресурси (ДВ, бр. 15 от 2002 г.) ал. 2 се изменя така: „(2) Второстепенни разпоредители с бюджетни кредити към министъра на енергетиката и енергийните ресурси са: 1. Агенцията по енергийна ефективност — София, с обща численост на персонала 31 щатни бройки; 2. Центърът за енергийна ефективност в индустрията — София, с обща численост на персонала 10 щатни бройки."

Заключителна разпоредба § 5. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров