Постановление № 305 от 19 декември 2003 г. за изменение и допълнение на Постановление № 99 на Министерския съвет от 1997 г. за създаване на механизъм за координация на дейностите за подготовка и присъединяване на Република България към Северноатлантическия съюз

ПОСТАНОВЛЕНИЕ № 305 ОТ 19 ДЕКЕМВРИ 2003 Г. за изменение и допълнение на Постановление № 99 на Министерския съвет от 1997 г. за създаване на механизъм за координация на дейностите за подготовка и присъединяване на Република България към Северноатлантическия съюз (обн., ДВ, бр. 24 от 1997 г.; изм. и доп., бр. 45 от 1997 г., бр. 48 от 2000 г. и бр. 75 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. В ал. 1: а) изречение първо се изменя така: „Създава Междуведомствен съвет за интегриране в НАТО в състав: председател-заместник министър-председателят, който координира дейността в областта на отбраната и външните работи; заместник-председатели-министърът на външните работи и министърът на отбраната, и членове: председателят на Националния съвет по етническите и демографските въпроси към Министерския съвет, заместник-министър на външните работи, началникът на Генералния щаб на Българската армия, заместник-министър на отбраната, заместник-министър на финансите, заместник-министър на икономиката, заместник-министър на вътрешните работи, заместник-министър на правосъдието, заместник-министър на транспорта и съобщенията, заместник-министър на регионалното развитие и благоустройството, заместник-министър на образованието и науката, заместник-министър на околната среда и водите, заместник-министър на здравеопазването, председателят на Държавна агенция „Гражданска защита", председателят на Държавната комисия по сигурността на информацията и главният секретар на Министерството на енергетиката и енергийните ресурси."; б) в изречение второ след думата „отбрана" се поставя запетая и се добавя „председателят на Комисията по външна политика, отбрана и сигурност на Народното събрание и директорът на Националната разузнавателна служба".

2. Създава се нова ал. 2: „(2) Заместник-министрите-членове на Междуведомствения съвет, се определят от съответния министър."

3. Досегашните ал. 2, 3 и 4 стават съответно ал. 3, 4 и 5. § 2. В чл. 2, ал. 2 думите „първия заместник-министър на външните работи" се заменят със „заместник-министъра на външните работи", а думите „и ръководители на ведомства" се заличават. § 3. Създава се чл. 6: „Чл. 6. (1) В срок до 31 януари на текущата календарна година Междуведомственият съвет одобрява и внася в Министерския съвет проект на постановление за финансово осигуряване през текущата календарна година на дейностите по изпълнението на Националната програма за подготовка и присъединяване на Република България към Северноатлантическия съюз и на Годишната национална програма по Плана на действие за членство в НАТО.

(2) До 2 на сто от общата сума на средствата за финансово осигуряване на дейностите по изпълнението на Националната програма за подготовка и присъединяване на Република България към Северноатлантическия съюз и на Годишната национална програма по Плана на действие за членство в НАТО ежегодно се отделят за награждаване на държавни служители и на лица, работещи по трудово правоотношение в централната администрация на изпълнителната власт, както и на офицерите и сержантите на кадрова военна служба от Министерството на отбраната и Българската армия, които: 1. по длъжностна характеристика или съобразно системно възлаганите и изпълнявани задачи са пряко ангажирани с интегрирането на Република България в НАТО, и

2. имат съществен принос за изпълнението на важни задачи по интегрирането в НАТО.

(3) Средствата по ал.2 се разпределят за отделните министерства и ведомства чрез приложенията към постановлението за финансово осигуряване през текущата календарна година на дейностите по изпълнението на Националната програма за подготовка и присъединяване на Република България към Северноатлантическия съюз и на Годишната национална програма по Плана на действие за членство в НАТО.

(4) Размерът на наградите по ал. 2 за една календарна година е до 5 основни месечни работни заплати на съответното лице.

(5) Лицата по ал. 2 се награждават от органа по назначаването, съответно от работодателя, съгласувано с председателя на Междуведомствения съвет, а за второстепенните разпоредители с бюджетни кредити-и със съответния първостепенен разпоредител с бюджетни кредити."

Допълнителна разпоредба § 4. Навсякъде в постановлението думите „комитет" и „комитета" се заменят съответно със „съвет" и „съвета".

Заключителни разпоредби § 5. За 2003 г. министерствата и ведомствата могат да определят награди по чл. 6 в рамките на неизразходваните средства, предоставени съгласно съответните приложения към Постановление № 149 на Министерския съвет от 2003 г. за финансово осигуряване през 2003 г. на дейностите по изпълнението на Националната програма за подготовка и присъединяване на Република България към Северноатлантическия съюз и на Годишната национална програма по Плана на действие за членство в НАТО (ДВ, бр. 64 от 2003 г.), като максималният размер на наградите за едно лице не може да надвишава размера по чл. 6, ал. 4.

§ 6. Постановлението влиза в сила от 19 декември 2003 г.

Министър-председател: Симеон Сакскобургготски

Главен секретар на Министерския съвет: Севдалин Мавров