Административният съд – Кюстендил, на основание чл. 181 във връзка с чл. 188 АПК обявява, че е постъпил протест от прокурор в Окръжна прокуратура – Кюстендил, с който се оспорва Наредбата за реда и условията за управление и разпореждане с общински жилища на територията на община Дупница. Предмет на оспорване е чл. 50, ал. 1 от наредбата, който е в противоречие с разпоредбите на материалния закон – чл. 7, чл. 8 и чл. 9, ал. 1 от Закона за местните данъци и такси, и като такъв е противозаконен. По протеста е образувано адм. дело № 243/2017 г. по описа на Административния съд – Кюстендил. Делото е насрочено за 3.11.2017 г. от 11 ч.