Постановление № 188 от 31 юли 2007 г. за еднократно финансово подпомагане на български граждани

ПОСТАНОВЛЕНИЕ № 188 ОТ 31 ЮЛИ 2007 Г. за еднократно финансово подпомагане на български граждани

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити в размер 70 000 лв. за изплащане на еднократна финансова помощ на: Кристияна Венелинова Вълчева

Нася Стойчева Ненова

Валентина Манолова Сиропуло

Валя Георгиева Червеняшка

Снежана Иванова Димитрова д-р Здравко Маринов Георгиев

Ашраф Ахмед Ал-Хаджудж

(2) Средствата по ал. 1 да се осигурят за сметка на икономии на разходи по републиканския бюджет за 2007 г. по реда на чл. 34, ал. 1 и 2 от Закона за устройството на държавния бюджет.

(3) Министърът на финансите по предложение на министъра на труда и социалната политика да извърши налагащите се промени по бюджета на Министерството на труда и социалната политика за 2007 г.

Чл. 2. Еднократната финансова помощ за всяко от лицата по чл. 1, ал. 1 е в размер 10 000 лв. и се изплаща чрез Агенцията за социално подпомагане.

Чл. 3. Извършените разходи за еднократни медицински изследвания и/или лечение на лицата по чл. 1, ал. 1 се възстановяват на съответните медицински заведения от Министерството на финансите.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на труда и социалната политика. § 3. Постановлението влиза в сила от 26 юли 2007 г.

Министър-председател: Сергей Станишев

Главен секретар на Министерския съвет: Севдалин Мавров