Наредба за допълнение на Наредба № Н-14 от 2006 г. за възстановяване на данък върху добавената стойност и акциз на дипломатически представителства, консулства, представителства на междуправителствени организации и членовете на техния персонал

Министерство НА ФИНАНСИТЕ

Министерство на ВЪНШНИТЕ РАБОТИ

Наредба за допълнение на Наредба № Н-14 от 2006 г. за възстановяване на данък върху добавената стойност и акциз на дипломатически представителства, консулства, представителства на междуправителствени организации и членовете на техния персонал (ДВ, бр. 82 от 2006 г.) § 1. В чл. 1 се правят следните допълнения: 1. В ал. 1 накрая се добавя “на дипломатически представителства и консулства на Република България в чужбина и на постоянните представителства на Република България към международни организации в чужбина”.

2. В ал. 2 след думата “персонал” се добавя “дипломатическите представителства и консулствата на Република България в чужбина и постоянните представителства на Република България към международни организации в чужбина”.

3. В ал. 5 думите “Лицата по ал. 1” се заменят с “Чуждестранните дипломатически представителства, консулства, представителства на междуправителствени организации, както и членовете на техния персонал”.

4. Създават се ал. 6 и 7: “(6) Дипломатическите представителства и консулства на Република България в чужбина и на постоянните представителства на Република България към международни организации в чужбина уведомяват по дипломатически път Министерството на външните работи за избрания от тях ред за възстановяване на данък върху добавената стойност и акциз.

(7) Принципът на реципрочност не се прилага за възстановяване на данък върху добавената стойност и акциз на дипломатически представителства и консулства на Република България в чужбина и на постоянните представителства на Република България към международни организации в чужбина.” § 2. В чл. 2, ал. 1 се правят следните допълнения: 1. В т. 1 след думата “държави” се добавя “и дипломатическите представителства на Република България в чужбина”.

2. В т. 2 след думата “държави” се добавя “и консулствата на Република България в чужбина”.

3. В т. 3 накрая се добавя “и постоянните представителства на Република България към международни организации в чужбина”. § 3. В чл. 4 се правят следните изменения и допълнения: 1. В ал. 1 думите “МВнР - дирекция “Държавен протокол” се заменят с “дирекция “Държавен протокол” на МВнР, съответно до Министерството на външните работи”.

2. В ал. 4 след думите “дирекция “Държавен протокол” на МВнР” се поставя запетая и се добавя “съответно в Министерството на вън-шните работи”. § 4. В чл. 6 се правят следните изменения и допълнения: 1. В ал. 1 думите “данъчен орган” се заменят с “орган по приходите”.

2. В ал. 2 след думите “дирекция “Държавен протокол” на МВнР” се поставя запетая и се добавя “съответно до Министерството на външните работи”. § 5. В чл. 7, ал. 6 след думите “дирекция “Държавен протокол” на МВнР” се поставя запетая и се добавя “съответно до Министерството на външните работи”. § 6. В чл. 8 се правят следните изменения и допълнения: 1. В ал. 2 и 6 след думите “дирекция “Държавен протокол” на МВнР” се поставя запетая и се добавя “съответно до Министерството на външните работи”.

2. В ал. 5 думите “данъчен орган” се заменят с “орган по приходите”. § 7. В приложение № 1 към чл. 4, ал. 1 след думите “Дирекция “Държавен протокол” на МВнР” се поставя запетая и се добавя “съответно Министерството на външните работи”. § 8. В приложение № 2 към чл. 4, ал. 2 след думите “Дирекция “Държавен протокол” на МВнР” се поставя запетая и се добавя “съответно Министерството на външните работи”. § 9. В приложение № 3 към чл. 8, ал. 2 след думите “Дирекция “Държавен протокол” на МВнР” се поставя запетая и се добавя “съответно Министерството на външните работи”.

Преходни и заключителни разпоредби § 10. Срокът за депозиране на исканията по чл. 4, ал. 4, т. 1 за покупки, извършени от 1 януари 2007 г. до 31 януари 2007 г., се удължава до 30 април 2007 г. § 11. Наредбата влиза в сила от 1 януари 2007 г.

Министър на финансите: Пл. Орешарски

Министър на външните работи: Ив. Калфин