Правилник за изменение и допълнение на Правилника за устройството и дейността на Звеното за оперативно управление и финансово осигуряване на организационните структури на Министерството на образованието и науката

МИНИСТЕРСТВО НА ОБРАЗОВАНИЕТО И НАУКАТА

Правилник за изменение и допълнение на Правилника за устройството и дейността на Звеното за оперативно управление и финансово осигуряване на организационните структури на Министерството на образованието и науката (ДВ, бр. 44 от 2017 г.) § 1. В чл. 7: 1. Се създава нова т. 11: „11. предоставя на министъра на образованието и науката информация за изпълнението на бюджетите на общинските и държавните институции в системата на предучилищното и училищното образование по чл. 11, т. 9 в срока, определен с възлагането;“.

2. Досегашната т. 11 става т. 12. § 2. В чл. 10 се създава т. 10: „10. събира, обобщава и анализира информация за изпълнението на бюджетите на общинските и държавните институции в системата на предучилищното и училищното образование.“ § 3. В чл. 11 се създава т. 9: „9. събиране, обобщаване и анализиране на информация за изпълнението на бюджетите на общинските и държавните институции в системата на предучилищното и училищното образование, когато е възложено от министъра на образованието и науката.“

Министър: Красимир Вълчев