Постановление № 137 от 24 юни 2003 г. за определяне на таксите за кандидатстване и обучение в държавните висши училища за учебната 2003 - 2004 г.

МИНИСТЕРСКИ СЪВЕТ

ПОСТАНОВЛЕНИЕ № 137 ОТ 24 ЮНИ 2003 Г. за определяне на таксите за кандидатстване и обучение в държавните висши училища за учебната 2003 - 2004 г.

МИНИСТЕРСКИЯТ СЪВЕТ ПОСТАНОВИ: Чл. 1. Определя такси за кандидатстване в държавните висши училища в размер 15 лв. за първи изпит и 10 лв. за всеки следващ изпит.

Чл. 2. Определя годишни такси за обучение на студентите, приети през учебните 1999 — 2000 г., 2000 — 2001 г., 2001 — 2002 г., 2002 — 2003 г. и 2003 — 2004 г., съгласно приложение № 1.

Чл. 3. Определя годишни такси за обучение на студентите, приети за обучение срещу заплащане в държавните висши училища, съгласно приложение № 2.

Чл. 4. Определя годишни такси за обучение на студентите за степен „магистър" след придобита образователно-квалификационна степен „бакалавър" съгласно приложение № 3.

Чл. 5. Определя годишни такси за обучение на докторантите по научни области съгласно приложение № 4.

Чл. 6. Определя годишни такси за обучение на чуждестранните студенти, докторанти и специализанти в евро съгласно приложение № 5. Чуждестранните специализанти със срок на обучение по-малък от една година заплащат такси в намалени размери, определени от висшите училища в съответствие с правилниците им. Таксите се заплащат в левовата равностойност по курса, определен от Българската народна банка.

Преходни и заключителни разпоредби § 1. Отменя се Постановление № 123 на Министерския съвет от 2002 г. за определяне на таксите за кандидатстване и обучение в държавните висши училища за учебната 2002 — 2003 г. (ДВ, бр. 64 от 2002 г.). § 2. Чуждестранните студенти, докторанти и специализанти, приети за обучение преди учебната 2003 — 2004 г., довършват обучението си, като заплащат досега утвърдените такси за обучение. § 3. Лица с двойно гражданство, едно от което е българско, заплащат половината от размера на определените по приложение № 5 такси, когато кандидатстват и са приети при условията и по реда, определени в раздел VI от Наредбата за държавните изисквания за приемане на студенти във висшите училища на Република България, приета с Постановление № 79 на Министерския съвет от 2000 г. (ДВ, бр. 40 от 2000 г.), и в раздел III от Наредбата за държавните изисквания за приемане и обучение на докторанти, приета с Постановление № 222 на Министерския съвет от 2000 г. (ДВ, бр. 90 от 2000 г.). § 4. Студентите, докторантите и специализантите, приети за обучение преди учебната 1999 — 2000 г. при условията и по реда на Постановление № 103 на Министерския съвет от 1993 г. за осъществяване на образователната дейност сред българите в чужбина (обн., ДВ, бр. 48 от 1993 г.; попр., бр. 52 от 1993 г.; изм. и доп., бр. 54 от 1995 г., бр. 20 от 1996 г., бр. 38 и 73 от 1999 г. и бр. 101 от 2002 г.), продължават обучението си при условията, при които са приети. § 5. Висшите училища могат да уреждат в правилниците си освобождаване или заплащане в намален размер на таксите по чл. 1 от лицата по чл. 70, ал. 2 от Закона за висшето образование. § 6. Постановлението се приема на основание чл. 9, ал. 3, т. 7 от Закона за висшето образование.

За министър-председател: Лидия Шулева

Главен секретар на Министерския съвет: Севдалин Мавров

Приложение № 1 към чл. 2

Годишни такси за обучение на студентите, приети през учебните 1999 - 2000 г., 2000 - 2001 г., 2001 - 2002 г., 2002 - 2003 г. и 2003 - 2004 г.

Приложение № 2 към чл. 3

Годишни такси за обучение на студентите, приети за обучение срещу заплащане в държавните висши училища

Приложение № 3 към чл. 4

Годишни такси за обучение на студентите за степен „магистър" след придобита образователно квалификационна степен „бакалавър" за учебната 2003 - 2004 г.

Приложение № 4 към чл. 5

Годишни такси за обучение на докторанти за учебната 2003 - 2004 г.

Приложение № 5 към чл. 6

Годишни такси за обучение на чуждестранни студенти, докторанти и специализанти за учебната 2003 - 2004 г.

Виж приложенията в PDF-a на броя