Наредба за изменение и допълнение на Наредба № 3 от 2009 г. за условията и реда за изпълнение на платежни операции и за използване на платежни инструменти

Наредба за изменение и допълнение на Наредба № 3 от 2009 г. за условията и реда за изпълнение на платежни операции и за използване на платежни инструменти(oбн., ДВ, бр. 62 от 2009 г.) § 1. В чл. 4 ал. 3 се отменя. § 2. В чл. 10, ал. 1 думата „банковата“ се заменя с „платежната“. § 3. В чл. 12, ал. 2 думите „международен банков“ се заменят с „бизнес“. § 4. В чл. 13, ал. 1, т. 5 думите „международен банков“ се заменят с „бизнес“. § 5. В чл. 16, ал. 3, т. 1 накрая се добавя „по ал. 1“. § 6. В чл. 18, ал. 1 се правят следните изменения: 1. В т. 4 думите „международен банков“ се заменят с „бизнес“.

2. В т. 14 думите „международен банков“ се заменят с „бизнес“. § 7. В чл. 33, ал. 2 думите „чл. 88, ал. 3“ се заменят с „чл. 78а, ал. 5“. § 8. В чл. 34 думите „чл. 88, ал. 3“ се заменят с „чл. 78а, ал. 5“. § 9. В чл. 35, ал. 2 след думата „система“ се добавя „с окончателност на сетълмента“, а думите „сетълмент-сметките“ се заменят със „сметките за сетълмент“. § 10. В чл. 36 се правят следните изменения: 1. Алинея 2 се изменя така: „(2) Всеки участник в RINGS е длъжен да притежава бизнес идентификационен код (BIC) и да открие и поддържа сметка за сетълмент в БНБ.“

2. В ал. 3 думите „сетълмент-сметките“ се заменят със „сметките за сетълмент“. § 11. В чл. 37 се правят следните изменения и допълнения: 1. В ал. 1 думите „сетълмент-сметката“ се заменят със „сметката за сетълмент“.

2. В ал. 2: а) в основния текст думите„сетълмент-сметките“ се заменят със „сметките за сетълмент“; б) в т. 1 след думите „сетълмент от“ се добавя „системни“, а думите „на платежни системи и системи за сетълмент на ценни книжа“ се заличават.

3. Алинея 3 се изменя така: „(3) Сетълментът в БНБ е окончателен след момента на неотменимост, определен в правилата и процедурите на RINGS.“ § 12. В чл. 38 се правят следните изменения и допълнения: 1. В ал. 1 след думите „превод към RINGS“ се добавя „съобразно графика на RINGS“, а накрая думите „съобразно графика на RINGS“ се заличават.

2. Алинея 2 се изменя така: „(2) При плащания на клиенти на банки чрез RINGS банката на получателя заверява сметката на получателя незабавно след получаване на средствата по нейната сметка за сетълмент в БНБ.“ § 13. В чл. 39, ал. 1 думите „сетълмент-сметките“ се заменят със „сметките за сетълмент“. § 14. В чл. 41 се правят следните изменения: 1. В ал. 1: а) в основния текст думите „нормалното протичане“ се заличават; б) в т. 1 навсякъде думите „сетълмент-сметките“ се заменят със „сметките за сетълмент“, след думите „подадени от“ се добавя „системни“, а думите „на платежни системи и системи за сетълмент на ценни книжа“ се заличават; в) точка 3 се изменя така: „3. създава механизми за осигуряване на достатъчна наличност по сметките за сетълмент с оглед финализиране на плащанията, инициирани от системните оператори, включително чрез създаване на гаранционни схеми със средства от сметките за сетълмент на участниците в RINGS.“

2. В ал. 2 думите „операторите на всички други платежни системи и системи за сетълмент на ценни книжа, опериращи на територията на страната“ се заменят със „системните оператори“. § 15. В чл. 42 се правят следните изменения и допълнения: 1. В ал. 1 след думите „подадени от“ се добавя „системни“, а думите „на платежни системи и системи за сетълмент на ценни книжа“ се заличават.

2. В ал. 2 думите „сетълмент-сметките на банките и клоновете на банки – участници“ се заменят със „сметките за сетълмент на участниците“.

3. В ал. 3 накрая се добавя „в България.“

4. В ал. 5 думите „и клоновете на банки“ се заличават.

5. В ал. 7 в основния текст думите „операторите на платежни системи и системи за сетълмент на ценни книжа“ се заменят със „системните оператори“.

6. В ал. 8 след думите „подадена от“ се добавя „системен“, а думите „на платежна система и система за сетълмент на ценни книжа“ се заличават. § 16. В § 1 от допълнителните разпоредби се правят следните изменения и допълнения: 1. В т. 3 след думите „към RINGS от“ се добавя „системен“, думите „на платежна система и система за сетълмент на ценни книжа“ се заличават, а думите „сетълмент-сметки“ се заменят със „сметките за сетълмент“.

2. Създава се нова т. 7: „7. „Системен оператор“ е субект или субекти, които носят юридическа отговорност за функционирането на платежна система или система за сетълмент на ценни книжа, която извършва сетълмент в RINGS.“

3. Досегашните т. 7 и 8 стават съответно т. 8 и 9.

Заключителна разпоредба § 17. Тази наредба се издава на основание чл. 48, ал. 3 и § 10 от преходните и заключителните разпоредби на Закона за платежните услуги и платежните системи и е приета с Решение № 52 от 09.06.2011 г. на Управителния съвет на Българската народна банка.

Управител: Ив. Искров