Административният съд – Бургас, на основание чл. 188 във връзка с чл. 181 от Административнопроцесуалния кодекс съобщава, че е постъпило оспорване от Окръжна прокуратура – Бургас, против разпоредбата на чл. 38, ал. 1, т. 1 от Наредбата за реда за придобиване, управление и разпореждане с общинско имущество на община Сунгурларе. По оспорването е образувано адм. дело № 2650/2017 г., което е насрочено за разглеждане в открито съдебно заседание на 23.11.2017 г. от 11,10 ч.