Постановление № 203 от 4 август 2006 г. за предоставяне на допълнителни бюджетни кредити за 2006 г. за посрещане на евентуална грипна пандемия

ПОСТАНОВЛЕНИЕ № 203 ОТ 4 АВГУСТ 2006 Г. за предоставяне на допълнителни бюджетни кредити за 2006 г. за посрещане на евентуалнагрипна пандемия

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2006 г. допълнителни бюджетни кредити в размер 500 000 лв., от които: 1. сто и петдесет хиляди лева по бюджета на Министерството на здравеопазването за 2006 г.; 2. триста и петдесет хиляди лева по бюджета на Министерството на земеделието и горите за 2006 г.

Чл. 2. Средствата по чл. 1 да се използват за закупуване на допълнителни количества лични предпазни средства, диагностикуми, консумативи и дезинфекционна техника и за осигуряване на специален транспорт.

Чл. 3. Средствата по чл. 1 да се осигурят за сметка на преструктуриране на разходите по централния бюджет за 2006 г.

Чл. 4. Министърът на финансите да извърши налагащите се промени по бюджета на Министерството на здравеопазването за 2006 г. и по бюджета на Министерството на земеделието и горите за 2006 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите, на министъра на здравеопазването и на министъра на земеделието и горите.

Министър-председател: Сергей Станишев

За главен секретар на Министерския съвет:Галина Маринска