Решение за приемане на Доклада за резултатите от Стратегическия преглед на отбраната

РЕШЕНИЕ за приемане на Доклада за резултатите от Стратегическия преглед на отбраната

Народното събрание на основание чл. 86, ал. 1 от Конституцията на Република България и чл. 26, т. 7 от Закона за отбраната и въоръжените сили на Република България РЕШИ: 1. Приема за сведение Доклада за резултатите от Стратегическия преглед на отбраната (за служебно ползване).

2. Приема Дългосрочната визия за развитие на войските и силите до 2015 г. - част IV от доклада по т. 1, с приетите изменения и допълнения на закрито пленарно заседание на Народното събрание.

3. До края на септември 2004 г. Министерският съвет да вземе необходимите решения за промени в Устройствения правилник на Министерството на отбраната в съответствие с резултатите от прегледа на отбраната по стратегическото ниво на управление.

4. До края на октомври 2004 г. Министерският съвет да внесе в Народното събрание План за организационно изграждане и модернизация на въоръжените сили.

5. До края на октомври 2004 г. Министерският съвет да внесе в Народното събрание Концепция за участие на Република България във военни операции зад граница.

6. Министерският съвет да внесе в Народното събрание програма за професионализация на Българската армия, както и необходимите законодателни промени за нейната реализация.

Решението е прието от XXXIX Народно събрание на 21 юли 2004 г. и е подпечатано с официалния печат на Народното събрание.

Председател на Народното събрание: Огнян Герджиков