Наредба за изменение и допълнение на Наредба № 73 от 2006 г. за одобряване типа на нови моторни превозни средства по отношение на замърсяването на въздуха от емисии от двигателите

Наредба за изменение и допълнение на Наредба № 73 от 2006 г. за одобряване типа на нови моторни превозни средства по отношение на замърсяването на въздуха от емисии от двигателите (ДВ, бр. 51 от 2006 г.) § 1. В § 1, т. 22 изразът “местно лице, който е регистриран по Търговския закон” се заменя с “лице, установено в ЕС”. § 2. В преходните и заключителните разпоредби се правят следните изменения и допълнения: 1. В § 2: а) досегашният текст става ал. 1; б) създават се ал. 2 и 3: “(2) За изпитване тип I се прилагат граничните стойности, посочени в ред В на таблицата по т. 1.3.1. 4, приложение № 1, част 1, без граничните стойности по ред А и по-високи гранични стойности, неописани в наредбата.

(3) Алинея 2 не се прилага: 1. за фамилия от типове превозни средства, произведени в малка серия, чийто брой регистрирани, пуснати в движение или пуснати на пазара за една година, не надвишава броя, посочен в приложение № 6, част А на Наредба № 60 за одобряване типа на нови моторни превозни средства и техните ремаркета; 2. до 31 декември 2006 г. за максимален брой комплектовани и напълно комплектовани превозни средства, определен на основание общия брой регистрирани, пуснати в движение или пуснати на пазара през 2005 г.: а) 10% от категория М1 с технически допустима максимална маса до 2,5 t; б) 30% от останалите категории по § 2, ал. 1.

2. В § 3: а) досегашният текст става ал. 1; б) създава се ал. 2: “(2) За изпитване тип I се прилагат граничните стойности, посочени в ред В на таблицата по т. 1.3.1. 4, приложение № 1, част 1, без граничните стойности по ред А и по-високи гранични стойности, неописани в наредбата.”

3. В § 4 след думите “чл. 17, ал. 1, т. 1 или 2 и” се добавя “пуснати на пазара по”.

4. Параграф 5 се изменя така: “§ 5. Когато се установи, че нови МПС не отговарят на изискванията по § 2 и 3, въпреки наличието на сертификат за съответствие, ИА “АА” предприема мерки съгласно раздел III от глава четвърта на Наредба № 60 за одобряване типа на нови моторни превозни средства и техните ремаркета и предлага на съответните компетентни органи да не регистрират тези МПС.”

5. В § 7 думите “преди влизане в сила на наредбата” се заменят със “след 1 януари 2000 г.”.

Министър: П. Мутафчиев