Върховният административен съд на основание чл. 188 във връзка с чл. 181, ал. 1 от Административнопроцесуалния кодекс съобщава, че е постъпило оспорване от „Анастасов 2“ – ООД, „МК Трейдинг“, ЕТ „Петър Василев“, „Свена – Ванина“ – ДЗЗД, „Вкусна храна“ – ЕООД, „Крит ДП“ – ЕООД, „Пиелди 7“ – ЕООД, и „Мип 2000“ – ООД, на Наредба № 9 от 2011 г. за специфичните изисквания към безопасността и качеството на храните, предлагани в детските заведения и училищата, както и към храни, предлагани при организирани мероприятия за деца и ученици (обн., ДВ, бр. 73 от 2011 г.; изм., бр. 60 от 2012 г.), по което е образувано адм. д. № 8986/2018 г. по описа на Върховния административен съд, второ отделение, което е насрочено за 10.04.2019 г. от 9 ч.