Административният съд – Бургас, на основание чл. 188 във връзка с чл. 181 от Административнопроцесуалния кодекс съобщава, че е постъпило оспорване от Окръжната прокуратура – Бургас, против Наредбата за условията и реда за установяване на жилищни нужди, настаняване под наем и продажба на общински жилища в община Камено, приета с решение на Общинския съвет – гр. Камено, по т. 3, протокол № 8 от 22.04.2008 г., в цялост, както и на самостоятелно основание срещу чл. 9, чл. 15, ал. 1, т. 1, чл. 16, ал. 6 и чл. 19, ал. 2 в частта „... гражданите заплащат режийни разноски в размер 0,5 на сто от стойността на имота“ от същата наредба. По оспорването е образувано адм. дело № 83/2019 г.