Административен съд – ВарнаВарнаброй: 78, от дата 4.10.2019 г.Неофициален раздел / СЪДИЛИЩАстр.29адм. дело № 2346/2019 г.

Административният съд – Варна, ХХХІІ състав, на основание чл. 188 във връзка с чл. 181, ал. 1 и 2 от АПК съобщава, че е образувано адм. д. № 2346/2019 г. по жалба вх. № 12634 от 15.08.2019 г. на „4Б СОЛАР“ – ЕАД, представлявано от Борис Златков Асенов, срещу Тарифата за таксите, които се заплащат при промяна предназначението на земеделски земи от Общинския поземлен фонд – приложение № 1 към чл. 38а от Наредбата за определяне и администриране на местните такси и цени на услуги, предоставяни от Община Девня, приета от Общинския съвет – гр. Девня, с Решение № 532 от протокол № 43 от 29.11.2018 г., изменена с Решение № 653 от протокол № 53 от 6.08.2019 г. Заинтересованите лица могат да подадат заявление за конституирането им като страни по адм. д. № 2346/2019 г. в едномесечен срок от деня на обнародването на съобщението в „Държавен вестник“, към което да приложат писмени доказателства, удостоверяващи качеството им на заинтересовани лица. По жалбата е образувано адм. д. № 2346/2019 г. по описа на Административния съд – Варна, ХХХІІ състав, производството по което е насрочено за разглеждане на 21.11.2019 г. от 10,30 ч.