Министерство на вътрешните работиброй: 65, от дата 16.8.2019 г.Официален раздел / МИНИСТЕРСТВА И ДРУГИ ВЕДОМСТВАстр.33

Инструкция за изменение и допълнение на Инструкция № 8121з-1276 от 2018 г. за реда и организацията за издаване на документи и удостоверения по Закона за влизането, пребиваването и напускането на Република България на гражданите на Европейския съюз, които не са български граждани, и членовете на техните семейства

МИНИСТЕРСТВО НА ВЪТРЕШНИТЕ РАБОТИ

Инструкция за изменение и допълнение на Инструкция № 8121з-1276 от 2018 г. за реда и организацията за издаване на документи и удостоверения по Закона за влизането, пребиваването и напускането на Република България на гражданите на Европейския съюз, които не са български граждани, и членовете на техните семейства (ДВ, бр. 91 от 2018 г.)§ 1. В наименованието думите „които не са български граждани“, запетаята преди тях и запетаята след тях се заличават.§ 2. В чл. 7, ал. 2, т. 2 думите „официален документ, издаден от друга държава – членка на Европейския съюз, или друг документ, който удостоверява, че лицето е член на семейството на гражданин на Европейския съюз“ се заменят с „документи, удостоверяващи обстоятелствата относно фактическото им съжителство, с изключение на писмено изявление от лицето“.§ 3. В чл. 10 се правят следните изменения и допълнения: 1. В ал. 1 след думите „който е гражданин на Европейския съюз“ се добавя „или член на семейството на български гражданин, който е гражданин на Европейския съюз и е упражнил правото си на свободно движение“.

2. В ал. 3, т. 2 думите „официален документ, издаден от друга държава – членка на Европейския съюз, или друг документ, който удостоверява, че лицето е член на семейството на гражданин на Европейския съюз“ се заменят с „документи, удостоверяващи обстоятелствата относно фактическото им съжителство, с изключение на писмено изявление от лицето“.§ 4. В чл. 12, ал. 2, т. 2 думите „официален документ, издаден от друга държава – членка на Европейския съюз, или друг документ, който удостоверява, че лицето е член на семейството на гражданин на Европейския съюз“ се заменят с „документи, удостоверяващи обстоятелствата относно фактическото им съжителство, с изключение на писмено изявление от лицето“.§ 5. В чл. 13, ал. 2, т. 2 думите „официален документ, издаден от друга държава – членка на Европейския съюз, или друг документ, който удостоверява, че лицето е член на семейството на гражданин на Европейския съюз“ се заменят с „документи, удостоверяващи обстоятелствата относно фактическото им съжителство, с изключение на писмено изявление от лицето“.§ 6. В чл. 14, ал. 3, т. 2 думите „официален документ, издаден от друга държава – членка на Европейския съюз, или друг документ, който удостоверява, че лицето е член на семейството на гражданин на Европейския съюз“ се заменят с „документи, удостоверяващи обстоятелствата относно фактическото им съжителство, с изключение на писмено изявление от лицето“.§ 7. Член 20 се изменя така: „Чл. 20. (1) Издадените от друга държава документи, които се представят съгласно Закона за влизането, пребиваването и напускането на Република България на гражданите на Европейския съюз и членовете на техните семейства, следва да бъдат оформени по начин, който зависи от това, дали съответната държава е страна по Конвенцията за премахване на изискването за легализация на чуждестранни публични актове (подписана в Хага на 5 октомври 1961 г.), дали между нея и Република България има влязъл в сила и действащ договор за правна помощ, или тази държава не попада в нито една от първите две групи държави.

(2) Официални документи, издадени от органите на държава – членка на Европейския съюз, в съответствие с нейното национално право, които удостоверяват факти, попадащи в обхвата и издадени съгласно изискванията на Регламент (ЕС) 2016/1191 на Европейския парламент и на Съвета от 6 юли 2016 г. за насърчаване на свободното движение на гражданите чрез опростяване на изискванията за представяне на някои официални документи в Европейския съюз и за изменение на Регламент (ЕС) № 1024/2012 (OB, L 200 от 26 юли 2016 г.), са освободени от изискването за легализация.“§ 8. Член 21 се изменя така: „Чл. 21. При желание от страна на гражданите на Европейския съюз и на членовете на техните семейства – граждани на Европейския съюз, на членовете на семейството на български гражданин, които са граждани на Европейския съюз и са упражнили правото си на свободно движение, на гражданите на държави – страни по Споразумението за Европейското икономическо пространство, или на Конфедерация Швейцария и на членовете на техните семейства, които са граждани на държави – страни по Споразумението за Европейското икономическо пространство, или на Конфедерация Швейцария, за издаване на удостоверение за пребиваване на картов носител, удостоверяването на адреса на пребиваване, който се съдържа в него, лицата представят един от следните документи: 1. документ за собственост или друг документ, доказващ собствеността или ползването на имота; 2. декларация от собственика за предоставен адрес на пребиваване, като в случай, че декларацията не е подадена лично от собственика или от упълномощено от него лице, тя следва да бъде с нотариална заверка на подписа; 3. настанителна заповед, когато лицето е настанено в държавно или в общинско жилище.“§ 9. Приложение № 6 към чл. 21 се отменя.

Допълнителна разпоредба§ 10. Навсякъде в инструкцията думите „които не са български граждани“, запетаята преди тях и запетаята след тях се заличават.

Министър: Младен Маринов