Постановление № 170 от 21 юли 2005 г. за предоставяне на допълнителни средства по бюджета на Министерския съвет

ПОСТАНОВЛЕНИЕ № 170 ОТ 21 ЮЛИ 2005 Г. за предоставяне на допълнителни средства по бюджета на Министерския съвет

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави по реда на чл. 34, ал. 1 и/или чл. 35, ал. 2 от Закона за устройството на държавния бюджет допълнителни средства от централния бюджет за 2005 г. в размер 5 500 000 лв.

(2) Средствата по ал. 1 да се използват за: 1. частично плащане по договор с “Майкрософт” - 2 000 000 лв.; 2. доставена и неразплатена медицинска техника и оборудване - 3 500 000 лв.

Чл. 2. Средствата по чл. 1 да се осигурят от икономии на разходите и/или преизпълнение на приходите по републиканския бюджет за 2005 г.

Чл. 3. Министърът на финансите да извърши налагащите се промени по бюджета на Министерския съвет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на държавната администрация. § 3. Постановлението влиза в сила от деня на обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров