Върховният административен съд на основание чл. 188 във връзка с чл. 181, ал. 1 и 2 АПК съобщава, че е постъпила жалба от сдружение „Национално сдружение на частните болници“ със седалище София, район „Оборище“, бул. Княз Ал. Дондуков 115А, ет. 3, офис 18, представлявано от председателя на УС Явор Дренски; сдружение „Център за защита правата в здравеопазването“ със седалище София, ул. Нишава 121, представлявано от председателя на УС Стойчо Кацаров; Сдружение на общинските болници в България със седалище Плевен, ул. Княз Александър Батенберг I № 7, представлявано от председателя на УС д-р Неделчо Тотев; сдружение „Българска болнична асоциация“ със седалище и адрес София, бул. Джеймс Баучер 76, представлявано от председателя на УС д-р Иван Маджаров, с която се оспорва Наредба № 6 от 10.02.2005 г. за утвърждаване на медицински стандарт „Ендокринология и болести на обмяната“, обнародвана в ДВ, бр. 20 от 8.03.2005 г., посл. изм., бр. 32 от 8.04.2014 г., издадена от министъра на здравеопазването, по което е образувано адм.д. № 4268/2016 г. по описа на Върховния административен съд.