Постановление № 183 от 15 август 2003 г. за предоставяне на допълнителни средства от централния бюджет за 2003 г. по бюджета на Министерството на правосъдието за финансиране на подготовката, организацията и провеждането на XXV Международна конференция на министрите на правосъдието от европейските страни

ПОСТАНОВЛЕНИЕ № 183 ОТ 15 АВГУСТ 2003 Г. за предоставяне на допълнителни средства от централния бюджет за 2003 г. по бюджета на Министерството на правосъдието за финансиране на подготовката, организацията и провеждането на XXV Международна конференция на министрите на правосъдието от европейските страни

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2003 г. допълнителни средства по бюджета на Министерството на правосъдието в размер 200 000 лв. за финансиране на дейностите по подготовката, организацията и провеждането на XXV Международна конференция на министрите на правосъдието от европейските страни съгласно приложението.

Чл. 2. Средствата по чл. 1 да се осигурят от „Издръжка" по централния бюджет за 2003 г. по реда на чл. 34, ал. 1 от Закона за устройството на държавния бюджет.

Чл. 3. Министърът на финансите да извърши произтичащите от чл. 1 промени по бюджета на Министерството на правосъдието за 2003 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на правосъдието.

Министър-председател: Симеон Сакскобургготски

Главен секретар на Министерския съвет: Севдалин Мавров

Приложение към чл. 1

ПЛАН-СМЕТКА на разходите, свързани с подготовката, организацията и провеждането на XXV Международна конференция на министрите на правосъдието от европейските страни

Общо разходи 200 000 лв. в т.ч.: 1. Разходи за конферентни услуги 85 000 лв. в т.ч.: —разходи за наем на зали и работни помещения 30 000 лв.

—разходи за техническо оборудване 25 000 лв.

— разходи за наемане на технически екипи и регистрация на делегатите 15 000 лв.

— разходи за надписи—украса, делегатски комплекти 15 000 лв.

2. Протоколни мероприятия 50 000 лв.

3. Разходи за културни мероприятия

4. и програма на придружаващи лица 35 000 лв.

4. Разходи за охрана 15 000 лв.

5. Разходи за медицинско обслужване 15 000 лв.