Постановление № 225 от 28 август 2006 г. за предоставяне на допълнителни средства по бюджета на Министерството на държавната администрация и административната реформа за 2006 г.

ПОСТАНОВЛЕНИЕ № 225 ОТ 28 АВГУСТ 2006 Г. за предоставяне на допълнителни средства по бюджета на Министерството на държавната администрация и административната реформа за 2006 г.

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2006 г. допълнителни средства по бюджета на Министерството на държавната администрация и административната реформа в размер 150 000 лв. за извършване на ремонтни работи и преустройство на сградата на ул. Сердика 6 - 8 за административни нужди.

Чл. 2. Средствата по чл. 1 да се осигурят чрез преструктуриране на целевите разходи по централния бюджет за 2006 г.

Чл. 3. Министърът на финансите да извърши налагащите се промени по бюджета на Министерството на държавната администрация и административната реформа за 2006 г. и по централния бюджет за 2006 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на държавната администрация и административната реформа. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров