Постановление № 9 от 20 януари 2006 г. за определяне размера на стипендията на децата на кадровите военнослужещи, участващи в международни операции и мисии

ПОСТАНОВЛЕНИЕ № 9 ОТ 20 ЯНУАРИ 2006 Г. за определяне размера на стипендията на децата на кадровите военнослужещи, участващи в международни операции и мисии

МИНИСТЕРСКИЯТ СЪВЕТ ПОСТАНОВИ: Член единствен. Децата до 27-годишна възраст на кадровите военнослужещи, участващи в международни операции и мисии, които учат в основни и средни училища, в редовна форма на обучение във висшите училища, създадени по законоустановения в страната ред, имат право на месечна стипендия за периода, през който родителят отсъства, в размери, както следва: 1. за учениците от I до VIII клас - 30 лв.; 2. за учениците от IХ до ХII клас - 50 лв.; 3. за обучаващите се във висшите училища - 70 лв.

Заключителни разпоредби § 1. Постановлението се приема на основание чл. 233, ал. 7 от Закона за отбраната и въоръжените сили на Република България. § 2. Постановлението влиза в сила от деня на обнародването му в “Държавен вестник”. § 3. Необходимите средства за изпълнение на постановлението се предвиждат по бюджета на операцията или на мисията и се изплащат от Министерството на отбраната. § 4. Изпълнението на постановлението се възлага на министъра на отбраната, който в едномесечен срок от влизането му в сила със заповед определя условията и реда за изплащане на стипендиите по член единствен.

Министър-председател: Сергей Станишев

Главен секретар на Министерския съвет: Севдалин Мавров