Наредба за допълнение на Наредба № 2 от 2006 г. за реда и начина за определяне на индивидуалните месечни работни заплати на персонала в средното образование

МИНИСТЕРСТВО НА ОБРАЗОВАНИЕТО И НАУКАТА

Наредба за допълнение на Наредба № 2 от 2006 г. за реда и начина за определяне на индивидуалните месечни работни заплати на персонала в средното образование (ДВ, бр. 76от 2006 г.) § 1. Създава се член 13: “Чл. 13. (1) На класните ръководители се определя допълнително трудово възнаграждение за консултиране на родители и ученици и водене на училищната документация на съответната паралелка съгласно т. 8 от приложение № 6.

(2) Дейностите по ал. 1 се извършват 45 минути седмично извън разписанието на учебните часове по график, утвърден от директора. Възнаграждението се изплаща само през времето на учебните занятия.” § 2. В приложение № 6 към чл. 6, т. 2, чл. 7, чл. 8, ал. 1, чл. 9, ал. 1 се правят следните допълнения: 1. В наименованието след “чл. 9, ал. 1” се добавя “и чл. 13, ал. 1”.

2. Създава се т. 8: “8. на класните ръководители за консултиране на родители и ученици и водене на училищната документация на съответната паралелка - 14 лв. месечно.”

Заключителна разпоредба § 3. Наредбата влиза в сила от 1 декември 2006 г.

Министър: Д. Вълчев