Инструкция за изменение и допълнение на Инструкция № 8121з-1122 от 2015 г. за реда за обработка на лични данни в Министерството на вътрешните работи

МИНИСТЕРСТВО НА ВЪТРЕШНИТЕ РАБОТИ

Инструкция за изменение и допълнение на Инструкция № 8121з-1122 от 2015 г. за реда за обработка на лични данни в Министерството на вътрешните работи (ДВ, бр. 73 от 2015 г.) § 1. В чл. 5, ал. 2 т. 2 се отменя. § 2. В чл. 19, т. 7 думите „или маркирани“ се заличават. § 3. В глава втора „Общи правила при обработка на личните данни в МВР“ раздел VI „Маркиране на лични данни“ с чл. 20 – 27 се отменя. § 4. Член 31 се отменя. § 5. В наименованието на глава трета думата „Управление“ се заменя с „Организация“. § 6. В чл. 37 се правят следните изменения и допълнения: 1. В ал. 1 думите „по предложение на директора на дирекция „Комуникационни и информационни системи“ (ДКИС).“ се заличават.

2. Алинея 2 се отменя.

3. Алинея 4 се отменя.

4. В ал. 5 след думите „Директорът на“ се добавя „дирекция „Комуникационни и информационни системи“, а думите „МВР и в“ се заличават. § 7. В чл. 38 се правят следните изменения и допълнения: 1. В ал. 1 в основния текст думите „Длъжностното лице, управляващо информационен фонд, определя“ се заменят с „Ръководителите на структури в МВР определят“.

2. Алинея 2 се отменя.

3. В ал. 3 накрая са поставя тире и се добавя „за автоматизираните информационни фондове“. § 8. Член 39 се изменя така: „Чл. 39. Ръководителите на структури в МВР със заповедта по чл. 38 определят правата за достъп до данните в информационния фонд и потребителския профил и/или разрешените дейности на определените служители.“ § 9. Член 40 се изменя така: „Чл. 40. Ръководителят на структура в МВР: 1. организира и отговаря за ползването на автоматизираните информационни фондове; 2. изгражда и управлява неавтоматизираните информационни фондове; 3. отговаря за законосъобразността на обработката на личните данни; 4. отговаря за правилното съхранение, целостта и качеството на личните данни; 5. отговаря за спазването на сроковете за съхранение на данните; 6. отговаря за предоставянето на достъп до информационен фонд на служителите по чл. 38 и 39; 7. отговаря за контрола на достъпа.“ § 10. В чл. 41 се правят следните изменения и допълнения: 1. В ал. 4, т. 7 думите „за достъп до информационен фонд“ се заменят с „и/или разрешените дейности“.

2. Създават се ал. 5 и 6: „(5) Служителите по ал. 1 извършват справки в съответните информационни фондове, като задължително отразяват във фонда конкретния повод за извършване на справката.

(6) Алинея 5 не се прилага при дейности, свързани с административно обслужване на граждани или при извършване на гранични проверки на граничните контролно-пропускателни пунктове на преминаващи лица, ползваните от тях документи и превозни средства.“ § 11. В чл. 42 цифрата „3“ се заменя с „5“, а думите „управляващия информационния фонд“ се заменят с „директора на ДКИС“. § 12. В чл. 43 се правят следните изменения и допълнения: 1. В ал. 1 думите „информационните“ се заменят с „автоматизираните информационни“.

2. В ал. 2 след думата „регистрираните“ се добавя „автоматизирани“. § 13. Член 44 се отменя. § 14. Член 45 се изменя така: „Чл. 45. (1) След извършване на регистрацията на автоматизиран информационен фонд в МВР Централният регистър предприема действия за регистрирането на фонда в Комисията за защита на личните данни.

(2) Централният регистър публикува на интернет страницата си информация за регистрираните в Комисията за защита на личните данни информационни фондове в МВР.“ § 15. В чл. 48 се правят следните изменения и допълнения: 1. Създава се нова ал. 2: „(2) В дейността си по ал. 1 министърът на вътрешните работи се подпомага от Постоянна комисия за защита на личните данни. Съставът, функциите и правилата за работа на комисията се определят със заповед на министъра на вътрешните работи.“

2. Досегашната ал. 2 става ал. 3 и в нея т. 1 се отменя. § 16. В чл. 49 се правят следните изменения: 1. В ал. 1 думите „ал. 2“ се заменят с „ал. 3“.

2. В ал. 4 думите „ал. 2“ се заменят с „ал. 3“. § 17. В чл. 50 се правят следните изменения и допълнения: 1. В ал. 1 думите „управляващия информационния фонд“ се заменят с „компетентните структури“.

2. В ал. 3 думите „управляващият информационен фонд, в чиято дейност са констатирани несъответствия или нарушения, представя“ се заличават, а след думата „работи“ се добавя „се представя“. § 18. В допълнителните разпоредби се правят следните изменения: 1. В § 1 т. 2 се изменя така: „2. „Блокиране“ е временно прекратяване на обработката на лични данни.“

2. Параграф 2 се изменя така: „§ 2. „Организационно-технологичните правила“ съдържат: 1. цели на обработване на личните данни; 2. функционалности на информационния фонд и връзки с други информационни фондове; 3. обхват и обекти – категориите лични данни, подлежащи на обработване, и категориите физически лица, чиито данни се обработват; 4. потребители и права на достъп – потребители, получатели и/или категориите получатели, пред които личните данни могат да бъдат разкрити; права на достъп; ред и условия за ползване и/или получаване на лични данни; 5. управление, контрол и отговорност за поддържане и ползване на информационния фонд – организация за управление и контрол; срок на съхраняване на данните; процедури за периодични проверки на качеството на данните; нива на чувствителност и вид на носителя на данните; 6. технология на работа с информационния фонд – технически и организационни мерки при обработване на лични данни и допустим вид защита; описание на техническите ресурси, използвани за обработка на данните; мероприятия за защита на информационните фондове при извънредни ситуации.“ § 19. Приложение № 1 към чл. 44, ал. 2 се отменя. § 20. Приложение № 2 към 45, ал. 1 се отменя.

Министър: Румяна Бъчварова