Административният съд – Русе, на основание чл. 188 във връзка с чл. 181, ал. 1 и 2 от АПК съобщава, че е постъпила жалба от прокурор в Окръжната прокуратура – Русе, срещу разпоредбата на чл. 16, ал. 1, т. 1 от Наредба № 16 за общинските жилища на Община Борово, издадена от Общинския съвет – гр. Борово. Въз основа на протеста е образувано адм. д. № 592/2018 г. по описа на Административния съд – Русе, VІІ състав, насрочено за 13.02.2019 г. от 10,30 ч. (ІІ зала). Оспорваща страна по делото е прокурор от ОП – Русе, с адрес: Русе, ул. Александровска № 57.