Наредба за изменение и допълнение на Наредба № 7 от 2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци

МИНИСТЕРСТВО НА ОКОЛНАТА СРЕДА И ВОДИТЕ

Наредба за изменение и допълнение на Наредба № 7 от 2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (ДВ, бр. 111 от 2013 г.) § 1. В чл. 7, ал. 1 в текста преди т. 1 думите „в едномесечен срок от започване на неговата“ се заменят с „преди въвеждането му в“. § 2. В чл. 10, ал. 2 след думата „дължимата“ се поставя наклонена черта и се добавя думата „остатъчната“. § 3. В чл. 14 се правят следните изменения и допълнения: 1. В ал. 1, т. 3 се създава изречение второ: „за всяка следваща сума до 100 процента от размера на средствата се подава ново заявление;“.

2. Алинея 3 се отменя. § 4. В чл. 20, ал. 1 се правят следните изменения: 1. В т. 1: а) в буква „д“ числото „47“ се заменя с „40“; б) в буква „е“ числото „61“ се заменя с „45“; в) в буква „ж“ числото „78“ се заменя с „57“.

2. В т. 2: а) в буква „д“ числото „47“ се заменя с „40“; б) в буква „е“ числото „61“ се заменя с „45“; в) в буква „ж“ числото „78“ се заменя с „57“. § 5. В чл. 23 се създава ал. 3: „(3) Собственикът на депото предоставя ежемесечно информация на директора на РИОСВ за количествата на депонираните отпадъци за всеки ползвател поотделно.“ § 6. В чл. 24 се правят следните изменения и допълнения: 1. В ал. 1: а) в основния текст думите „дейности по“ се заличават; б) точка 1 се изменя така: „1. проектиране, включително прединвестиционни проучвания, финансови и икономически анализи, морфологични анализи на отпадъците, и изграждане на нови съоръжения за оползотворяване/рециклиране на битови и строителни отпадъци, в т.ч. инсталации за сепариране, инсталации за компостиране, инсталации за анаеробно разграждане, площадки за безвъзмездно предаване на разделно събрани отпадъци от домакинствата, както и дейностите, свързани с авторски, строителен надзор и инвеститорски контрол на същите;“ в) създава се т. 7: „7. програми за управление на отпадъците.“

2. В ал. 2 след думите „ал. 1“ се поставя запетая и се добавя „т. 1 и 3“.

3. Алинея 3 се изменя така: „(3) Събраните суми от отчисленията могат да бъдат изразходвани за проектиране, в т.ч. изпълнение на дейностите по подготовка на инвестиционни проекти за финансиране, и изграждане на депа за отпадъци, единствено ако: 1. депата са част от цялостната инфраструктура, осигуряваща управлението на отпадъците в региона; и

2. с инвестиционния проект се осигурява постигането на целите по чл. 31, ал. 1 ЗУО.“ § 7. В чл. 25 се правят следните изменения и допълнения: 1. В ал. 1 след думите „собственик на депото“ се добавя „или кметът на община, ползвател на депото“.

2. В ал. 2, т. 8 думите „собственик на депото“ се заличават.

3. В ал. 9 се създава т. 3: „3. забавяне заплащането на отчисленията за период от три последователни месеца.“

4. Създават се ал. 10 и 11: „(10) При поискване от финансиращи институции директорът на РИОСВ дава мотивирано становище за натрупаните до момента средства и възможността същите да бъдат използвани за собствено участие за проекти, с които собственик или ползвател на депо има намерение да кандидатства за финансиране със средства от Оперативна програма „Околна среда“, предприятието за управление на дейностите по опазване на околната среда или други публични източници.

(11) При използване на отчисленията за допустими дейности за проекти, финансирани със средства от Оперативна програма „Околна среда“ след сключване на административния договор за предоставяне на безвъзмездна финансова помощ, кандидатстващата/водещата община и/или нейните партньори възстановяват по банковата сметка в РИОСВ признатите й възстановени разходи. Размерът на възстановените средства следва да съответства на уведомлението за верифицирани суми, издадено от управляващия орган на Оперативна програма „Околна среда“.“ § 8. В чл. 27, ал. 3 думата „предстоящата“ се заменя със „следващата“. § 9. В чл. 30 се правят следните изменения и допълнения: 1. Досегашният текст става ал. 1.

2. Създава се ал. 2: „(2) Решенията по чл. 15, ал. 3 и 4 и чл. 25, ал. 8 и 9 се публикуват до 5 работни дни от тяхното издаване на интернет страницата на съответната инспекция.“ § 10. В приложение № 3 се правят следните допълнения: 1. В колона 2 „Вид на депото“ след думата „депото“ се поставя наклонена черта и се добавя „клетката на депото“.

2. В колона 12 „Дължима лихва“ след думата „лихва“ се добавя „за отчисленията по чл. 20“.

3. След колона 14 „Изразходени средства“ се създават колона „Депонирани количества неопасни отпадъци, за които отчисленията по чл. 20 се увеличават с 15 на сто“ и колона „Дължими отчисления по чл. 20, ал. 3“.

Министър: Ивелина Василева