Наредба за изменение и допълнение на Наредба № Iз-1429 от 2011 г. за униформеното облекло, отличителните знаци и принадлежностите, свързани с изпълнението на служебните задължения на държавните служители в Министерството на вътрешните работи

МИНИСТЕРСТВО НА ВЪТРЕШНИТЕ РАБОТИ

Наредба за изменение и допълнение на Наредба № Iз-1429 от 2011 г. за униформеното облекло, отличителните знаци и принадлежностите, свързани с изпълнението на служебните задължения на държавните служители в Министерството на вътрешните работи (ДВ, бр. 44 от 2011 г.) § 1. В приложение № 1 към чл. 3, ал. 3 в раздел III „Униформено облекло за служебно ползване от държавни служителие на МВР“ в т. 3 „Специално облекло за държавни служители на МВР“ се създава т. 3.7: „3.7. Специално облекло за държавни служители от СОВН при ГДГП: Специално облекло за летателния състав, изпълняващ летателна програма: 1. яке от лицева кожа, подплатено с копринен хастер; 2. подбоне от копринен хастар; 3. костюм зимен летателен от шлиферен плат с пилотка; 4. гащеризон летен летателен от шлиферен плат и пилотка; 5. обувки летателни; 6. бельо с дълги ръкави и крачоли от вълнен трикотаж; 7. фланела с висока яка; 8. бельо трикотажно с дълги ръкави и крачоли; 9. ръкавици от лицева кожа с подплата; 10. ръкавици от лицева кожа без подплата; 11. кърпа за лице хавлиена; 12. джапанки; 13. шалче копринено синьо; 14. палто от лицева кожа.

Специално облекло за авиоинженери и авиотехници, неизпълняващи летателни програми: 1. костюм от шлиферен план, зимен подплатен (гащеризон и яке); 2. костюм от шлиферен плат, пригоден (полугащеризон и яке); 3. гащеризон летен работен от ПЕ трико; 4. пилотка зимна; 5. пилотка лятна; 6. фланелка памучна с къси ръкави; 7. боне кожено техническо зимно; 8. ръкавици кожени с подплата с пет пръста; 9. обувки летателни; 10. сандали.“ § 2. В приложение № 2 към чл. 3, ал. 4 в раздел II „Отличителни знаци към униформеното облекло на слжителите от МВР“ в т. 2 се правят следните изменения: 1. В т. 2.2 думата „ОХРАНИТЕЛНА“ се заменя с „ДИРЕКЦИЯ“, а думата „ПОЛИЦИЯ“ се заменя с „МИГРАЦИЯ“.

2. Точка 2.4 се изменя така: „2.4. Емблема за ГДБОП – жакардова тъкана, в неправилна изпъкнала (стилизирана) елипсовидна форма с размери надлъжно 100 мм и по хоризонтала – 80 мм, представляваща овален щит в тъмножълт цвят, с вълнообразен външен черен кант. В средата на щита на тъмносин (петролно синьо) фон е изобразен изправен жълт лъв, обърнат надясно, държащ стилизиран щит, представляващ трибагреник с наклонени надясно ивици. В средата на зелената ивица е разположен сноп от вързани пръчки. Тъмносиният фон е ограден от жълта елипсовидна ивица с черен кант, като в горната част е разположен надпис „МИНИСТЕРСТВО НА ВЪТРЕШНИТЕ РАБОТИ“, а в долната част по средата – надпис „ГДБОП“.“

Министър: Цв. Цветанов