Наредба за изменение и допълнение на Наредба № 3 от 2005 г. за реда за подбор, квалификация и контрол върху синдиците

МИНИСТЕРСТВО НА ПРАВОСЪДИЕТО

МИНИСТЕРСТВО НА ИКОНОМИКАТА И ЕНЕРГЕТИКАТА

МИНИСТЕРСТВО НА ФИНАНСИТЕ

Наредба за изменение и допълнение на Наредба № 3 от 2005 г. за реда за подбор, квалификация и контрол върху синдиците (обн., ДВ, бр. 64 от 2005 г.; изм. с Решение № 5465 от 2006 г. на ВАС на РБ – бр. 45 от 2006 г.) § 1. В чл. 1 накрая след думите „Търговския закон“ се добавя в скоби съкращението „(ТЗ)“. § 2. В чл. 3 ал. 2 се изменя така: „(2) Изпитът се обявява със заповед на министъра на правосъдието на интернет страницата на Министерството на правосъдието.“ § 3. В чл. 5 се правят следните изменения: 1. В ал. 1, изречение първо думата „обнародване“ се заменя с „обявяване“.

2. В ал. 2 т. 6 се изменя така: „6. декларация, че: а) не е невъзстановен в правата си несъстоятелен длъжник; б) не е освобождаван като синдик на основание чл. 657, ал. 2 ТЗ; в) не е изключван от списъка по чл. 655, ал. 2, т. 7 ТЗ освен по негово желание или поради невнасяне на вноската по чл. 17, ал. 1; г) не е изключван освен по негово желание от списъците по отменения чл. 84, ал. 1 от Закона за банките и по чл. 44, т. 2 от Закона за банковата несъстоятелност;“. § 4. В чл. 6, ал. 1 се правят следните изменения и допълнения: 1. В т. 4 думите „по чл. 84, ал. 1 от Закона за банките“ се заменят с „по отменения чл. 84, ал. 1 от Закона за банките“ и накрая се добавя „или лицето е изключено поради невнасяне на вноската по чл. 17, ал. 1“.

2. Създава се нова т. 6: „6. лице, по отношение на което е прилагана мярка по чл. 65, ал. 2, т. 11 от отменения Закон за банките или по чл. 103, ал. 2, т. 14 от Закона за кредитните институции;“.

3. Досегашната т. 6 става т. 7.

§ 5. В чл. 7 се правят следните изменения: 1. В ал. 1 думата „Министерството“ се заменя с „министъра“.

2. В ал. 3 изречение първо се заличава.

3. Алинея 5 се изменя така: „(5) Председателят на изпитната комисия: 1. ръководи нейната работа; 2. обявява началото и края на изпитния ден; 3. следи за спазване правилата за провеждане на изпита, включително и за оформяне на протоколите с резултатите от писмената и устната му част, както и за съставяне на окончателния протокол за резултатите от проведения изпит и на списъка на лицата, издържали изпита.“ § 6. В чл. 9 се правят следните изменения: 1. В ал. 1 думата „могат“ се заменя с „не могат“.

2. В ал. 2 изречение първо се изменя така: „Конкретните въпроси за теста се подготвят в два варианта.“ § 7. В чл. 10 се правят следните изменения: 1. В ал. 1 изречение първо се изменя така: „След началния час на писмената част на изпита един от присъстващите кандидати избира вариант на теста, след което на всеки кандидат се раздават въпросите от избрания вариант с възможни отговори и два плика – голям и малък формат.“

2. В ал. 5, в началото думата „Листите“ се заменя с „Листовете“. § 8. В чл. 12, ал. 2 думите „не по-малко от 2/3“ се заменят с „не по-малко от 3/4“. § 9. В чл. 13 се правят следните изменения и допълнения: 1. В ал. 2, изречение първо, накрая думите „Търговския закон“ се заменят с „ТЗ“.

2. В ал. 3 думите „Закона за Върховния административен съд“ се заменят с „Административнопроцесуалния кодекс“.

3. В ал. 5 думите „по чл. 84, ал. 1 от Закона за банките“ се заменят с „по отменения чл. 84, ал. 1 от Закона за банките“ и след думата „синдик“ се добавя „или са изключени от списъка по чл. 655, ал. 2, т. 7 ТЗ“. § 10. В чл. 14 се правят следните изменения: 1. Алинея 1 се изменя така: „(1) Актуален списък на лицата, които могат да бъдат назначавани за синдици в производство по несъстоятелност по ТЗ, се обявява и поддържа в Информационната система за производство по несъстоятелност на интернет страницата на Министерството на правосъдието.“

2. В ал. 2, изречение първо думите „в 7-дневен срок“ се заменят с „в 14-дневен срок“.

3. Алинея 3 се отменя. § 11. В чл. 16, ал. 2 накрая се добавя „и енергетиката.“ § 12. В чл. 17 се правят следните изменения: 1. В ал. 1, в началото думите „В срок до 31 януари“ се заменят с „В срок до 31 март“ и думите „две минимални работни заплати“ се заменят с „една минимална работна заплата“.

2. В ал. 3 изречение първо се изменя така: „Задължителните ежегодни вноски за професионална квалификация се внасят в бюджетната сметка на Министерството на правосъдието.“

3. Алинея 5 се изменя така: „(5) Невнасянето на вноската по ал. 1 е основание за изключване на синдика от списъка по чл. 655, ал. 2, т. 7 ТЗ.“ § 13. В чл. 19, ал. 1, изречение първо думите „министърът на икономиката“ се заменят с „министърът на икономиката и енергетиката“, думите „до 15 февруари“ се заменят с „до 30 април“ и в изречение второ накрая думите „Министерството на икономиката“ се заменят с „Министерството на икономиката и енергетиката.“ § 14. В чл. 20 думите „министъра на икономиката“ се заменят с „министъра на икономиката и енергетиката“. § 15. В чл. 23 се правят следните изменения: 1. Алинея 1 се изменя така: „(1) Министърът на правосъдието упражнява контрол върху дейността на синдиците, като извършва проверка на действията на синдика в конкретното производство, служебно или по сигнал. Проверките се извършват от инспектори от Инспектората на министъра на правосъдието по Закона за съдебната власт.“

2. В ал. 2, изречение първо и второ думите „в 7-дневен срок“ се заменят с „в 14-дневен срок“.

3. В ал. 4 накрая думите „по реда на Закона за Върховния административен съд“ се заменят с „по реда на Административнопроцесуалния кодекс.“

Заключителна разпоредба § 16. Наредбата влиза в сила от деня на обнародването й в „Държавен вестник“, с изключение на § 12 и § 13, които влизат в сила от 1 януари 2014 г.

Министър на правосъдието: Зинаида Златанова

Министър на икономиката и енергетиката: Драгомир Стойнев

Министър на финансите: Петър Чобанов