Правилник за изменение и допълнение на Правилника за устройството и дейността на Комисията за установяване на имущество, придобито от престъпна дейност

КОМИСИЯ ЗА УСТАНОВЯВАНЕ НА ИМУЩЕСТВО, ПРИДОБИТО ОТ ПРЕСТЪПНА ДЕЙНОСТ

Правилник за изменение и допълнение на Правилника за устройството и дейността на Комисията за установяване на имущество, придобито от престъпна дейност (обн., ДВ, бр. 43 от 2008 г.; изм., бр. 47 от 2008 г., бр. 83 от 2009 г. и бр. 48 от 2011 г.) § 1. Член 10 се изменя така: „Чл. 10. Комисията: 1. утвърждава и предоставя за обнародване в „Държавен вестник“ образец на декларация по чл. 17, ал. 7 ЗОПДИППД; 2. приема вътрешни правила, инструкции и методически указания, свързани с оперативната дейност на комисията; 3. приема организационната структура, щата и вътрешните правила за работната заплата; 4. приема инструкции за извършване на съвместни действия с органите на прокуратурата, следствието, МВР, МФ и други държавни органи за постигане на целите на ЗОПДИППД; 5. приема проект за бюджет за всяка следваща година и направените всеки месец разходи през текущата година, вкл. и корекциите му; 6. приема годишния, включително и финансовия, отчет за дейността на комисията; 7. прави мотивирани предложения и разглежда такива за налагане на наказания, както и за прекратяване на трудовите правоотношения на органите по чл. 12, ал. 10 ЗОПДИППД, служителите и главния секретар на комисията; 8. прави предложения за изменение и допълнение на този правилник, както и за създаване, изменение или допълнение на други вътрешни нормативни актове; 9. прави предложения за оптимизация на работата на комисията; 10. участва в комисиите при провеждане на конкурси за назначаване на главния секретар и органите по чл. 12, ал. 10 ЗОПДИППД; 11. прави и разглежда предложения, свързани с организацията на дейността на комисията и нейното социално-битово и финансово обезпечаване; 12. осъществява във връзка с дейността си чрез упълномощени свои представители взаимодействие с Върховната касационна прокуратура, Върховната административна прокуратура, Националната следствена служба, Министерството на вътрешните работи, Министерството на външните работи, Държавната агенция „Национална сигурност“, Агенцията за държавна финансова инспекция, Сметната палата, Агенцията за приватизация, Агенцията за следприватизационен контрол, Агенция „Митници“, Националната агенция за приходите, окръжните съдилища, Агенцията по вписванията към Министерството на правосъдието и съответните служби на общинската и областната администрация; 13. осъществява методическо ръководство на място в териториалните дирекции; 14. съгласува проекти на нормативни актове за съответствието им със законодателството за издирване, установяване и отнемане на облаги, придобити в резултат на престъпление, както и препоръки за приемане, отменяне, изменение и допълнение на нормативни актове; 15. осъществява наблюдение и предприема мерки за съответствие на българското законодателство относно издирването, установяването и отнемането на облаги, придобити от престъпна дейност, с правото на ЕС и международноправните актове; 16. осъществява и други правомощия, предвидени в този правилник.“ § 2. Член 15 се отменя. § 3. В чл. 16 т. 13 се изменя така: „13. информира обществеността за дейността на комисията чрез средствата за масово осведомяване след съгласуване с колегиалния орган.“ § 4. Член 17 се отменя. § 5. Член 17а се отменя. § 6. В чл. 18 т. 2 се изменя така: „2. замества председателя на комисията при негово отсъствие.“ § 7. В чл. 19 ал. 2 се изменя така: „(2) Дейността на комисията се осъществява с помощта на главен секретар, обща и специализирана администрация, която е организирана във функционална и териториални дирекции, вътрешен финансов контрольор, сектор „Вътрешен одит“ и служител по сигурността на информацията.“ § 8. Член 20 се изменя така: „Чл. 20. (1) Главният секретар се назначава от председателя след съгласуване с колегиалния орган и е на пряко подчинение на председателя, като за дейността си се отчита пред комисията. Главен секретар може да бъде само лице с висше юридическо образование и с 8 години стаж по специалността.

(2) Главният секретар ръководи административното осигуряване на комисията, като: 1. организира и координира задачите между отделните звена на администрацията; 2. организира и координира дейността между различните звена и комисията; 3. докладва на комисията постъпилите в комисията жалби на засегнати лица и сигнали на физически и юридически лица, на държавни и общински органи; 4. обезпечава работата в отделните звена на комисията; 5. организира и отговаря за управлението на ползваните за административни нужди недвижими имоти и движими вещи, предоставени на комисията; 6. подготвя и организира срещи на комисията, свързани с изпълнение на правомощията й; 7. подготвя заседанията и изготвя проект на дневен ред; 8. следи за изпълнение на разпорежданията на председателя, решенията на комисията и сроковете за тяхното изпълнение; 9. подпомага комисията със становища при осъществяване на правомощията й; 10. участва във вътрешни ведомствени работни групи; 11. участва в разработването на проекти от името на КУИППД, с които участва в междуведомствени програми; 12. изготвя доклади за състоянието и натовареността на администрацията и ги представя на комисията; 13. изпълнява и други задачи, възложени му от председателя.“ § 9. В чл. 20б се създава ал. 3: „(3) Всички доклади от извършени одити, включително и от външни одитори, се предоставят на комисията за информация.“ § 10. Член 20г се отменя. § 11. Член 20д се отменя. § 12. Член 20е се отменя. § 13. Член 20ж се отменя. § 14. Член 20з се отменя. § 15. Член 20и се отменя. § 16. Създава се чл. 20й: „Чл. 20й. Отдел „Методология, анализ, отчет и контрол“: 1. изготвя методически модели по повод дейността на комисията и ги представя за одобрение от комисията; 2. събира, обработва, систематизира, обобщава и анализира информация във връзка с установяването на имущество, придобито от престъпна дейност; 3. събира, обработва, анализира и предоставя информация за международното сътрудничество на комисията; 4. предоставя информация на комисията по движението на преписките и образуваните производства по установяване, обезпечаване и отнемане на имущество, придобито от престъпна дейност; 5. дава методически насоки на териториалните дирекции, свързани с дейността им по установяване, обезпечаване и отнемане на имущество, придобито от престъпна дейност; 6. анализира резултатите от прилагането на нормативните актове и прави предложения пред комисията за усъвършенстването им или за вземане на мерки за правилното им прилагане; 7. организира провеждането на семинари и обучения; 8. на всяко шестмесечие изисква и предоставя справки на други държавни органи; 9. изпълнява и други задачи, възложени им с решение на комисията; 10. извършва планови и внезапни проверки на дейността в териториалните дирекции; 11. осъществява предварителен и последващ контрол за спазването на нормативните актове, регламентиращи дейността на комисията; 12. констатира извършените нарушения при проверките, анализира причините и условията за тях, представя на комисията констатациите от извършените проверки и предлага мерки за отстраняването им; 13. упражнява контрол върху предприетите действия за отстраняване на нарушения и слабости, констатирани при проверките; 14. осъществява и други дейности и задачи, произтичащи от нормативни актове или възложени им с решение на комисията.“ § 17. В чл. 21 ал. 2 се изменя така: „(2) Общата администрация е организирана в дирекция „Финансово-счетоводно и правно обслужване“.“ § 18. В чл. 22 се правят следните изменения: 1. Алинея 1 се изменя така: „(1) Дирекция „Финансово-счетоводно и правно обслужване“ е на пряко подчинение на главния секретар и се състои от четири отдела: отдел „Правен“, отдел „Човешки ресурси“, отдел „Финансово-счетоводен“ и отдел „Управление на собствеността и информационни фондове“.“

2. Алинея 2 се изменя така: „(2) Отдел „Правен“: 1. осъществява правно-нормативно обслужване и процесуално представителство на юридическото лице КУИППД; 2. подготвя заповеди в изпълнение на разпореждания на председателя на комисията; 3. отговаря за законосъобразността на вътрешноадминистративните актове и предлага мерки за предотвратяване на нарушенията; 4. изготвя отговори по постъпили сигнали от физически и юридически лица; 5. изготвя становища по докладни записки на дирекциите и отделите по въпроси, касаещи дейността им; 6. изготвя официални писма от името на председателя до държавни и общински органи; 7. изготвя проекти на решения за предоставяне или за отказ от предоставяне на достъп до обществена информация; 8. участва в работни групи във връзка с изготвянето, изменението и допълнението на вътрешноадминистративни актове; 9. организира процедури по възлагане на обществени поръчки.“

3. Създава се ал. 5: „(5) Отдел „Управление на собствеността и информационни фондове“: 1. организира, отговаря и осъществява контрол за правилното, законосъобразното и ефективното ползване и управление, поддръжката и ремонта на недвижимите имоти и движимите вещи, предоставени на комисията, включително застраховането им съгласно действащото законодателство; 2. приема, съхранява и води отчетност за материалите, предоставени на администрацията; 3. подготвя справки за държавни органи; 4. организира и поддържа деловодната система и архива на комисията съобразно действащата нормативна уредба; 5. изгражда информационната и системната среда, необходими за функционирането на създадените автоматизирани информационни фондове; 6. осъществява взаимодействието с автоматизираните информационни системи на други държавни органи и институции; 7. изготвя проекти на вътрешноведомствени актове на комисията в областта на информационно-аналитичната дейност и компютърните информационни технологии; 8. изгражда, поддържа и актуализира страницата на комисията в интернет; 9. контролира законосъобразността на достъпа на комисията до информационните фондове на други държавни органи съгласно сключените споразумения.“ § 19. Създава се чл. 22а: „Чл. 22а. Отдел „Международно сътрудничество“ е на пряко подчинение на комисията: 1. организира и осъществява взаимодействието на комисията с международни организации; 2. разработва проекти от името на КУИППД, с които участва в междуведомствени програми; 3. съвместно с други служби извършва подготовката, анализа и оценката на международните споразумения от името на комисията и предлага сключването им; 4. съгласува международната дейност на комисията с други държавни органи.“ § 20. Член 23 се отменя. § 21. В чл. 24 ал. 2 се изменя така: „(2) Служителят по сигурността на информацията се подпомага от административно звено „Специално деловодство и защита на класифицираната информация“. Завеждащият регистратура класифицирана информация е на пряко подчинение на служителя по сигурността на информацията.“ § 22. В чл. 25 ал. 1 се изменя така: „(1) Служителят по сигурността на информацията ръководи регистратура и архив за класифицирана информация, изпълнява възложените му със Закона за защита на класифицираната информация задачи и отговаря за надлежното създаване, обработване, съхраняване и предаване на класифицираната информация.“ § 23. В чл. 26 се правят следните изменения: 1. Алинея 1 става чл. 26.

2. Алинeя 2 се отменя. § 24. Член 27 се изменя така: „Чл. 27. Функционална дирекция „Установяване, обезпечаване и отнемане на имущество“ е на пряко подчинение на главния секретар. Тя подпомага и координира дейността и взаимодействието на териториалните дирекции, като: 1. подготвя, изготвя становища и докладва пред комисията, съвместно с директорите на териториалните дирекции, проекторешенията по внесените доклади за образуване на производството за установяване на имущество, придобито от престъпна дейност; за налагане на обезпечителни мерки и за отнемане в полза на държавата на имущество, придобито от престъпна дейност; 2. участва при изготвяне на правни становища относно постъпили жалби от проверяваните лица по чл. 24 ЗОПДИППД; 3. координира дейността по извършване на оценка на стойността на установеното имущество с оглед критериите на § 1, т. 2 ЗОПДИППД; 4. установява имущество със значителна стойност в чужбина, придобито от престъпна дейност, извършена на територията на Република България; 5. установява имущество със значителна стойност, придобито от престъпна дейност, извършена в чужбина, която не попада под наказателната юрисдикция на Република България; 6. установява имущество, придобито от престъпна дейност, съвместно с отдел „Международно сътрудничество“, когато то се намира на територията на Република България и е отправено искане от компетентните органи на друга държава, когато това е предвидено в международен договор, по който Република България е страна, и имуществото на български граждани, намиращо се на територията на друга държава; 7. осъществява съвместно с териториалните дирекции процесуалното представителство на комисията пред компетентните съдилища в производството по обезпечение и отнемане на имуществото, придобито от престъпна дейност, и исканията до съда по чл. 23, ал. 5 ЗОПДИППД и пред други държавни институции; 8. сезира и координира действията на комисията с изпълнителния директор на Националната агенция за приходите в случаите по чл. 31 ЗОПДИППД, като в тези случаи съхранява събраните в производството по закона доказателства и при необходимост участва в съвместни действия с органите на Министерството на финансите; 9. участва в работни групи във връзка с изготвянето, изменението и допълнението на вътрешноадминистративни актове.“ § 25. Член 35 се изменя така: „Чл. 35. Комисията разглежда и решава въпросите от своята компетентност на заседания, свикани от председателя по предварително оповестен от него дневен ред. Членовете на комисията могат да правят предложения и допълнения към дневния ред.“ § 26. В чл. 36 се правят следните изменения: 1. Алинея 2 се изменя така: „(2) Материалите по дневния ред на заседанията по правило се предоставят на членовете на комисията от главния секретар най-късно в 5-дневен срок преди заседанията.“

2. Алинея 3 се изменя така: „(3) В заседанията на комисията участва и стенограф-протоколчик. По решение на комисията с оглед фактическата или правната сложност на преписката в заседанията й може да участва директор на териториална или функционална дирекция, който докладва пред комисията и не участва в гласуването.“

3. Алинея 4 се изменя така: „(4) Заседанията на комисията се ръководят от председателя, а когато той отсъства, от заместник-председателя.“ § 27. В чл. 37 ал. 2 се изменя така: „(2) Директорите на дирекции: 1. докладват на председателя на комисията и на съответните членове на комисията въпросите, включени във функциите им по чл. 7, т. 2; 2. участват в съвещания и заседания на комисията при условията, предвидени в този правилник; 3. насочват и подписват документи по въпроси, включени във функциите на ръководените от тях дирекции, съгласно предоставените им правомощия; 4. разпределят задълженията, работата и преписките между служителите в дирекциите и контролират хода на преписките и срока по чл. 15, ал. 2 ЗОПДИППД; 5. в рамките на утвърдения от комисията числен състав и бюджетни средства определят конкретните задачи и функционалните връзки на звената в дирекциите; 6. изготвят проекта на годишния бюджет на дирекцията и отчета на неговото изпълнение и ги представят на председателя на комисията; 7. упражняват контрол върху дейността на служителите в ръководените от тях дирекции и осъществяват организация по спазването на вътрешните актове на комисията.“

Заключителна разпоредба § 28. Правилникът за изменение и допълнение на Правилника за устройството и дейността на КУИППД е приет с Решение № 335 на КУИППД от 16 март 2012 г. и влиза в сила от датата на обнародването му в „Държавен вестник“.

За председател: Антоанета Цонкова