Наредба за изменение и допълнение на Наредба № Iз-1429 от 2011 г. за униформеното облекло, отличителните знаци и принадлежностите, свързани с изпълнението на служебните задължения на държавните служители в Министерството на вътрешните работи

МИНИСТЕРСТВО НА ВЪТРЕШНИТЕ РАБОТИ

Наредба за изменение и допълнение на Наредба № Iз-1429 от 2011 г. за униформеното облекло, отличителните знаци и принадлежностите, свързани с изпълнението на служебните задължения на държавните служители в Министерството на вътрешните работи (обн., ДВ, бр. 44 от 2011 г.; изм. и доп., бр. 71 от 2011 г.) § 1. В чл. 8 се правят следните изменения и допълнения: 1. Досегашният текст става ал. 1 и навсякъде в него думите „при изпълнение на конкретни служебни задължения“ се заличават.

2. Създават се ал. 2 и 3: „(2) Със заповед на министъра на вътрешните работи или на главния секретар на МВР директорът и заместник-директорите на ГДОП могат да изпълняват конкретни служебни задължения в цивилно облекло.

(3) Със заповед на директора на ГДОП директорът и заместник-директорът на ДСПС, началниците на отдели и сектори могат да изпълняват конкретни служебни задължения в цивилно облекло.“ § 2. В чл. 9 се правят следните изменения и допълнения: 1. Досегашният текст става ал. 1 и в него се правят следните изменения и допълнения: а) точка 1 се изменя така: „1. директорът и заместник-директорите при изпълнение на конкретни служебни задължения;“ б) създава се нова т. 2: „2. началникът на ОТП и началниците на районни управления „Транспортна полиция“ (РУТП);“ в) досегашните т. 2, 3, 4 и 5 стават съответно т. 3, 4, 5 и 6.

2. Създава се ал. 2: „(2) Със заповед на директора на ГДКП началникът на ОТП и началниците на РУТП могат да изпълняват конкретни служебни задължения в цивилно облекло.“ § 3. В чл. 11 се правят следните изменения и допълнения: 1. Навсякъде в текста думите „при изпълнение на конкретни служебни задължения“ се заличават.

2. Създават се ал. 5 и 6: „(5) Със заповед на министъра на вътрешните работи или на главния секретар на МВР директорът и заместник-директорите на ГДГП могат да изпълняват конкретни служебни задължения в цивилно облекло.

(6) Със заповед на директора на ГДГП директорът и заместник-директорите на РДГП могат да изпълняват конкретни служебни задължения в цивилно облекло.“ § 4. В чл. 12 се правят следните изменения и допълнения: 1. Досегашният текст става ал. 1 и в него в т. 1 думите „при изпълнение на конкретни служебни задължения“ се заличават.

2. Създават се ал. 2 и 3: „(2) Със заповед на министъра на вътрешните работи или на главния секретар на МВР директорът и заместник-директорите на ГДПБЗН могат да изпълняват конкретни служебни задължения в цивилно облекло.

(3) Със заповед на директора на ГДПБЗН началниците и заместник-началниците на СУПБЗН и ОУПБЗН могат да изпълняват конкретни служебни задължения в цивилно облекло.“ § 5. В чл. 13 се правят следните изменения и допълнения: 1. Досегашният текст става ал. 1 и в него: а) точка 1 се изменя така: „1. директорите при изпълнение на конкретни служебни задължения;“ б) създава се нова т. 2: „2. заместник-директорите с възложени функции по направление на охранителна полиция и началниците на РУ на СДВР и ОДМВР;“ в) досегашните т. 2, 3, 4 и 5 стават съответно т. 3, 4, 5 и 6.

2. Създава се ал. 2: „(2) Със заповед на директорите на СДВР и ОДМВР заместник-директорите с възложени функции по направление на охранителна полиция и началниците на РУ на СДВР и ОДМВР могат да изпълняват конкретни служебни задължения в цивилно облекло.“ § 6. В чл. 15 се правят следните изменения и допълнения: 1. Досегашният текст става ал. 1 и в него: а) в т. 1 думите „при изпълнение на конкретни служебни задължения“ се заличават; б) в т. 3 думата „сектор“ се заменя с „отдел“.

2. Създават се ал. 2 и 3: „(2) Със заповед на министъра на вътрешните работи или на главния секретар на МВР директорът и заместник-директорът на ДМ могат да изпълняват конкретни служебни задължения в цивилно облекло.

(3) Със заповед на директора на ДМ началниците на отдели и сектори по направление на охранителната дейност с полицейски функции могат да изпълняват конкретни служебни задължения в цивилно облекло.“ § 7. В чл. 24, ал. 2 думите „бяла риза“ се заменят с „костюм, риза и вратовръзка“. § 8. В приложение № 1 към чл. 3, ал. 3, в раздел ІІ „Униформено облекло за държавните служители от МВР, получавано като лично вещево доволствие“ се правят следните изменения: 1. Точка 8 от „Строева/парадна униформа – мъжка“ се заличава.

2. Точка 8 от „Строева/парадна униформа – дамска“ се заличава.

Министър: Цветан Цветанов