Наредба за изменение и допълнение на Наредба № 9 от 2000 г. за определяне броя на учениците в паралелките и групите на средните училища по изкуствата и културата

МИНИСТЕРСТВО НА КУЛТУРАТА

Наредба за изменение и допълнение на Наредба № 9 от 2000 г. за определяне броя на учениците в паралелките и групите на средните училища по изкуствата и културата (обн., ДВ, бр. 65 от 2000 г.; изм., бр. 77 от 2002 г. и бр. 65 от 2004 г.) § 1. В наименованието на наредбата думите “по изкуствата и културата” се заменят с “по изкуствата и по културата”. § 2. В чл. 3, т. 8 думите “(изработка на народни инструменти)” се заличават. § 3. Създава се чл. 3а: “Чл. 3а. Обучението за професия актьор по специалните предмети се провежда в една обща група с минимум 5 ученици.” § 4. В чл. 5, ал. 1, т. 1 думите “когато момичетата са 16 и повече, те се делят на две групи;” се заменят с “когато момичетата от IV до VII клас са 13 и повече ученици, те се делят на две групи; когато момичетата от VIII до XII клас са 16 и повече ученици, те се делят на две групи;”. § 5. В чл. 8, ал. 1, т. 2 след думите “графично и техническо чертане” се добавя “основи на киното”.

Допълнителна разпоредба § 6. Навсякъде в наредбата думите “класически танци” се заменят с “класически танц”.

Министър: Ст. Данаилов