Решение № 262 от 14 април 2009 г. за предоставяне на концесия за добив на подземни богатства по чл. 2, ал. 1, т. 5 от Закона за подземните богатства - строителни материали - мергели, от находище “Червен бряг” (“Банчовското”), разположено в землището на Червен бряг, община Червен бряг, област Плевен, на “ТЕРА” - АД, Червен бряг

РЕШЕНИЕ № 262 ОТ 14 АПРИЛ 2009 Г. за предоставяне на концесия за добив на подземни богатства по чл. 2, ал. 1, т. 5 от Закона за подземните богатства - строителни материали - мергели, от находище “Червен бряг” (,,Банчовското”), разположено в землището на Червен бряг, община Червен бряг, област Плевен, на “ТЕРА” - АД, Червен бряг

На основание § 4а във връзка с § 4 от преходните и заключителните разпоредби на Закона за концесиите и с чл. 4, ал. 1, т. 1, чл. 6, 7 и чл. 8, ал. 1 от отменения Закон за концесиите и мотивирано предложение на министъра на регионалното развитие и благоустройството

МИНИСТЕРСКИЯТ СЪВЕТ

РЕШИ: 1. Предоставя концесия за добив на подземни богатства по чл. 2, ал. 1, т. 5 от Закона за подземните богатства - строителни материали - мергели, представляващи изключителна държавна собственост, от находище “Червен бряг” (“Банчовското”), разположено в землището на Червен бряг, община Червен бряг, област Плевен, на “ТЕРА” - АД, Червен бряг.

2. Определя концесионна площ в размер 206 501 кв. м по крайния контур на утвърдените запаси с координати на точките от № 1 до № 12 включително съгласно схема на концесионната площ и списък на координатите на крайните точки в координатна система “1970 г.” съгласно приложението.

3. Определя срок на концесията 25 години.

4. Определя за концесионер без търг или конкурс “ТЕРА” - АД, Червен бряг.

5. Определя основните права и задължения по концесията, както следва: 5. 1. Основни права на концесионера: 5.1.1. да добива мергели в границите на находището по т. 1; 5.1.2. право на собственост върху добитите мергели; 5.1.3. да извършва преработка, складиране, транспортиране и продажба на добитите мергели; 5.1.4. да ползва за срока на концесията съществуващата до момента на подписването на концесионния договор геоложка и техническа документация и информация; 5.1.5. да извършва с осигурени от него средства и на свой риск в съответствие със съгласуваните с концедента и с компетентните органи цялостен работен проект и годишни работни проекти необходимите дейности, свързани с добива, включително допроучване и експлоатационно проучване на подземните богатства в границите на находището по т. 1. 5.

2. Основни задължения на концесионера: 5.2.1. да заплаща на концедента дължимите концесионни плащания при условия и в срокове, определени в концесионния договор; 5.2.2. да изготви и представи на министъра на регионалното развитие и благоустройството: 5.2.2. 1. цялостен работен проект за добив и първична преработка на подземните богатства; срокът за представяне е 8 месеца от подписването на концесионния договор; след съгласуване с концедента и с министъра на околната среда и водите въз основа на оценка на въздействието върху околната среда цялостният работен проект става неразделна част от концесионния договор; 5.2.2. 2. проект за рекултивация на концесионната площ по т. 2, съгласуван с компетентните органи; срокът за представяне е 8 месеца от подписването на концесионния договор; проектът за рекултивация става неразделна част от концесионния договор; 5.2.2. 3. годишен работен проект за добив и първична преработка за всяка година от срока на концесията; срокът за представяне е 31 януари на съответната година; за първата година от срока на концесията срокът за представяне е 8 месеца от подписването на концесионния договор; след съгласуване с концедента и с министъра на околната среда и водите годишният работен проект става неразделна част от концесионния договор; 5.2.2. 4. план за управление на минните отпадъци; срокът за представяне е 8 месеца от подписването на концесионния договор; след утвърждаване от министъра на околната среда и водите планът за управление на минните отпадъци става неразделна част от концесионния договор; 5.2.3. да разработва находището добросъвестно, като не допуска неправилна изборна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.4. да изземва подземните богатства от земните недра при минимални загуби и замърсяване, като се спазват законите, правилниците и наредбите за правилното и безопасно разработване на находища на подземни богатства; 5.2.5. да допуска по всяко време до концесионната площ по т. 2 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.6. да води и предоставя на министъра на регионалното развитие и благоустройството или на посочен от него компетентен държавен орган подробна геоложка, техническа и друга документация и информация, изготвена във връзка с ползването на находището в границите на концесионната площ по т. 2; 5.2.7. да не предоставя на трети лица без разрешение на министъра на регионалното развитие и благоустройството геоложка, техническа или друга документация и информация, която притежава във връзка и по повод на концесията; 5.2.8. да застрахова обекта по т. 1, ако той може да бъде застрахован, съгласно Кодекса за застраховането; 5.2.9. да предприема за своя сметка и на своя отговорност всички възможни правни и фактически действия за промяна на предназначението на земята и за одобряване на съответния подробен устройствен план за поземлените имоти, попадащи в концесионната площ. 5.

3. Основни права на концедента: 5.3.1. да получава дължимите от концесионера концесионни плащания при условия и в срокове, определени в концесионния договор; 5.3.2. право на собственост върху всяка геоложка, техническа и друга информация и документация, изготвена във връзка с разработването на находището по т. 1; 5.3.3. да контролира изпълнението на задълженията на концесионера по концесионния договор и условията на концесията, включително чрез право на достъп до концесионната площ по т. 2 и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основни задължения и условията на концесията по това решение; условията и сроковете за упражняване на правото за едностранно прекратяване на договора се определят в концесионния договор. 5.

4. Основни задължения на концедента: 5.4.1. да не ограничава концесионера да осъществява правата си по концесията освен в случаите, уредени в нормативен акт и в концесионния договор; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя следните условия за осъществяване на концесията: 6. 1. Влязло в сила решение по оценка на въздействието върху околната среда (ОВОС), с което се одобрява осъществяването на концесията, или решение да не се извършва ОВОС, с което се одобрява осъществяването на концесията, или решение да не се извършва ОВОС на инвестиционното предложение за добив и първична преработка на подземни богатства от находище “Червен бряг” (“Банчовското”), издадено по реда на Закона за опазване на околната среда. 6.

2. При осъществяване на концесията и на свързаните с нея дейности концесионерът е длъжен: 6.2.1. да изпълнява изискванията, свързани с опазването на околната среда, водите, земеделските земи и горите, защитените със закон територии и обекти, в т.ч. чрез извършване на оценка за съвместимостта на добива на подземни богатства съгласно Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (ДВ, бр. 73 от 2007 г.), както и изискванията за опазване на културните и историческите паметници, националната сигурност, отбраната на страната и обществения ред; 6.2.2. да спазва изискванията за осигуряване на здравословни и безопасни условия на труд; 6.2.3. да извършва всички дейности по предоставената концесия в съответствие с установените технически и технологични стандарти; 6.2.4. да не изгражда сгради и трайни съоръжения върху земята, на която или под която е находището на подземни богатства; 6.2.5. да спазва указанията, давани от министъра на околната среда и водите при съгласуване на проектите по т. 5.2.2. 1 и 5.2.2. 3; 6.2.6. да изпълнява одобрените и изискващи се рекултивационни мероприятия; 6.2.7. да стабилизира на терена граничните точки по контура на концесионната площ; 6.2.8. да изпълнява съгласуваните с концедента цялостен работен проект и годишни работни проекти. 6.

3. За осъществяване на концесията не се изискват задължителни подобрения. 6.

4. Концесионният договор влиза в сила от 7 април 2003 г. - датата на прехвърляне на собствеността по приватизационния договор.

7. Определя за начален срок на концесията датата на влизане в сила на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловна неотменяема банкова гаранция от българска банка за гарантиране изпълнението на задължението за заплащане на концесионно плащане: 8.1.1. за първия отчетен период гаранцията е в размер 4052 лв. и се представя на концедента в 30-дневен срок от сключването на концесионния договор; 8.1.2. за всеки следващ отчетен период, определен по т. 9.3, гаранцията е в размер 50 на сто от концесионното плащане за предходния период и се представя на концедента в 30-дневен срок след периода на плащане; 8.1.3. банковата гаранция по т. 8.1.1 и гаранциите по т. 8.1.2 са валидни до 60 дни от изтичането на съответния отчетен период. 8.

2. Откриване от страна на концесионера на доверителна банкова сметка в посочена от концедента банка за обезпечаване на задълженията, свързани с опазване и възстановяване на околната среда и с рекултивацията: 8.2.1. в доверителната банкова сметка по т. 8.2 концесионерът отчислява всяка година за срока на концесията сума, представляваща 1/25 част от стойността на необходимите парични средства, предвидени за опазване на околната среда и за рекултивация в проекта по т. 5.2.2. 2; 8.2.2. за първите 7 години от срока на концесията гаранцията по т. 8.2 се представя на концедента в 30-дневен срок считано от датата на представяне на проекта по т. 5.2.2. 2; 8.2.3. за всяка следваща календарна година от срока на концесията гаранцията по т. 8.2 се представя на концедента до 31 януари на съответната година; 8.2.4. начинът на разпореждане със сметката по т. 8.2 се определя в концесионния договор. 8.

3. При неизпълнение или при забавено изпълнение от страна на концесионера на договорните задължения се дължат и лихви и неустойки за забавено изпълнение на парични задължения. Конкретните размери на лихвите и неустойките и моментът на неизпълнението на отделните задължения се определят в концесионния договор. 8.

4. Във всички случаи на неизпълнение от страна на концесионера концедентът има право да търси и обезщетение по общите правила.

9. За предоставената концесия за добив концесионерът заплаща на концедента по ред, определен в концесионния договор, концесионно плащане, както следва: 9. 1. Еднократно парично плащане в размер 6000 лв., дължимо от концесионера в срок до 30 дни от датата на сключване на концесионния договор. 9.

2. Периодични парични плащания за срока на концесията, дължими на 6-месечни вноски, като срокът на плащане е 30-о число на месеца, следващ отчетния период. 9.

3. Отчетните периоди се определят от 1 януари до 30 юни и от 1 юли до 31 декември за всяка календарна година от срока на концесията. 9.

4. Размерът на всяко плащане се определя съгласно чл. 1, ал. 1, т. 1 и ал. 3 от Методиката за определяне на конкретния размер на концесионното възнаграждение за добив на строителни и скалнооблицовъчни материали - приложение № 4 към чл. 11 от Наредбата за принципите и методиката за определяне на концесионното възнаграждение за добив на подземни богатства по реда на Закона за подземните богатства (обн., ДВ, бр. 59 от 1999 г.; изм. и доп,, бр. 46 от 2007 г.), като 7 на сто от базата за изчисляване на концесионното възнаграждение се умножи по добитото количество подземно богатство за съответния отчетен период. Съгласно чл. 1, ал. 3, т. 1, буква “б” от методиката концесионното възнаграждение за единица добито подземно богатство по ал. 1 не може да бъде по-ниско от 0,30 лв./тон, като тази стойност се индексира ежегодно с процента на увеличение на цените на строителни и скалнооблицовъчни материали по информация, предоставена от Националния статистически институт, при базова статистическа информация за цените за 2005 г. 9.

5. Минималният размер на концесионното плащане за всяко 6-месечие от срока на концесията не може да бъде по-малък от 4052 лв., определен на базата на 13 506 тона мергели и предвидената стойност за единица добито подземно богатство съгласно чл. 1, ал. 3, т. 1, буква “б” от методиката по т. 9.4.

10. Концесионното плащане се заплаща от концесионера, както следва: 10. 1. В срок, определен в концесионния договор - еднократна сума от сбора на дължимите възнаграждения за всеки 6-месечен период, за който концесионерът не докаже плащането на кариерна такса по Закона за местните данъци и такси, заедно със законната лихва върху тях до датата на изплащането й - за периода до подписване на концесионния договор. 10.

2. До 30-о число на месеца, следващ съответния отчетен период - за периодите след подписване на концесионния договор.

11. Част от концесионното плащане, определена по реда на т. 9.4 или 9.5, в размер 30 на сто от сумата се внася по бюджета на община Червен бряг.

12. Размерът на концесионното плащане по т. 9.4 и 9.5 се променя с допълнително споразумение към концесионния договор при промяна на законодателството, уреждащо реда за неговото определяне.

13. Определя други изисквания, свързани с концесията: 13.1. Приложимо право по отношение на концесията е българското. 13.

2. Всички спорове между страните по концесионния договор се решават по взаимно съгласие, а при непостигане на съгласие споровете се решават по съдебен ред пред компетентния съд.

14. Министърът на регионалното развитие и благоустройството: 14.1. Да проведе преговори и да сключи концесионния договор с “ТЕРА” - АД, Червен бряг, в тримесечен срок от обнародването на решението в “Държавен вестник”. 14.

2. Да представлява Министерския съвет по концесионния договор с изключение на неговото прекратяване. 14.

3. Да организира контрола по изпълнението на концесионния договор. 14.

4. Да предявява вземанията на концедента по съдебен ред съвместно с министъра на финансите.

Министър-председател: Сергей Станишев

За главен секретар на Министерския съвет: Веселин Даков

Приложение към т. 2

Координатен регистър на граничните точки на концесионната площ за находище “Червен бряг” (“Банчовското”), координатна система “1970 г.” № X (север), m Y (изток), m

1. 4704103,4 8569847,8

2. 4704053,3 8570029,1

3. 4704094,3 8570203,5

4. 4703961,5 8570207,7

5. 4703841,5 8570227,5

6. 4703680,6 8570112,7

7. 4703646,8 8570013,2

8. 4703639,4 8569797,3

9. 4703766,4 8569649,6

10. 4703824,4 8569583,4

11. 4703916,2 8569640,0

12. 4703929,5 8569748,9