Постановление № 73 от 31 март 2003 г. за предоставяне на допълнителни средства от централния бюджет за 2003 г. по бюджета на Министерството на вътрешните работи за изграждане на специализирани структури за полицейско разследване

ПОСТАНОВЛЕНИЕ № 73 ОТ 31 МАРТ 2003 Г. за предоставяне на допълнителни средства от централния бюджет за 2003 г. по бюджета на Министерството на вътрешните работи за изграждане на специализирани структури за полицейско разследване

МИНИСТЕРСКИЯТ СЪВЕТ ПОСТАНОВИ: Чл. 1. Министърът на вътрешните работи да създаде необходимата организация за изграждане на специализирани структури за полицейско разследване в Министерството на вътрешните работи.

Чл. 2. Министърът на финансите на основание чл. 34, ал. 1 от Закона за устройството на държавния бюджет да предостави от централния бюджет за 2003 г. допълнителни средства по бюджета на Министерството на вътрешните работи в размер до 8 000 000 лв. за поетапно назначаване до 1100 служители в рамките на общата численост на Министерството на вътрешните работи.

Чл. 3. Средствата по чл. 2 да се осигурят чрез преструктуриране на другите разходи по централния бюджет за 2003 г.

Чл. 4. Конкретният размер и периодичността за предоставянето на средствата се определят в зависимост от броя на назначените служители.

Чл. 5. Министърът на финансите да извърши произтичащите от чл. 2 промени по бюджета на Министерството на вътрешните работи за 2003 г.

Чл. 6. При съставянето на проектобюджета на Министерството на вътрешните работи за 2004 г. да се предвидят 8 370 000 лв. за поетапно назначаване на 900 служители в рамките на щатната численост на Министерството на вътрешните работи.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на вътрешните работи.

Министър-председател: Симеон Сакскобургготски

Главен секретар на Министерския съвет: Севдалин Мавров