Административният съд – Стара Загора, на основание чл. 218, ал. 2 във връзка с ал. 4 ЗУТ съобщава, че е постъпила жалба от Димо Монев Синилков, Райна Минчева Йовчева, Кольо Тотев Колев – тримата от с. Ракитница, област Стара Загора, и Танка Първова Ганева от Стара Загора против Решение № 306 от 28.06.2012 г. на Общинския съвет – гр. Стара Загора, в частта му, с която е одобрен план за застрояване на поземлени имоти № 000193, № 000172, № 000184 и № 000276, собственост на Община Стара Загора, и имоти от държавния горски фонд, частна държавна собственост № 102020, № 102027, № 102028 и № 102029, намиращи се извън урбанизираните територии в землището на с. Ракитница, община Стара Загора, за изграждане на обект: „Регионален център за управление на отпадъците Стара Загора“ (ДВ, бр. 54 от 2012 г.). По оспорването е образувано адм.д. № 317/2012 по описа на Административния съд – Стара Загора. Заинтересованите лица могат да подадат заявление за конституирането им като ответници в производството по адм.дело № 317/2012 в едномесечен срок от деня на обнародване на съобщението в „Държавен вестник“. Заявлението следва да е със съдържание, отговарящо на изискванията на чл. 218, ал. 4 ЗУТ. Към заявлението следва да се приложат писмени доказателства, удостоверяващи качеството на заинтересовано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадената жалба.