Закон за изменение и допълнение на Закона за рибарството и аквакултурите

УКАЗ № 365

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за рибарството и аквакултурите, приет от ХL Народно събрание на 10 ноември 2005 г.

Издаден в София на 21 ноември 2005 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за рибарството и аквакултурите (обн., ДВ, бр. 41 от 2001 г.; изм., бр. 88 от 2005 г.) § 1. В чл. 1 се правят следните изменения: 1. В ал. 1 думите “свързани с” се заменят със “свързани със собствеността” и се поставя запетая.

2. В ал. 2, т. 2 запетаята и думата “рибовъдството” се заличават. § 2. В чл. 3 се правят следните изменения и допълнения: 1. В ал. 1, т. 3 запетаята и думата “рибовъдство” се заличават.

2. В ал. 2: а) в т. 2 след думата “канали” се добавя “хидропарковете и”, а думите “и определените зони по чл. 15” се заличават; б) точка 3 се изменя така: “3. обектите по ал. 1, т. 2 и 3 се ползват за стопански риболов и аквакултури; същите обекти могат да се ползват и за любителски риболов при условия и по ред, определени от лицето, което притежава разрешителното за стопански риболов, или от регистрираните по чл. 25 лица.” § 3. В чл. 4 се правят следните изменения и допълнения: 1. В ал. 2, т. 3 буква “а” се изменя така: “а) технологично и техническо обслужване и оборудване;”.

2. Създават се ал. 5 и 6: “(5) Националната програма за рибарството и аквакултурите по ал. 1 се приема за период до 7 години.

(6) Изпълнението на Националната програма за рибарството и аквакултурите се отчита ежегодно до месец март пред Министерския съвет от министъра на земеделието и горите, министъра на околната среда и водите и министъра на транспорта.” § 4. В чл. 5 ал. 1 се изменя така: “(1) Управлението, наблюдението и контролът върху рибарството, аквакултурите и търговията с риба и други водни организми се извършват от Изпълнителната агенция по рибарство и аквакултури (ИАРА) към министъра на земеделието и горите.” § 5. В чл. 6 се правят следните изменения и допълнения: 1. В ал. 1: а) в т. 1 след думите “съвместно с” се добавя “Министерството на околната среда и водите и”; б) създават се нова т. 5 и т. 6 и 7: “5. представяне на Република България в международните организации; 6. разпределяне на квотите на Република България за улов на риба, предоставени по международни споразумения и договори; 7. предоставяне на правото на ползване върху рибните ресурси - частна държавна собственост;”; в) досегашната т. 5 става т. 8 и в нея накрая се добавя “или с решение на Министерския съвет”.

2. В ал. 2 думите “сключват договор за” се заменят с “осъществяват” и се създава изречение второ: “Изпълнителната агенция по рибарство и аквакултури води регистър на риболовните кораби.”

3. Създава се ал. 3: “(3) Изпълнителната агенция по рибарство и аквакултури осъществява съвместна дейност с Национална служба “Гранична полиция” за контрол на чуждестранните риболовни кораби.” § 6. Член 7 се изменя така: “Чл. 7. Националното управление по горите към Министерството на земеделието и горите осъществява охраната на рибните ресурси във водните обекти, ползвани за любителски риболов на териториите на действие на неговите териториални поделения и звена, и контрол по спазване на правилата за любителски риболов при условията и по реда на този закон и на Закона за горите.” § 7. В чл. 8 ал. 2 се изменя така: “(2) Министърът на земеделието и горите определя със заповед състава на Научно-техническия съвет по рибарство и аквакултури, в който се включват представители на Министерството на околната среда и водите, Министерството на земеделието и горите, Министерството на регионалното развитие и благоустройството, Министерството на здравеопазването, Министерството на икономиката и енергетиката, Националната ветеринарномедицинска служба, Изпълнителната агенция по рибарство и аквакултури, Националното управление по горите, Изпълнителна агенция “Морска администрация”, научни организации в областта на рибарството и аквакултурите, организациите по чл. 10, признати за представителни, и националното риболовно сдружение по чл. 11, ал. 3. ” § 8. В чл. 9 ал. 2 се изменя така: “(2) Въвеждането на неместни видове и повторното въвеждане на местни видове риби и други водни организми във водните обекти се извършва по реда на Закона за биологичното разнообразие.” § 9. Член 10 се изменя така: “Чл. 10. (1) Министърът на земеделието и горите признава организации на производители на риба и други водни организми, които могат да бъдат кооперации, с изключение на кооперативните съюзи по чл. 54, ал. 3 от Закона за кооперациите, събирателни дружества или дружества с ограничена отговорност, учредени от група производители на един или няколко вида риба или други водни организми.

(2) Организациите по ал. 1 се признават, когато са достатъчно икономически активни и са създадени с цел: 1. насърчаване планирането на производството чрез въвеждането на планиран улов; 2. концентриране на предлагането; 3. стабилизиране на цените; 4. насърчаване на риболовни методи, поддържащи устойчив риболов.

(3) Организациите по ал. 1 се признават въз основа на заявление до ИАРА, в което се посочват наименование, седалище и адрес на организацията. Към заявлението се прилагат: 1. копие от съдебното решение за регистрация и удостоверение за актуално състояние на организацията; 2. учредителният акт; 3. вътрешният правилник за дейността на организацията; 4. доказателства за икономическата активност; 5. документ за регистрация по БУЛСТАТ и данъчна регистрация; 6. последният счетоводен отчет с всички приложения към него или начален счетоводен баланс; 7. доказателства за способността да осъществяват заложените в правилника дейности; 8. декларация, че организацията няма господстващо положение на пазара по смисъла на чл. 17 от Закона за защита на конкуренцията.

(4) Изискванията относно съдържанието на правилника за дейността на организацията на производители, доказателствата за достатъчна икономическа активност и за способността да осъществяват заложените в правилника дейности се уреждат с наредбата по ал. 11.

(5) При установени непълноти или неточности в представените документи в срок до 14 дни от получаването на заявлението на заявителя се изпраща съобщение да отстрани нередовностите в 7-дневен срок от получаването му. Ако в определения срок от получаване на съобщението заявителят не отстрани нередовностите, заявлението се оставя без разглеждане.

(6) В двумесечен срок от подаването на заявлението ИАРА изпраща представените документи на министъра на земеделието и горите с предложение за признаване или отказ за признаване на организацията на производители. В едномесечен срок от получаването на документите министърът на земеделието и горите със заповед признава организацията или прави мотивиран отказ, който може да се обжалва по реда на Закона за административното производство.

(7) Министърът на земеделието и горите прави мотивиран отказ, когато не са представени достатъчно доказателства за икономическа активност и способност да осъществява заложените в правилника дейности съгласно изискванията на наредбата по ал. 11.

(8) Министърът на земеделието и горите отменя със заповед признаването по ал. 6 в случаите, когато: 1. организацията не спазва изискванията по ал. 2; 2. признаването на организацията се основава на неверни данни; 3. организацията използва полученото признаване за цели, различни от посочените в нейния правилник.

(9) При промяна на обстоятелствата по ал. 3 в 14-дневен срок организацията на производителите подава заявление до ИАРА и документи, удостоверяващи промяната.

(10) Изпълнителната агенция по рибарство и аквакултури осъществява контрол на признатите организации на производители за спазване на условията за признаване.

(11) Министърът на земеделието и горите приема наредба за условията и реда за признаване на организациите на производители. § 10. Създават се чл. 10а - 10г: “Чл. 10а. (1) Организация на производители по чл. 10, ал. 1, която е представителна за производството и предлагането на пазара на риба и други водни организми в един или няколко района, може да подаде писмено искане до ИАРА относно производителите, които не са нейни членове и предлагат продукцията си в района, за който организацията е представителна, да спазват: 1. правилата за производство и търговия с риба и други водни организми, предвидени в правилника на организацията на производители; 2. правилата за изтегляне от пазара и правилата за преработка и съхранение за по-късна продажба на пресни и охладени риба и други водни организми.

(2) Условията и редът за прилагане на определените в правилника на организацията на производители правила за производство, търговия и изтегляне от пазара на риба и други водни организми от производители, които не са нейни членове, и критериите за определянето на дадена организация на производители като представителна за определен район, се уреждат с наредбата по чл. 10, ал. 11.

Чл. 10б. (1) Ежегодно до края на месец януари организациите на производители изготвят годишни оперативни програми. Оперативните програми се одобряват от ИАРА.

(2) Организации на производители, които изготвят и представят за одобрение от ИАРА планове за подобряване качеството на продукти от риболов, за които са приети общи норми за продажба съгласно наредбата по чл. 46, ал. 4 или на продукти от аквакултури, могат да получат специално признаване.

(3) Условията и редът за получаване на специално признаване и съдържанието на оперативните програми и планове за подобряване качеството на продукти от риболов се определят с наредбата по чл. 10, ал. 11.

Чл. 10в. (1) Министърът на земеделието и горите признава браншови организации, регистрирани при условията и по реда на Закона за юридическите лица с нестопанска цел, създадени от физически и юридически лица, които произвеждат, търгуват или преработват риба и други водни организми, както и от организации на производители на риба и други водни организми.

(2) Браншовите организации по ал. 1 трябва да отговарят на следните изисквания: 1. да представляват значителен дял от производството, търговията или преработката на риба и други водни организми и продукти от тях в район или райони, за които могат да докажат ниво на представителност; 2. да не извършват дейности по производство, търговия или преработка на риба и други водни организми и продукти от тях; 3. да извършват две или повече от следните дейности: а) подпомагане на координацията при пускането на пазара на риба и други водни организми чрез извършването на пазарни проучвания; б) проучване и разработване на техники за оптимизиране функционирането на пазара, включително използването на информационни и комуникационни технологии; в) съставяне на стандартни договори; г) проучване, предоставяне на информация и стимулиране на производството на продукти, които съответстват на изискванията на потребителите по отношение на качеството и допринасят за устойчивото използване на ресурсите; д) разработване на методи и схеми за обучение, насочено към подобряване качеството на продуктите; е) защита на наименованията за произход и географските означения; ж) установяване на по-строги от нормативно определените изисквания при улов или пускане на пазара на риба и други водни организми; з) насърчаване на по-пълното използване на потенциала на рибата и другите водни организми; и) подпомагане на разпространението на риба и други водни организми.

(3) Браншовите организации нямат право да: 1. налагат на членовете си задължение за прилагане на предварително определени цени; 2. извършват дейности за разпределение на пазара; 3. поставят отделни търговски партньори в неизгодно положение чрез прилагане по отношение на тях на различни условия за един и същи вид сделки; 4. извършват действия, насочени към премахване или ограничаване на конкуренцията.

(4) Браншовите организации се признават въз основа на заявление до изпълнителния директор на ИАРА, в което се посочват наименование, седалище и адрес на организацията. Към заявлението се прилагат: 1. копие от съдебното решение за регистрация и удостоверение за актуално състояние на организацията; 2. учредителният акт; 3. документ за регистрация по БУЛСТАТ и данъчна регистрация; 4. вътрешният правилник за дейността на организацията; 5. доказателства за представителност на организацията; 6. информация относно дейността на членовете на организацията; 7. информация за района, в който организацията ще осъществява своята дейност.

(5) При установени непълноти или неточности в представените документи в срок до 14 дни от получаването на заявлението на заявителя се изпраща съобщение да отстрани нередовностите в 7-дневен срок от получаването му. Ако в определения срок от получаване на съобщението заявителят не отстрани нередовностите, заявлението се оставя без разглеждане.

(6) В двумесечен срок от подаването на заявлението ИАРА изпраща представените документи на министъра на земеделието и горите с предложение за признаване или отказ за признаване на браншовата организация. В едномесечен срок от получаването на документите министърът на земеделието и горите със заповед признава организацията или прави мотивиран отказ.

(7) Министърът на земеделието и горите прави мотивиран отказ, когато не са представени достатъчно доказателства за представителност на браншовата организация съгласно изискванията на наредбата по чл. 10, ал. 11.

(8) Министърът на земеделието и горите може да отмени признаването по ал. 6 в случаите, когато: 1. браншовата организация не спазва условията на признаването; 2. браншовата организация не спазва изискванията по ал. 2; 3. признаването на браншовата организация се основава на неверни данни.

(9) При промяна на обстоятелствата по ал. 4 в 14-дневен срок браншовата организация подава заявление до ИАРА и документи, удостоверяващи промяната.

(10) ИАРА осъществява контрол на признатите браншови организации за спазване на условията на признаване.

(11) Условията и редът за признаване на браншовите организации, изискванията относно съдържанието на правилника по ал. 4, т. 4 и доказателствата за представителност по ал. 4, т. 5 се уреждат с наредбата по чл. 10, ал. 11.

Чл. 10г. (1) Браншова организация, която е представителна за производството, търговията или преработката на риба и други водни организми и продукти от тях в един или няколко района може да подаде писмено искане до ИАРА някои от споразуменията, решенията или практиките, приети от нея, да са задължителни за определен период от време за производителите и търговците от района, които не са нейни членове.

(2) Условията и редът за приемане като задължителни на споразуменията, решенията или практиките на определена браншова организация за производители и търговци, които не са нейни членове, се уреждат в наредбата по чл. 10, ал. 11.

(3) Приетите за задължителни споразумения, решения и практики на определени браншови организации се публикуват в Интернет страницата на ИАРА и в един ежедневник.” § 11. Член 11 се изменя така: “Чл. 11. (1) Лицата, упражняващи любителски риболов, могат да се сдружават на основание на общността на техните интереси в териториални риболовни сдружения, регистрирани при условията и по реда на Закона за юридическите лица с нестопанска цел.

(2) Сдруженията по ал. 1 могат да се сдружават на доброволен принцип в регионални сдружения и национално сдружение, регистрирани при условията и по реда на Закона за юридическите лица с нестопанска цел.

(3) Национално риболовно сдружение е това, което обединява риболовни сдружения, в които броят на членуващите любители риболовци, притежаващи годишен билет за риболов, е повече от половината от общия брой на регистрираните в страната любители риболовци, притежаващи годишен билет за риболов.

(4) Националното риболовно сдружение представлява риболовците, сдружени при условията на ал. 3, и защитава техните интереси на национално и международно равнище, както и осъществява дейности във връзка с обучението, повишаване на риболовната култура на своите членове, популяризиране на риболовния спорт, съдействие за запазване на екосистемите и обогатяване на рибните запаси.

(5) Сдруженията по ал. 1 и 2 не могат да участват в търговски дружества.

(6) Сдруженията по ал. 1 и 2 могат да учредяват търговски дружества без право на непарична вноска в тях. Реализираната печалба от дейността на търговските дружества се разпределя за постигане на определените в Устава цели на риболовните сдружения.

(7) Лицата по ал. 1 и 2 могат да се сдружават с лицата по чл. 30, ал. 1 и чл. 31, ал. 1 от Закона за лова и опазване на дивеча.” § 12. Създава се чл. 11а: “Чл. 11а. (1) Организациите по чл. 11, ал. 1 и 2 участват в изпълнение на мероприятия за разселване на носители на генетичен материал в обекти по чл. 3, ал. 1, т. 1 и 2 - държавна собственост, предназначени за любителски риболов, като осигуряват не по-малко от 10 на сто от финансирането, а останалата част се осигурява от средствата по чл. 53, ал. 2, т. 3.

(2) Организациите по чл. 11, ал. 1 и 2 осъществяват охраната на обектите, определени само за любителски риболов, на териториите на действие на съответните сдружения, където управлението на рибните ресурси им е възложено по реда на чл. 15а, и съдействат за опазване на рибните ресурси.” § 13. Наименованието на глава трета се изменя така: “Рибарство и аквакултури”. § 14. В чл. 13 думите “е собственик” се заменят със “става собственик”. § 15. В чл. 14 се правят следните изменения: 1. В ал. 1 изречение първо се изменя така: “Лицата, които извършват стопански риболов, трябва да притежават свидетелство за правоспособност.”

2. Алинея 2 се отменя.

3. В ал. 3 думите “и 2” се заличават. § 16. Член 15 се изменя така: “Чл. 15. (1). Министърът на земеделието и горите и министърът на околната среда и водите определят с наредба ползването на язовирите - държавна собственост, само за любителски риболов, само за стопански риболов или само за аквакултури.

(2) В язовирите - държавна собственост, определени само за любителски или само за стопански риболов, могат да бъдат определяни зони за аквакултури по ред, определен с наредбата по ал. 1.

(3) С наредбата по ал. 1 се определят и правилата за извършване на стопански, любителски риболов и аквакултури в язовирите - държавна собственост, Черно море и река Дунав.

(4) Изпълнителната агенция по рибарство и аквакултури публикува в национален ежедневник списък на язовирите - държавна собственост, определени за стопански и любителски риболов и за аквакултури.” § 17. Създава се чл. 15а: “Чл. 15а. (1) Министърът на земеделието и горите възлага на сдруженията по чл. 11 управлението на рибните ресурси във водните обекти по чл. 3, ал. 1, т. 2 - държавна собственост, определени само за любителски риболов.

(2) Сдружение, на което е възложено управлението на рибните ресурси по реда на ал. 1, за извършване на любителски риболов в съответния обект изисква билет за любителски риболов и членска карта на сдружението.

(3) Редът за предоставяне управлението на рибните ресурси по ал. 1 се определя с наредба на министъра на земеделието и горите и министъра на околната среда и водите.

(4) Общинските съвети могат да възлагат управлението на рибните ресурси във водни обекти - общинска собственост, за любителски риболов на сдруженията по чл. 11 за осъществяване на общественополезна дейност.

(5) За извършване на любителски риболов в обект по ал. 4 се изисква членска карта на съответното сдружение по чл. 11.” § 18. Създават се чл. 15б - 15г: “Чл. 15б. (1) В язовирите - държавна собственост по приложение № 1 от Закона за водите, не се извършва стопански риболов.

(2) В язовирите, предназначени за питейнобитово водоснабдяване, любителски риболов се извършва извън санитарно-охранителните зони.

(3) В язовирите по ал. 1 се определят технологични зони за експлоатация на водностопанските съоръжения.

Чл. 15в. (1) Зоните за аквакултури се определят в подходящи водни участъци, извън границите за естествено възпроизводство на риба и други водни организми, които обхващат устията на вливащите се във водния обект реки в радиус 200 м, независимо от моментното водно ниво в обекта и други подходящи места за размножаване на рибата и другите водни организми.

(2) Техническите съоръжения за аквакултури се разполагат в зоната за аквакултури. Зоната на действие на техническите съоръжения обхваща зоната, определена в разрешителното за ползване на воден обект, издадено по реда на Закона за водите.

Чл. 15г. (1) Зоните за аквакултури за всеки отделен воден обект се определят със заповед на изпълнителния директор на ИАРА.

(2) Със заповедта по ал. 1 се определят параметрите на съответните зони по предложение на ръководителя на съответното териториално звено на ИАРА, съгласувано с лицето, стопанисващо водностопанските съоръжения, и със съответната басейнова дирекция на МОСВ.

(3) Параметрите на зоните се определят в съответствие с изискванията за осъществяване на техническата експлоатация на язовирните стени и съоръженията към тях и за експлоатация на санитарно-охранителните зони около водоизточниците и съоръженията за питейно-битово водоснабдяване.

(4) В зоната на действие на техническите съоръжения за аквакултури е забранен риболовът и достъпът на плавателни съдове, освен тези, обслужващи техническите съоръжения.” § 19. В чл. 16 се правят следните изменения и допълнения: 1. В ал. 1 се създават т. 4 - 8: “4. риболовните кораби; 5. центровете за първа продажба на продукти от риболов; 6. регистрираните по чл. 46д, ал. 1 купувачи; 7. лицата по чл. 10 и 10в; 8. разрешителните по чл. 40, ал. 1.

2. Алинея 3 се отменя. § 20. Създават се чл. 16а и 16б: “Чл. 16а. (1) При подаване на заявление за извършване на стопански риболов с кораб ИАРА издава разрешително по чл. 18 след проверка за вписването на кораба в регистровите книги на корабите, водени от Изпълнителна агенция “Морска администрация” към министъра на транспорта. Проверката се извършва служебно.

(2) След издаването на разрешително за стопански риболов с кораб ИАРА предоставя на Изпълнителна агенция “Морска администрация” данните за кораба в 7-дневен срок от издаването му.

(3) Изпълнителна агенция “Морска администрация” в срок три дни от получаване на данните вписва кораба в електронната база данни “Регистър на риболовните кораби”.

Чл. 16б. (1) Изпълнителна агенция “Морска администрация” предоставя на ИАРА извадка от регистъра на риболовните кораби в края на всяко тримесечие.

(2) Справката по ал. 1 съдържа информация относно оборудването, обзавеждането и техническите средства за риболов, преработка и съхраняване на улова на корабите и се включва в информационно-статистическата система по чл. 6, ал. 1, т. 4.

(3) Предоставянето на справки, данни, информация, издаването на документи, съгласуванията и други действия в изпълнение на този закон или на подзаконовите нормативни актове по прилагането му се извършват служебно между ИАРА и Изпълнителна агенция “Морска администрация” и не се заплащат такси.” § 21. Член 17 се изменя така: “Чл. 17. (1) Стопански риболов могат да извършват лица, които притежават разрешително и са придобили право за извършване на стопански риболов за съответната календарна година.

(2) Чуждестранни риболовни кораби могат да извършват стопански риболов при условията и по реда на Закона за морските пространства, вътрешните водни пътища и пристанищата на Република България.

(3) Разрешително за стопански риболов във водите на Черно море и река Дунав се издава за кораб, вписан в регистровите книги на корабите, водени от Изпълнителна агенция “Морска администрация”.

(4) Разрешително за стопански риболов в обектите по чл. 3, ал. 1, т. 2 се издава на лице - собственик или ползвател на водния обект или част от него, което притежава разрешително за ползване на воден обект, издадено по реда на Закона за водите.

(5) Разрешително за стопански риболов се издава на лицето, на което е предоставена концесия за специализиран обект за стопански риболов по чл. 3, ал. 1, т. 3. ” § 22. Създават се чл. 17а и 17б: “Чл. 17а. (1) Разрешително за стопански риболов се издава на физическо лице, което отговаря на изискванията на чл. 14.

(2) Разрешително за стопански риболов се издава на юридическо лице, когато капитанът на риболовния кораб отговаря на изискванията на чл. 14.

(3) Разрешително за стопански риболов се издава на чуждестранен риболовен кораб с разрешение на Министерския съвет за ползване на неусвоен ресурс от определена квота.

(4) За издаване на разрешително и за получаване на право за извършване на стопански риболов се заплащат такси по тарифа на Министерския съвет. Размерът на таксата за разрешително не може да надвишава административните разходи за неговото издаване.

(5) Правото за извършване на стопански риболов в обектите по чл. 3 - държавна собственост, е възмездно, за което се заплаща годишна такса съгласно тарифата по ал. 4.

Чл. 17б. (1) Разрешително и право за извършване на стопански риболов се издават от: 1. изпълнителния директор на ИАРА или оправомощено от него длъжностно лице - за български физически и юридически лица; 2. изпълнителния директор на ИАРА - за чуждестранен риболовен кораб.

(2) Министърът на земеделието и горите утвърждава със заповед образци на разрешителните за стопански риболов.” § 23. Член 18 се изменя така: “Чл. 18. (1) За издаване на разрешително за стопански риболов с кораб в Черно море и река Дунав кандидатът подава в ИАРА или в съответното й териториално звено заявление по образец, към което се прилагат: 1. копие от позволителното за плаване (временно позволително за плаване), издадено от Изпълнителна агенция “Морска администрация”, или копие от акта за националност (временен акт за националност); 2. нотариално заверено пълномощно от корабопритежателя на капитана или друго упълномощено лице, когато извършват риболова от името и за сметка на корабопритежателя или ползвателя; 3. копие от свидетелството за правоспособност по чл. 14; 4. документ за собственост на кораба или документ, удостоверяващ основанието, на което се ползва; 5. документ за платена такса за издаване на разрешително за стопански риболов.

(2) За издаване на разрешително за стопански риболов в рибностопански обект по чл. 3, ал. 1, т. 2 и 3 или в зона от него кандидатът подава в ИАРА или в съответното териториално звено заявление по образец, към което прилага: 1. документ за собственост или документ, удостоверяващ основанието за ползване на обекта; 2. копие от свидетелството за правоспособност по чл. 14; 3. разрешително за ползване на воден обект по Закона за водите; 4. документ за платена такса за издаване на разрешително за стопански риболов.

(3) За издаване на разрешително за стопански риболов на юридическо лице или едноличен търговец се прилагат освен документите по ал. 1 или 2 и: 1. удостоверение за актуално състояние на съдебната регистрация; 2. копие от удостоверението за данъчна регистрация; 3. копие от картата за идентификация по регистър БУЛСТАТ.

(4) За издаване на разрешително за стопански риболов за чуждестранен риболовен кораб към документите по ал. 1 се прилага и разрешително (лицензия) за стопански риболов, издадено от държавата на знамето.

(5) В заявленията по ал. 1 и 2 се посочват видът и броят на риболовните уреди. Посочените и разрешени риболовни уреди се маркират в срока по чл. 18а, ал. 1.

(6) За маркиране на риболовни уреди и средства се заплаща такса в размер, определен в тарифата по чл. 17а, ал. 4. ” § 24. Създават се чл. 18а - 18г: “Чл. 18а. (1) Разрешителното за стопански риболов се издава в 14-дневен срок от подаване на заявлението по чл. 18.

(2) В разрешителното за стопански риболов с кораб се посочват: 1. органът, издал разрешителното; 2. данни за идентификация на риболовния кораб: а) регистрационният номер на акта за националност или на позволителното за плаване; б) име на плавателния съд; в) държава на знамето; г) външна маркировка; д) повиквателен сигнал (МРС); 3. име/наименование и адрес/седалище на притежателя на разрешителното; 4. име, адрес и единен граждански номер на капитана на кораба, когато извършва риболова от името и за сметка на притежателя на разрешителното; 5. технически данни за риболовния кораб: а) мощност на двигателя; б) тонаж; в) обща дължина; 6. риболовни уреди (брой, размери: дължина, широчина, размер на окото); 7. дата на издаване и срок на действие на разрешителното; 8. район на плаване; 9. пристанище на регистрацията; 10. номерата на пломбите, с които са маркирани риболовните уреди.

(3) В разрешителното за стопански риболов в обект по чл. 3, ал. 1, т. 2 и 3 се посочват: 1. органът, издал разрешителното; 2. име/наименование и адрес/седалище на притежателя на разрешителното; 3. име, адрес и единен граждански номер на физическото лице, което извършва риболова от името и за сметка на притежателя на разрешителното; 4. дата на издаване и срок на действие; 5. водният обект или зоната от него, където се извършва риболовът; 6. риболовни уреди (брой, размери: дължина, широчина, размер на окото); 7. номерата на пломбите, с които са маркирани риболовните уреди; 8. норми за задължително минимално зарибяване на обекта, в случай че риболовът се извършва в обект по чл. 3, ал. 1, т. 2 - държавна собственост.

(4) При установени непълноти или неточности органът по чл. 17б, ал. 1 в 7-дневен срок от получаване на заявлението изпраща съобщение за отстраняването им.

(5) Заявителят отстранява нередовностите в 14-дневен срок от получаването на съобщението.

(6) Изпълнителният директор или оправомощено от него лице отказва с мотивирана заповед издаването на разрешително за стопански риболов: 1. на лице, което не отговаря на изискванията на чл. 14; 2. на лице, което към датата на подаване на заявлението е лишено от право да извършва стопански риболов; 3. на лице, което не е изпълнило вписаните в разрешителното норми за задължително минимално зарибяване на ползвания обект, в предвидените от закона случаи; 4. за кораб, който не е вписан в регистровите книги на корабите, водени от Изпълнителна агенция “Морска администрация”; 5. за специализиран обект по чл. 21, ал. 1 - когато кандидатства лице, което не е носител на концесионно право; 6. на лице, което не е изпълнило в срок указанията за отстраняване на непълноти и/или неточности в представените документи.

(7) Отказът за издаване на разрешително за стопански риболов подлежи на обжалване по реда на Закона за административното производство.

(8) Внесените такси за издаване на разрешително за стопански риболов се възстановяват в едномесечен срок след влизането в сила на отказа.

Чл. 18б. (1) Разрешителното за стопански риболов е безсрочно.

(2) Притежателят на разрешително за стопански риболов е длъжен да уведомява органа, издал разрешителното, за всяка промяна в обстоятелствата по чл. 18 в 7-дневен срок от настъпването им.

Чл. 18в. (1) Изпълнителният директор на ИАРА или оправомощено от него лице прекратява срока на действие на разрешителното за стопански риболов: 1. по искане на лицето; 2. при смърт на физическото лице; 3. при прекратяване или ликвидация на юридическото лице; 4. когато е отнето разрешителното, издадено по Закона за водите.

(2) Изпълнителният директор на ИАРА или оправомощено от него лице с мотивирана заповед отнема разрешителното за стопански риболов за срок до една година от установяване на нарушението, когато лицето, което притежава разрешително за стопански риболов: 1. не спазва условията на издаденото разрешително; 2. лови риба и други водни организми в периода на забраната по чл. 32; 3. лови риба и други водни организми със забранени риболовни уреди, средства, принадлежности и приспособления в нарушение на чл. 35; 4. лови морски бозайници в нарушение на чл. 43; 5. не спазва изискването на чл. 18б, ал. 2.

(3) Заповедта по ал. 2 може да бъде обжалвана по реда на Закона за административното производство. Обжалването на заповедта не спира нейното изпълнение.

Чл. 18г. (1) При извършване на стопански риболов задължително участва лице, което отговаря на изискванията на чл. 14.

(2) При извършване на стопански риболов в обектите по чл. 3, ал. 1, т. 2 и 3 разрешителното за стопански риболов се съхранява от лицето по ал. 1.

(3) При извършване на стопански риболов с кораб разрешителното се съхранява на борда на плавателния съд от неговия капитан.

(4) Стопански риболов се извършва само с маркирани и вписани в разрешителното риболовни уреди и средства.” § 25. В чл. 19 се правят следните изменения и допълнения: 1. Алинея 1 се изменя така: “(1) При извършване на стопански риболов се води дневник, в който се вписват данни за улова по видове и количества.”

2. В ал. 3, т. 2 след думата “видове” се поставя запетая и се добавя “пол”.

3. Алинея 4 се изменя така: “(4) Изпълнителният директор на ИАРА по предложение на НТСРА определя и други видове риба и водни организми, които се отчитат в риболовния дневник по размерни групи, по размери на отделните индивиди или други показатели.”

4. В ал. 5 и 6 числото “15” се заменя с “10”. § 26. В чл. 20, изречение първо след думата “произход” се добавя “в срок до 48 часа”. § 27. В чл. 21, ал. 4 думите “ал. 1” се заменят с “ал. 2. ” § 28. Създават се чл. 21а - 21з: “Чл. 21а. (1) Изпълнителният директор на ИАРА ежегодно до 31 март със заповед определя комисия, която да изследва възможностите и условията за откриване на нови експериментални даляни или други специализирани обекти за стопански риболов в акваторията на Черно море за следващата календарна година. В комисията се включват представители на ИАРА, Министерството на околната среда и водите, Изпълнителна агенция “Морска администрация”, на военноморските бази на Българската армия и на Българската академия на науките.

(2) В 30-дневен срок от определянето й комисията по ал. 1 извършва проучвания и представя на изпълнителния директор на ИАРА писмено становище относно възможностите и условията за откриване на нови експериментални даляни или други специализирани обекти за стопански риболов в акваторията на Черно море.

Чл. 21б. (1) В 30-дневен срок от представянето на становището по чл. 21а, ал. 2 и след съгласуване с изпълнителния директор на Изпълнителна агенция “Морска администрация” и с ръководителите на военноморските бази на Българската армия изпълнителният директор на ИАРА издава заповед, с която определя местата за откриване на нови експериментални даляни или други специализирани обекти за стопански риболов в акваторията на Черно море.

(2) В заповедта по ал. 1 се посочват условията и сроковете за провеждане на конкурс за определяне на лицата, които могат да извършват експерименти във всеки от обектите, крайният срок за подаване на заявленията за откриване на нов експериментален далян или друг специализиран обект за стопански риболов, условията, на които трябва да отговарят кандидатите, и критериите за оценка на същите.

(3) Заповедта по ал. 1 се обявява на видно място в тeриториалните звена на ИАРА и се публикува в един централен ежедневник.

Чл. 21в. Кандидат за откриване на експериментален далян или друг специализиран обект за стопански риболов може да бъде лице, което притежава разрешително за извършване на стопански риболов във водите на Черно море с риболовен кораб или в специализиран обект по чл. 3, ал. 1, т. 3.

Чл. 21г. (1) Кандидатите за откриване на експериментални даляни или други специализирани обекти за стопански риболов подават заявление до изпълнителния директор на ИАРА чрез ръководителя на териториалното звено на ИАРА, в чийто район се намира обектът.

(2) Към заявлението по ал. 1 се прилагат: 1. разрешително за извършване на стопански риболов; 2. други документи, определени в подзаконов нормативен акт.

(3) Когато кандидатът е юридическо лице или едноличен търговец, към документите по ал. 2 се прилагат и: 1. удостоверение за актуално състояние; 2. копие от удостоверението за данъчна регистрация; 3. копие от картата за идентификация по регистър БУЛСТАТ; 4. копия от годишния баланс и от отчета за приходите и разходите на кандидата за предходната година.

(4) Когато лицето действа по пълномощие, се прилага и нотариално заверено пълномощно.

Чл. 21д. (1) В 14-дневен срок от изтичането на срока за подаване на заявленията по чл. 21б, ал. 2 изпълнителният директор на ИАРА издава мотивирана заповед, с която определя лицата, които могат да извършват експериментите за всеки от обявените обекти.

(2) Заповедта по ал. 1 може да се обжалва по реда на Закона за административното производство.

Чл. 21е. (1) Изпълнителният директор на ИАРА отказва с мотивирана заповед откриването на нов експериментален далян или друг специализиран обект за стопански риболов на лице, което не: 1. представи документи по чл. 21г; 2. отговаря на критериите, определени в заповедта по чл. 21б, ал. 2.

(2) Отказът по ал. 1 може да се обжалва по реда на Закона за административното производство.

Чл. 21ж. Резултатите от конкурса се обявяват със заповед на изпълнителния директор на ИАРА, която се публикува в един централен ежедневник и се поставя на видно място в териториалните звена на ИАРА.

Чл. 21з. Условията и редът за откриване на експериментални даляни или други специализирани обекти за стопански риболов в акваторията на Черно море се определят с наредба на Министерския съвет. § 29. В чл. 22 се правят следните изменения и допълнения: 1. Алинея 2 се отменя.

2. В ал. 3 думите “тарифа, одобрена от Министерския съвет” се заменят с “тарифата по чл. 17а, ал. 4”.

3. Създава се ал. 4: “(4) Членовете на сдруженията по чл. 11 заплащат 80 на сто от определената такса за издаване и презаверка на билета за любителски риболов след представяне на членска карта на съответното сдружение.” § 30. Създава се чл. 22а: “Чл. 22а. (1) Билетите за любителски риболов се отпечатват от ИАРА и се разпространяват чрез териториалните й звена, държавните лесничейства, организациите по чл. 11 и други лица при условия и по ред, определени с наредба на министъра на земеделието и горите.

(2) Билетът за любителски риболов е личен и поименен и не може да се преотстъпва на трети лица.

(3) Билет за любителски риболов се издава за срок една седмица, един месец, шест месеца и една година по образец, определен с наредбата по ал. 1.

(4) Лицата, които разпространяват билети за любителски риболов, превеждат на ИАРА 95 на сто от стойността на билета при условия и по ред, определени в наредбата по ал. 1. ” § 31. В чл. 23 се правят следните изменения и допълнения: 1. В ал. 1 думите “Българските граждани” се заменят с “Физическите лица”.

2. В ал. 2 след думата “възраст” се добавя “и хората с увреждания”.

3. Алинея 3 се изменя така: “(3) Лицата на възраст над 60 години за жените и 65 години за мъжете могат да извършват любителски риболов срещу заплащане на такса за билет в размер 50 на сто от таксата по чл. 22, ал. 3.

4. В ал. 4 след думите “НТСРА” се добавя “и организациите по чл. 11”, а думата “прави” се заменя с “правят”. § 32. В чл. 24 се правят следните изменения и допълнения: 1. В ал. 2 се създава изречение второ: “В случаите на улов на жаби и раци могат да задържат до 50 екземпляра.”

2. В ал. 3 след думите “Уловената риба” се добавя “и другите водни организми” .

3. В ал. 4 думите “в това число и” се заменят със “с изключение”.

4. Създават се ал. 5 и 6: “(5) Любителският риболов на пъстървовите риби е разрешен през светлата част на денонощието само в събота, неделя и в празничните дни, извън периода на забраната по чл. 32, ал. 1.

(6) При извършване на любителски риболов, организиран от сдруженията по чл. 11 в обекти, в които им е възложено управлението на рибните ресурси по реда на чл. 15а, лицата трябва да притежават билет за любителски риболов, като не са длъжни да спазват правилата на ал. 1 - 5.” § 33. Създава се чл. 24а: “Чл. 24а. (1) При провеждането на спортни състезания за улов на риба ИАРА осъществява контрол за спазване разпоредбите на този закон, с изключение на чл. 24, ал. 1, т. 1, 2, 3, ал. 4, 5 и 6 и спазването на правилата и програмата на състезанието.

(2) Спортни състезания за улов на риба във водни обекти - държавна собственост, се провеждат в периода на забраната по чл. 32 с разрешение на министъра на земеделието и горите.” § 34. В заглавието на раздел IV от глава трета думите “Рибовъдство и” се заличават. § 35. В чл. 25 се правят следните изменения и допълнения: 1. В ал. 1 думите “ при условията и по реда на наредбата по чл. 18, ал. 1” се заменят с “в ИАРА”.

2. Алинея 2 се изменя така: “(2) Лицата, които развъждат и отглеждат риба и други водни организми в мрежени клетки (садки) и в други плаващи на повърхността на водата и потопяеми съоръжения във водите на Черно море и в язовирите, се регистрират след положително решение за оценка на въздействието върху околната среда (ОВОС) или решение, че не е налице необходимост от извършване на процедура по ОВОС, в която се залагат лимити за обема на производството, необходимите площи за рибностопанска дейност и задължения за промяна на мястото на техническите съоръжения през определен период.

Когато техническите съоръжения са във водите на Черно море, регистрацията се извършва и след съгласуване с ръководителите на териториалните дирекции на Изпълнителна агенция “Морска администрация” и с ръководителите на военноморските бази на Българската армия.”

3. В ал. 3 думата “При” се заменя със “За” и думите “чл. 18, ал. 3” се заменят с “чл. 17а, ал. 4”.

4. Създава се ал. 4: “(4) Регистрацията на лицата по ал. 1 се извършва поотделно за всеки обект.” § 36. Създават се чл. 25а - 25г: “Чл. 25а. (1) За вписване в регистъра лицата по чл. 25, ал. 1 подават заявление до ръководителя на съответното териториално звено на ИАРА.

(2) Към заявлението по ал. 1 се прилагат: 1. документ за собственост или документ, удостоверяващ основанието за ползване на обекта; 2. съответните разрешителни по Закона за водите; 3. положително решение по ОВОС или решение, че не е налице необходимост от извършване на процедура по ОВОС, издадено от органите на Министерството на околната среда и водите, и съгласувателни скици с органите по чл. 25, ал. 2; 4. техническо описание на обекта и технологична схема на производство; 5. удостоверение за актуално състояние на съдебната регистрация, копие от удостоверението за данъчна регистрация и копие от картата за идентификация по БУЛСТАТ - за юридическо лице или едноличен търговец; 6. документ за платена такса за регистрация.

Чл. 25б. (1) В 14-дневен срок от подаване на заявлението по чл. 25а, ал. 1 лицето се вписва в регистъра и се издава удостоверение за регистрация.

(2) При установени непълноти или неточности в представените документи изпълнителният директор на ИАРА или оправомощено от него лице в 7-дневен срок от получаване на заявлението изпраща съобщение за отстраняването им.

(3) Заявителят отстранява нередовностите по ал. 2 в 14-дневен срок от получаване на съобщението.

(4) Когато нередовностите не са отстранени в срок, изпълнителният директор на ИАРА или оправомощено от него лице отказва вписване в регистъра и издаване на удостоверение.

(5) Отказът по ал. 4 може да се обжалва по реда на Закона за административното производство.

Чл. 25в. (1) Регистрацията по чл. 25б, ал. 1 е безсрочна.

(2) При промяна в данните по чл. 25а, ал. 2 регистрираното лице в 30-дневен срок уведомява съответното териториално звено на ИАРА за вписване на промените в регистъра на лицата, развъждащи и отглеждащи риба и други водни организми.

Чл. 25г. (1) Изпълнителният директор на ИАРА със заповед заличава от регистъра лице при следните условия: 1. по молба на лицето; 2. при прекратяване или ликвидация на юридическото лице; 3. при смърт на физическото лице; 4. при преустановяване на дейността за повече от една година; 5. при отнемане на разрешителното по Закона за водите.

(2) Заповедта по ал. 1 подлежи на обжалване по реда на Закона за административното производство.” § 37. В чл. 26 думите “извършва рибовъдство” се заменят с “извършват дейности по развъждане и отглеждане на риби и други водни организми”. § 38. В чл. 27 се правят следните изменения и допълнения: 1. В т. 1 думата “март” се заменя с “януари”.

2. Създават т. 3, 4, 5 и 6: “3. да водят дневник на продажбите и при първа продажба да издават декларация за произход по ред, определен с наредбата по чл. 19, ал. 2; 4. да предоставят ежемесечно на длъжностните лица на ИАРА копия от издадените декларации за произход; 5. да представят дневника на продажбите на контролните органи при поискване; 6. да спазват приложената технологична схема на производство.” § 39. В чл. 28 се правят следните изменения и допълнения: 1. Алинея 4 се изменя така: “(4) С наредбата по ал. 3 се определят условията и редът за предоставяне на носители на генетичен материал, специализирано оборудване и други материали или финансиране за: 1. опазване на съществуващия национален генофонд от риби и други водни организми, реинтродукция на местни аборигенни видове; 2. извършване на племенно-селекционна дейност с цел генетично усъвършенстване на породи и линии риби и други водни организми за повишаване на продуктивните им и други полезни качества; 3. създаване и поддържане на чисти линии и племенни стада от стопански значими видове риби и други водни животни, които се използват за възпроизводство и снабдяване на производителите на аквакултури със здрав и високопродуктивен зарибителен материал; 4. начина и методите за утвърждаване на нови породи и линии.”

2. Създава се ал. 5: “(5) Контрол по спазване на изискванията по ал. 4 се извършва по морфологични, биохимични, физиологични, имунологични и генетични характеристики.” § 40. След чл. 28 се създава чл. 28а: “Чл. 28а. (1) Ръководителите на териториалните звена на ИАРА представят служебно извадка от регистъра на лицата, които развъждат и отглеждат риба и други водни организми, на областните дирекции “Земеделие и гори” за включване на информацията в регистъра на земеделските производители.

(2) Производителите на аквакултури, регистрирани по реда на този закон, се ползват с правата на земеделски производители по смисъла на Закона за подпомагане на земеделските производители.” § 41. В чл. 30 се правят следните изменения и допълнения: 1. В ал. 1: а) в текста преди т. 1 след думите “За опазването” се добавя “и поддържането”; б) точка 1 се изменя така: “1. проучва тяхното състояние и след становище на НТСРА предлага на министъра на земеделието и горите установяване на общ допустим улов и определяне на квоти в рамките на същия за отделните видове риба и други водни организми в обекти по чл. 3, ал. 1;”; в) създават се т. 4 и 5: “4. съгласува проекти за изграждане на съоръжения, чрез които се осигурява миграцията на рибите и другите водни организми; 5. дава предписания за отстраняване на негативното влияние на съществуващи съоръжения, които препятстват миграцията на рибите и другите водни организми.”

2. В ал. 3 думата “възобновяване” се заменя с “възпроизводство”.

3. Създават се ал. 4 и 5: “(4) Изпълнителната агенция по рибарство и аквакултури и Министерството на околната среда и водите следят за устойчивото развитие на рибните популации и другите водни организми, като контролират здравния и генетичния им статус по ред, определен с наредба, издадена от министъра на земеделието и горите и министъра на околната среда и водите. При условия и по ред, определени със същата наредба, могат да се възлагат мониторингови изследвания на специализирани лаборатории, отговарящи на изискванията за добрата производствена и лабораторна практика.

(5) При определяне на общ допустим улов за определен вид риба или друг воден организъм по реда на ал. 1 за усвояване на ресурс в рамките на определена квота се заплаща такса в размер, определен с тарифата по чл. 17а, ал. 4. ” § 42. Член 31 се изменя така: “Чл. 31. За поддържане на рибните запаси лицата, които извършват стопански риболов в обектите по чл. 3, ал. 1, т. 2 - държавна собственост, са длъжни да ги зарибяват по нормативи и в срокове, определени с наредбата по чл. 15, ал. 1. ” § 43. В чл. 32 се създават ал. 5 и 6: “(5) Министърът на земеделието и горите съгласувано с министъра на околната среда и водите, по предложение на изпълнителния директор на ИАРА, променя със заповед началната дата, крайната дата или увеличава сроковете на забраната по ал. 1 - 3 за определени водни обекти съобразно с надморската височина и климатичните особености на региона.

(6) Забраните по този член не се отнасят за улов на риба и други водни организми, организиран в обекти, където управлението на рибните ресурси е възложено по реда на чл. 15а.” § 44. В чл. 33 се правят следните допълнения: 1. В ал. 2 след думата “включително” се добавя “носители на”.

2. Създава се ал. 3: “(3) Забраната за пренасяне и превозване на риба и други водни организми не се отнася за случаите на улов на риба и други водни организми с научноизследователски цели, със спортно-развлекателен характер и във водните обекти по чл. 32, ал. 4. ” § 45. В чл. 34 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Забраната по ал. 1 се налага със заповед на изпълнителния директор на ИАРА по предложение на ръководителя на съответното териториално звено на ИАРА, съгласувано със съответната басейнова дирекция на Министерството на околната среда и водите.” § 46. В чл. 35 се правят следните изменения и допълнения: 1. В ал. 1 се създава т. 6: “6. кърмаци.”

2. В ал. 2 думите “чл. 18, ал. 1” се заменят с “чл. 15, ал. 1”.

3. Създава се нова ал. 3: “(3) Любителският риболов се извършва само с уредите по чл. 24, ал. 1, т. 1 и 2 и при условията на ал. 2.

4. Досегашната ал. 3 става ал. 4.

§ 47. В чл. 36, ал. 1 думите “чл. 18, ал. 1” се заменят с “чл. 15, ал. 1”. § 48. В чл. 38 се правят следните изменения и допълнения: 1. Създава се нова ал. 3: “(3) Забраната за улов, пренасяне и превозване на риба и други водни организми с размери, по-малки от допустимите съгласно приложение № 2, не се отнася за случаите на улов на риба и други водни организми с научноизследователски цели.”

2. Досегашната ал. 3 става ал. 4 и в нея: а) в т. 1 думите “общата дължина (Lo)” се заменят с “цялата дължина на тялото (TL)”; б) в т. 2 думите “общата дължина” се заменят с “цялата дължина на тялото (TL) в сантиметри”; в) в т. 3 думата “общата” се заменя с “цялата”; г) в т. 4 думите “и рапаните” се заличават.

3. Досегашната ал. 4 става ал. 5 и в нея накрая се поставя запетая и се добавя “с изключение на есетрови риби”. § 49. В чл. 39 думите “рибовъдство и” се заличават. § 50. В чл. 40 се правят следните изменения и допълнения: 1. Досегашният текст става ал. 1 и в нея думата “маломерна” се заличава.

2. Създават ал. 2 - 10: “(2) За издаване на разрешителното по ал. 1 се подава писмено заявление от ръководител на научна организация, в което се посочват: 1. данни за лицето, което извършва експеримента; 2. целите на експеримента; 3. водният обект за извършване на експеримента; 4. периодът за извършване на експеримента; 5. видовете риба и други водни организми по семейства; 6. уредите, с които се извършва експериментът.

(3) Разрешителното се издава за срок до една година.

(4) Разрешителното е лично и не може да се преотстъпва.

(5) Разрешителното съдържа следните данни: 1. трите имена, местоработата и длъжността на лицето, което извършва експеримента; 2. актуална снимка; 3. вида на разрешената за улов риба и други водни организми - по семейства и размер; 4. целта на експеримента; 5. периода, за който важи разрешителното; 6. периода, за който може да се извършва улов; 7. водните обекти; 8. риболовните уреди и средства.

(6) Преди всеки улов притежателят на разрешителното е длъжен да уведоми териториалното звено на ИАРА, на чиято територия се намира водният обект.

(7) След приключване на улова в разрешителното се попълват данни относно вида, количеството, размера и други данни за уловената риба и други водни организми.

(8) Изпълнителният директор на ИАРА отказва с мотивирана заповед издаването на разрешително за улов на риба с научноизследователски цели. Заповедта може да бъде обжалвана по реда на Закона за административното производство.

(9) Изпълнителната агенция по рибарство и аквакултури води публичен регистър за издадените разрешителни за улов на риба и други водни организми с научноизследователски цели.

(10) Забраните по чл. 32, 33 и чл. 38, ал. 1 не се отнасят за случаите на улов на риба и други водни организми с научноизследователски цели.” § 51. Член 41 се отменя. § 52. В чл. 42 след думата “уловът” се поставя запетая и се добавя “пренасянето, превозването и търговията” и след думите “речни раци” се добавя “(Astacus astacus L.) и каменни (поточни) раци (Austropotamobius torrentius)”. § 53. В чл. 43, ал. 1 след думата “уловът” се поставя запетая и се добавя “пренасянето, превозването и търговията”. § 54. Член 44 се отменя. § 55. Създават се чл. 44а - 44г: “Чл. 44а. (1) Лицата, стопанисващи изпускателните съоръжения на водните обекти по чл. 3, ал. 1, т. 2 - държавна собственост, са длъжни да монтират съоръжения, предотвратяващи преминаването на риба.

(2) При обстоятелства, налагащи пресушаването на водните обекти по чл. 3, ал. 1, т. 2, лицето, стопанисващо съоръженията, е длъжно да осигури прехвърлянето на рибата и другите водни организми в друг воден обект и връщането им или да финансира възстановяването им.

(3) Задълженията по ал. 1 и 2 се изпълняват след съгласуване с Министерството на околната среда и водите и под контрола на ИАРА.

Чл. 44б. (1) Собствениците на нови бентове, прагове и други инженерни съоръжения, затрудняващи естествените миграции на рибата, са длъжни да изградят до пускане на обекта в експлоатация рибни проходи, позволяващи осъществяване на миграции на рибите.

(2) Собствениците на съществуващи водно-електрически съоръжения, бентове и прагове са длъжни да изградят рибни проходи, позволяващи осъществяване на миграции на рибите.

(3) Условията, редът и техническите изисквания за изграждане на рибни проходи се определят с наредба на министъра на земеделието и горите и министъра на околната среда и водите.

Чл. 44в. Собствениците и лицата, стопанисващи водноелектрически съоръжения, бентове и прагове, са длъжни да поддържат оптимално ниво на водата през размножителния период на рибите с цел опазване на хвърления хайвер.

Чл. 44г. Изпълнителният директор на ИАРА може да разреши с мотивирана заповед улова на полово зрели екземпляри от даден вид и прехвърлянето им от един водоем в друг с цел подпомагане устойчивото развитие на същия вид.” § 56. В чл. 45 се правят следните изменения и допълнения: 1. В ал. 1 числото “24” се заменя с “15”.

2. Алинея 2 се отменя.

3. Създава се ал. 4: “(4) Условията и редът за ползването, поддържането и съхранението на системата за наблюдение и контрол на риболовните кораби и бордовото оборудване по ал. 1 се определят с наредба на министъра на земеделието и горите и министъра на транспорта.” § 57. Член 46 се изменя така: “Чл. 46. (1) Първа продажба на продукти от риболов се осъществява в регистрирани по реда на чл. 46а центрове или от регистрирани купувачи по чл. 46д.

(2) Центровете за първа продажба са специално изградени места за търговия с продукти от риболов, отговарящи на изискванията на Закона за ветеринарномедицинската дейност, където се осигуряват условия за организиран пазар при равни условия за участниците.

(3) При извършване на търговия в центровете по ал. 1 действията по организацията на първата продажба се осъществяват от организатор на центъра - собственик или ползвател на обекта.

(4) Условията и редът за осъществяване на първа продажба на продукти от риболов се определят с наредба на министъра на земеделието и горите.” § 58. Създават се чл. 46а - 46з: “Чл. 46а. (1) Центровете за първа продажба на продукти от риболов се регистрират в ИАРА, като организаторът на центъра подава заявление до съответното териториално звено на ИАРА.

(2) За вписване в регистъра на център за първа продажба се заплаща такса в размер, определен в тарифата по чл. 17а, ал. 4.

(3) Към заявлението по ал. 1 се прилагат: 1. документ за собственост или документ, удостоверяващ основанието за ползване на обекта; 2. копие от удостоверение за регистрация по реда на Закона за храните; 3. удостоверение за актуално състояние на съдебната регистрация, копие от удостоверението за данъчна регистрация и копие от картата за идентификация по регистър БУЛСТАТ, когато се регистрират юридически лица или еднолични търговци; 4. проект на правилник за осъществяване на търговията с продукти от риболов в съответния център за първа продажба; 5. документ за платена такса.

(4) Правилникът на центъра за първа продажба съдържа: 1. условията и реда за участие в центъра за първа продажба; 2. местата и времето за извършване на продажби и товаро-разтоварни работи; 3. реда за осъществяване на търговията в центъра за първа продажба; 4. условията и реда за съставяне на документите за първа продажба на продукти от риболов; 5. видовете такси за предоставяните от организатора услуги.

(5) При промяна на данните по ал. 3 организаторът на центъра за първа продажба уведомява съответното териториално звено на ИАРА за вписване на промените в регистъра на центровете за първа продажба на продукти от риболов.

Чл. 46б. (1) В 14-дневен срок от подаването на заявлението по чл. 46а, ал. 1 изпълнителният директор на ИАРА или оправомощено от него лице издава удостоверение за регистрация, което се вписва в регистъра.

(2) При установени непълноти или неточности в представените документи в 7-дневен срок от получаването на заявителя се изпраща съобщение за отстраняването им.

(3) Заявителят отстранява нередовностите по ал. 2 в 14-дневен срок от получаването на съобщението.

(4) Изпълнителният директор на ИАРА или оправомощено от него лице отказва вписването по ал. 1, когато: 1. не са отстранени в указания срок нередовностите в заявлението; 2. представеният проект на правилник за осъществяване на търговията с продукти от риболов в центърa за първа продажба противоречи на закон.

(5) Отказът по ал. 4 подлежи на обжалване по реда на Закона за административното производство.

(6) Внесените такси за вписване в регистъра и издаване на удостоверение се възстановяват в едномесечен срок след влизането в сила на отказа.

Чл. 46в. (1) Организаторът на център за първа продажба на продукти от риболов води регистър на продавачите, осъществяващи сделки в него, в който се вписват: 1. име/наименование на лицето; 2. номер на разрешителното за стопански риболов.

(2) Като продавач може да се регистрира призната по реда на чл. 10 организация на производители, която осъществява първата продажба от името на своите членове.

Чл. 46г. Организаторите на центрове за първа продажба на продукти от риболов са длъжни да осигуряват свободен достъп и условия за работа на контролните органи на ИАРА и Националната ветеринарномедицинска служба за извършване на съответните проверки и проби от продаваните количества риба и други водни организми.

Чл. 46д. (1) Първа продажба на продукти от риболов извън центровете по чл. 46, ал. 1 се извършва от регистрирани купувачи, които подават заявление до съответното териториално звено на ИАРА.

(2) За вписване в регистъра на лицата по ал. 1 се заплаща такса в размер, определен с тарифата по чл. 17а, ал. 4.

(3) Към заявлението по ал. 1 се посочват и прилагат: 1. наименование на лицето и адрес; 2. удостоверение за актуално състояние на съдебната регистрация, копие от удостоверението за данъчна регистрация и копие от картата за идентификация по регистър БУЛСТАТ - за юридическо лице или едноличен търговец; 3. документ за платена такса.

(4) При промяна на данните по ал. 3 лицето по ал. 1 уведомява съответното териториално звено на ИАРА за вписване на промените в регистъра.

Чл. 46е. (1) В 14-дневен срок от подаването на заявлението по чл. 46д, ал. 1 лицето се вписва в регистъра и се издава удостоверение за регистрация.

(2) При установени непълноти или неточности в представените документи в 7-дневен срок от получаването им на заявителя се изпраща съобщение за отстраняването им.

(3) Заявителят отстранява нередовностите по ал. 2 в 14-дневен срок от получаването на съобщението.

(4) Изпълнителният директор на ИАРА или оправомощено от него лице отказва вписването при неотстраняване в указания срок на нередовностите в заявлението.

(5) Отказът по ал. 4 подлежи на обжалване по реда на Закона за административното производство.

(6) Внесените такси за вписване в регистъра и издаване на удостоверение се възстановяват в едномесечен срок след влизането в сила на отказа.

Чл. 46ж. (1) При осъществяване на първа продажба на продукти от риболов се води дневник на продажбите, който се представя на контролните органи при поискване. За всяка първа продажба на продукти от риболов организаторът на центъра за първа продажба или регистрираният купувач съставя документ за първа продажба.

(2) Когато рибата или другите водни организми не се предлагат за продажба или са предназначени за по-късно пускане на пазара, преди разтоварването им собственикът или упълномощено от него лице съставя декларация за приемане.

(3) Продукти от риболов, разтоварени от риболовен кораб в сурово състояние или след преработка на кораба или внесени в страната, за които не е съставен документ за първа продажба или декларация за приемане и които подлежат на превозване до място, различно от мястото на разтоварване, се придружават от документ за превоз.

(4) Съставителите на документа за първа продажба, на декларацията за приемане и на документа за превоз изпращат екземпляр от посочените документи в ИАРА в срок до 48 часа от разтоварването или осъществяването на продажбата.

(5) Условията и редът за съставяне и предаване на документите по ал. 1 - 4 се определят с наредбата по чл. 46, ал. 4.

Чл. 46з. (1) При първа продажба на продукти от риболов, определени с наредбата по чл. 46, ал. 4, се извършва категоризиране по отношение на свежест и размер.

(2) Категоризацията по ал. 1 се извършва от лица, притежаващи свидетелство за категоризация на риба и други водни организми. Свидетелствата се издават от организациите по чл. 10 след проведен курс за обучение и успешно положен изпит.

(3) Курсове за придобиване на свидетелство за категоризация на риба и други водни организми се провеждат и от ИАРА по реда на наредбата по чл. 14, ал. 1.

(4) За издаване на свидетелство за категоризация на риба и други водни организми от ИАРА се заплаща такса в размер, определен с тарифата по чл. 17а, ал. 4. ” § 59. Член 47 се изменя така: “Чл. 47. При доставяне на продукти от риболов като суровина за преработка, когато тя не е била предмет на първа продажба, доставчикът задължително предоставя на получателя на суровината копие от декларацията за произход. Когато суровината е от внос, доставчикът предоставя ветеринарномедицински сертификат.” § 60. Член 48 се изменя така: “Чл. 48. (1) При продажбите по чл. 46, ал. 1 продавачът предоставя на центъра за първа продажба декларация за произход. В случаите на първа продажба извън центровете по чл. 46, ал. 1 на регистрирания купувач се предоставя и ветеринарномедицинско свидетелство.

(2) При първа продажба на риба и други водни организми от внос се предоставя ветеринарномедицински сертификат.” § 61. Създава се чл. 48а: “Чл. 48а. (1) При доставяне на продукти от аквакултури като суровина за преработка доставчикът предоставя на получателя декларация за произход. Когато суровината е от внос, доставчикът предоставя ветеринарномедицински сертификат.

(2) При продажба на продукти от аквакултури продавачът предоставя на купувача декларация за произход и ветеринарномедицинско свидетелство, като номерът на декларацията за произход задължително се вписва във фактурата. Когато суровината е от внос, доставчикът предоставя ветеринарномедицински сертификат.

(3) В случаите по ал. 1 и по чл. 47 ветеринарномедицинско свидетелство или ветеринарномедицински сертификат се издава за крайния продукт.” § 62. Член 49 се изменя така: “Чл. 49. В заведения за обществено хранене и в търговската мрежа се забранява доставянето, предлагането и продажбата за консумация на риба и други водни организми без ветеринарномедицинско свидетелство или ветеринарномедицински сертификат и копие от декларация за произход, а в случаите на продукти от риболов - копие от ветеринарномедицинско свидетелство или ветеринарномедицински сертификат и документ за първа продажба.” § 63. Създава се чл. 49а: “Чл. 49а. Копия от декларацията за произход, ветеринарномедицинското свидетелство или сертификат, документа за първа продажба и фактурата се представят при проверка на контролните органи и на потребителите при поискване.” § 64. Член 50 се изменя така: “Чл. 50. (1) Превозът на риба, други водни организми и продуктите от тях се извършва със специализирани превозни средства, отговарящи на ветеринарномедицинските изисквания.

(2) При превоз на риба или други водни организми, които са продукти от аквакултури, същите се придружават с копие от декларация за произход и/или ветеринарномедицинско свидетелство/ ветеринарномедицински сертификат.

(3) При превоз на продукти от риболов, преминали първа продажба, същите се придружават с документ за първа продажба и ветеринарномедицинско свидетелство/ ветеринарномедицински сертификат.” § 65. Създава се чл. 50а: “Чл. 50а. Ветеринарномедицинските свидетелства, удостоверяващи здравословното състояние на рибата и другите водни организми, се издават след изследване, направено от акредитирана лаборатория.” § 66. В чл. 51 се правят следните изменения и допълнения: 1. В ал. 1 преди думата “Генетичен” се добавя “Носители на” и думите “се продава” се заменят със “се продават”.

2. Алинея 2 се изменя така: “(2) При продажба на носители на генетичен материал продавачът представя на купувача ветеринарномедицински сертификат за здравословно състояние. При продажба и разселване на носители на генетичен материал от есетрови риби се изисква ветеринарномедицински сертификат и генетичен сертификат, издаден от акредитирани лаборатории за генетичен анализ на риба и други водни организми.” § 67. В чл. 52 преди думата “генетичен” се добавя “носителите на”, думите “е предназначен” се заменят със “са предназначени”, а думите “чл. 18, ал. 1” се заменят с “чл. 15, ал. 1”. § 68. В чл. 53 се правят следните изменения и допълнения: 1. В ал. 1, т. 1 думите “чл. 18, ал. 3” се заменят с “чл. 17а, ал. 4”.

2. В ал. 2: а) точка 3 се изменя така: “3. разселване на носители на генетичен материал в обекти по чл. 3, ал. 1, т. 1 и 2 и други рибностопански мероприятия - 25 на сто от средставата, събрани по ал. 1, т. 2;”; б) в т. 4 думите “рибовъдството и” се заличават, а накрая се добавя “ - до 5 на сто от средствата, събрани по ал. 1, т. 2”; в) в т. 9 думите “рибовъдство и” се заличават; г) създава се т. 10: “10. мероприятия за мониторинг и опазване на генетичната чистота на рибните популации и другите водни организми.”

3. Създава се ал. 3: “(3) Изпълнителният директор на ИАРА може да разпределя до 30 на сто от приходите по ал. 1, т. 3 за допълнително материално стимулиране на служителите в ИАРА.” § 69. В чл. 54 се правят следните изменения и допълнения: 1. В ал. 1 думите “ал. 1” се заличават и се създава изречение второ: “Контрол върху ползването и опазването на рибните ресурси в морските пространства и вътрешните водни пътища по смисъла на Закона за морските пространства, вътрешните водни пътища и пристанищата на Република България по отношение на чуждестранните риболовни кораби се упражнява и от Национална служба “Гранична полиция”.

2. Алинея 2 се изменя така: “(2) Инспекторите по риболовен надзор: 1. проверяват разрешителните за стопански риболов, регистрацията на лица, които извършват дейност, подлежаща на регистрация по този закон, и билетите за любителски риболов; 2. контролират производството, превозването и разселването на носители на генетичен материал; 3. контролират спазването на режима на ползването на рибните ресурси; 4. контролират риболовните уреди, оборудването, спомагателните материали и другите технически средства за извършване на риболов; 5. контролират издадените ветеринарномедицински и генетични свидетелства и сертификати; 6. отвеждат принудително нарушителите с неустановена самоличност в най-близкото поделение на Министерството на вътрешните работи; 7. изземват и задържат вещите - предмет на нарушението, както и вещите, които са послужили за неговото извършване; 8. контролират търговията с риба, други водни организми и продукти от тях по отношение на произхода и правилата за първа продажба; 9. имат правата и задълженията по чл. 78, ал. 1, т. 1, 2 и 3 от Закона за Министерството на вътрешните работи; 10. проверяват превозни и плавателни средства, когато са спрени, паркирани или в престой, и съвместно с контролните органи за движение по пътищата спират превозни средства за проверка; в зоните за граничен или митнически контрол спирането и проверката се извършват съвместно с органите, компетентни за осъществяването му; 11. проверяват всички документи при превоз и търговия на риба и други водни организми; 12. съставят актове за констатирани нарушения на този закон по реда на Закона за административните нарушения и наказания.”

3. Създават се ал. 5 и 6: “(5) На инспекторите по риболовен надзор, които са претърпели неимуществени вреди при или по повод изпълнение на служебните си задължения, се изплаща еднократно парично обезщетение в размер 10 брутни месечни възнаграждения при тежка телесна повреда и 6 брутни месечни възнаграждения при средна телесна повреда.

(6) На съпруг, деца или родители на загинали служители при или по повод изпълнение на служебните задължения се изплаща еднократно парично обезщетение в размер 12 брутни месечни възнаграждения на всеки правоимащ.” § 70. Създава се чл. 54а: “Чл. 54а. (1) Сдруженията по чл. 11, ал. 1 и 2 упражняват контрол за спазване правилата при извършване на риболов във водните обекти, предназначени за любителски риболов, където управлението на рибните ресурси е възложено по реда на чл. 15а.

(2) Контролът по ал. 1 се упражнява от риболовни надзиратели. Изпълнителният директор на ИАРА ежегодно определя списък на риболовните надзиратели по предложение на съответните сдружения, както и районите им на действие.

(3) Риболовните надзиратели проверяват билетите за любителски риболов и имат правата на инспектори по риболовен надзор, с изключение на тези по чл. 54, ал. 2, т. 5, 6, 8, 9 и 11, ал. 5 и 6. Риболовните надзиратели имат и правата на ловните надзиратели по чл. 67, ал. 6 от Закона за лова и опазване на дивеча.” § 71. В чл. 55, ал. 1 след думите “чрез проверки” се добавя “във водните обекти по чл. 3”, а накрая се добавя “и в търговската мрежа”. § 72. В чл. 56 се правят следните изменения и допълнения: 1. В ал. 1 след думите “ по чл. 17” се добавя “или без платена такса по чл. 17а, ал. 5”, а думите “от 100 до 500” се заменят с “от 300 до 600”.

2. В ал. 2 думите “от 200 до 1000” се заменят с “от 400 до 1000”. § 73. В чл. 57 се правят следните изменения: 1. В ал. 1 думите “на риболовния кораб” се заличават, думите “чл. 18, ал. 4” се заменят с “чл. 18г, ал. 3” и думите “от 100 до 200” се заменят с “от 200 до 300”.

2. В ал. 2 думите “от 200 до 300” се заменят с “от 300 до 400”. § 74. В чл. 58 се правят следните изменения: 1. В ал. 1 думите “чл. 18, ал. 6, т. 7” се заменят с “чл. 18а, ал. 2, т. 8 и чл. 18а, ал. 3, т. 5” и думите “от 100 до 400” се заменят с “от 300 до 600”.

2. Алинея 2 се отменя.

3. В ал. 3 думите “и 2” се заличават и думите “от 200 до 1000” се заменят с “от 400 до 1000”. § 75. Създава се чл. 58а: “Чл. 58а. (1) Който извършва риболов в нарушение на чл. 18г, ал. 1 или 4, се наказва с глоба от 200 до 500 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 300 до 600 лв.” § 76. В чл. 59 след думите “риболовен дневник” се поставя запетая и се добавя “съответно дневник на продажбите”, думите “чл. 19, ал. 1, 3 и 5” се заменят с “чл. 19, ал. 1, 3, 4 и 5 и чл. 27, т. 3” и думите “от 200 до 500” се заменят с “от 300 до 800”. § 77. В чл. 60 думите “от 200 до 500” се заменят с “от 400 до 1000”. § 78. Член 61 се изменя така: “Чл. 61. (1) Който не представи за проверка риболовния дневник, дневника на продажбите и дневника за първа продажба в нарушение на чл. 19, ал. 7, чл. 27, т. 5 или чл. 46ж, ал. 1, се наказва с глоба от 300 до 600 лв.

(2) Който не предостави на длъжностните лица на ИАРА декларация за произход в нарушение на чл. 20 и чл. 27, т. 5, се наказва с глоба от 300 до 600 лв.” § 79. В чл. 62 се правят следните изменения и допълнения: 1. В ал. 1 след думите “се наказва” се поставя двоеточие, думите “с глоба от 100 до 400 лв.” се заличават и се създават т. 1 и 2: “1. при извършване на любителски риболов - с глоба от 50 до 200 лв.; 2. при извършване на стопански риболов - с глоба от 300 до 600 лв.”

2. В ал. 2 думите “от 200 до 800” се заменят с “от 400 до 1000 лв”. § 80. В чл. 64 думите “от 20 до 100 лв.” се заменят с “от 50 до 200 лв.”. § 81. В чл. 66 се създават ал. 4 и 5: “(4) Който извършва любителски риболов в нарушение на чл. 24, ал. 5, се наказва с глоба от 100 до 300 лв., ако не подлежи на по-тежко наказание.

(5) Който извършва любителски риболов във воден обект, в който управлението на рибните ресурси е възложено по реда на чл. 15а, без билет и членска карта на сдружението, се наказва със глоба от 100 до 300 лв., ако не подлежи на по-тежко наказание.” § 82. В чл. 67 думите “от 50 до 200” се заменят с “от 100 до 500”. § 83. Създава се чл. 67а: “Чл. 67а. (1) Който извършва риболов в зоните за естествени развъдници на риба и други водни организми, се наказва с глоба от 500 до 1000 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 1000 до 2000 лв.” § 84. В чл. 68 се правят следните изменения: 1. В ал. 1 думите “от 100 до 500” се заменят с “от 300 до 600”.

2. В ал. 2 думите “от 200 до 1000” се заменят с “от 400 до 1000”. § 85. Създава се чл. 68а: “Чл. 68а. (1) Който наруши разпоредбата на чл. 25в, ал. 2, се наказва с глоба от 100 до 400 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 300 до 600 лв.” § 86. В чл. 69 думите “чл. 27” се заменят с “чл. 27, т. 1, 2 или 6” и думите “от 100 до 300” се заменят с “от 200 до 500”. § 87. Създава се чл. 69а: “Чл. 69а. (1) Който извършва улов на риба и други водни организми извън квотата, определена по реда на чл. 30, ал. 1, т. 1, се наказва с глоба в размер от 600 до 1200 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 1000 до 2000 лв.” § 88. Създава се чл. 69б: “Чл. 69б. (1) Който не изпълни задължение по чл. 31, се наказва с глоба от 100 до 400 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 300 до 800 лв.” § 89. В чл. 70 се правят следните изменения: 1. В ал. 1 след думите “забраната по” се добавя “чл. 30, ал. 2, т. 1 и” и думите “от 100 до 400” се заменят с “от 500 до 1000”.

2. В ал. 2 думите “от 200 до 800” се заменят с “от 1000 до 2000”. § 90. В чл. 71 се правят следните изменения: 1. В ал. 1 думите “от 100 до 400” се заменят с “от 500 до 1000”.

2. В ал. 2 думите “от 200 до 800” се заменят с “от 1000 до 2000”. § 91. В чл. 72 след думите “чл. 34” се добавя “ал. 1”. § 92. В чл. 73 се правят следните изменения: 1. В ал. 1 думите “чл. 35, ал. 1, т. 3 - 5” се заменят с “чл. 35, ал. 1, т. 3 - 6”, а думите “от 200 до 1000” се заменят с “от 500 до 1500”.

2. В ал. 2 думите “от 200 до 2000” се заменят с “от 1000 до 2000”. § 93. В чл. 74 се правят следните изменения: 1. В ал. 1 думите “от 1000 до 3000” се заменят с “от 2000 до 4000”.

2. В ал. 2 думите “от 2000 до 6000” се заменят с “от 3000 до 7000”. § 94. В чл. 75 се правят следните изменения и допълнения: 1. В ал. 1 след думата “лови” се поставя запетая и се добавя “пренася, превозва и продава”, а думите “от 100 до 500” се заменят с “от 300 до 600”.

2. Създава се ал. 3: “(3) При задържане на прилов в нарушение на чл. 38, ал. 5 се налага глоба от 300 до 600 лв., а на юридическо лице и едноличен търговец - имуществена санкция в размер от 800 до 2000 лв.” § 95. Създава се чл. 75а: “Чл. 75а. Който извършва експеримент в нарушение на чл. 40, се наказва с глоба от 100 до 300 лв.” § 96. В чл. 76 след думата “лови” се поставя запетая и се добавя “пренася, превозва и продава”, а думите “от 100 до 400” се заменят с “от 300 до 600”. § 97. В чл. 77, ал. 1 след думата “лови” се поставя запетая и се добавя “пренася, превозва и продава”. § 98. Създават се чл. 77а - 77г: “Чл. 77а. Лице, което не монтира съоръжения, предотвратяващи преминаването на риба, в нарушение на чл. 44а, ал. 1, се наказва с глоба или имуществена санкция в размер от 2000 до 4000 лв.

Чл. 77б. Лице, което не осигури прехвърлянето на рибата и другите водни организми в друг воден обект в нарушение на чл. 44а, ал. 2, се наказва с глоба или имуществена санкция в размер от 5000 до 10 000 лв.

Чл. 77в. Лице, което не изгради рибни проходи, позволяващи хранителната и размножителната миграция на рибата в нарушение на чл. 44б, ал. 1 или 2, се наказва с глоба или имуществена санкция в размер от 2000 до 4000 лв.

Чл. 77г. Лице, което не поддържа оптимално ниво на водата във водноелектрическите съоръжения, бентове и прагове през размножителния период на рибите в нарушение на чл. 44в, се наказва с глоба или имуществена санкция в размер от 2000 до 4000 лв.” § 99. Член 78 се отменя. § 100. Член 79 се изменя така: “Чл. 79. (1) Наказва се с лишаване от право да извършва стопански риболов за срок от една до две години лице, което: 1. лови риба или други водни организми извън водните обекти, посочени в разрешителното за стопански риболов; 2. не извърши зарибяване на обектите по чл. 3, ал. 1, т. 2 в нарушение на чл. 31; 3. лови риба или други водни организми в периода на забраната по чл. 32; 4. лови риба или други водни организми със забранени риболовни уреди, средства, принадлежности и приспособления в нарушение на чл. 35; 5. лови морски бозайници в нарушение на чл. 43.

(2) При установяване на нарушения по ал. 1 актосъставителят има право да изземва и задържа издаденото разрешително за стопански риболов.

(3) Наказанието лишаване от право да извършва стопански риболов тече от датата на изземване на разрешителното за стопански риболов.” § 101. В чл. 80 думите “от 200 до 500” се заменят с “от 1000 до 2000”. § 102. В чл. 81 думите “от 500 до 1000” се заменят с “от 1000 до 2000”. § 103. В чл. 82 се правят следните изменения: 1. Алинея 1 се изменя така: “(1) Който предлага и продава продукти от риболов в нарушение на чл. 46, ал. 1, се наказва с глоба в размер от 300 до 800 лв.”

2. В ал. 2 думите “от 500” се заменят с “от 600”. § 104. Създават се чл. 82а - 82в: “Чл. 82а. Който извършва дейност, като организира център за първа продажба на продукти от риболов, без необходимата регистрация в нарушение на чл. 46а, ал. 1, се наказва с глоба, съответно имуществена санкция в размер от 800 до 1500 лв.

Чл. 82б. Който не води регистър на продавачите за първа продажба на продукти от риболов в организиран от него център за първа продажба в нарушение на чл. 46в, ал. 1, се наказва с глоба, съответно имуществена санкция в размер от 500 до 1000 лв.

Чл. 82в. (1) Който купува продукти от риболов в нарушение на чл. 46д, ал. 1, се наказва с глоба в размер от 300 до 600 лв.

(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 600 до 1000 лв.” § 105. Член 83 се изменя така: “Чл. 83. Който не предостави копие от декларация за произход или копие от ветеринарномедицинско свидетелство или ветеринарномедицински сертификат в нарушение на чл. 47, се наказва с глоба или имуществена санкция в размер от 500 до 1000 лв.” § 106. Член 84 се изменя така: “Чл. 84. (1) Който не предостави документи в нарушение на чл. 48 и 48а, се наказва с глоба от 500 до 1200 лв.

(2) Който не изпълни задължението по чл. 46ж, ал. 4, се наказва с глоба, съответно имуществена санкция в размер от 200 до 500 лв.” § 107. Член 85 се изменя така: “Чл. 85. Който доставя, предлага или продава за консумация риба и други водни организми в нарушение на чл. 49, се наказва с глоба, съответно имуществена санкция в размер от 200 до 1000 лв.” § 108. Създава се чл. 85а: “Чл. 85а. Който не представи документите по чл. 49а, се наказва с глоба, съответно имуществена санкция в размер от 200 до 500 лв.” § 109. Член 86 се изменя така: “Чл. 86. Който превозва риба, други водни организми и продукти от тях в нарушение на чл. 50, се наказва с глоба, съответно имуществена санкция в размер от 200 до 1000 лв.” § 110. Член 89 се изменя така: “Чл. 89. Когато нарушението по чл. 56 - 78 и чл. 80 - 88 е извършено повторно в едногодишен срок от влизане в сила на наказателното постановление за същото по вид нарушение, се налага глоба, съответно имуществена санкция в двоен размер.” § 111. В чл. 90 се правят следните изменения и допълнения: 1. В ал. 1 след числото “62” се поставя запетая и се добавя “чл. 66, ал. 4 и 5”.

2. Създават се ал. 3, 4, 5 и 6: “(3) Уредите и средствата с неизвестен собственик, послужили за улов на риба и други водни организми в нарушение на този закон, се отнемат в полза на държавата.

(4) Отнетитe в полза на държавата уреди и средства, които не могат да бъдат продадени, се унищожават съвместно от органите на ИАРА и Агенцията за държавни вземания.

(5) След продажбата на отнетите в полза на държавата уреди и средства на ИАРА се възстановяват направените разходи по тяхното съхраняване и транспортиране.

(6) По ред, определен със заповед на министъра на земеделието и горите и министъра на финансите, уредите и средствата, отнети по реда на ал. 1, могат да бъдат предоставени на структурите на ИАРА и Националното управление по горите за изпълнение на контролните им функции.” § 112. В чл. 91 се правят следните изменения и допълнения: 1. В ал. 2 накрая се поставя запетая и се добавя “и от риболовните надзиратели по чл. 54а, ал. 2”.

2. Създава се нова ал. 3: “(3) Нарушения, констатирани при контролна дейност по чл. 54, ал. 1, изречение второ, се установяват с актове и от служители на Национална служба “Гранична полиция” при условия и по ред, определени с наредба на министъра на земеделието и горите и министъра на вътрешните работи.”

3. Досегашната ал. 3 става ал. 4.

4. Досегашната ал. 4 става ал. 5 и в нея навсякъде след думите “до 100 лв.” се добавя “включително”.

5. Досегашната ал. 5 става ал. 6.

§ 113. В § 1 от допълнителните разпоредби се правят следните изменения и допълнения: 1. В т. 1 думата “рибностопанските” се заличава.

2. Точка 2 се отменя.

3. В т. 3 думите “подпочвени или повърхностни води” се заменят с “вода”.

4. В т. 7 думата “гените” се заменя с “геномите”, а думата “расова” се заличава.

5. Точка 8 се отменя.

6. Точка 14 се изменя така: “14. “Квота” е дял от общия допустим улов за определен вид, който се предоставя ежегодно или за един риболовен сезон за усвояване чрез стопански риболов.”

7. Точка 17 се изменя така: “17. “Общ допустим улов” е установено по определен ред количество от рибните ресурси на даден вид, определено в килограми или брой екземпляри, с улова на което не се оказва отрицателно влияние върху популацията им.”

8. В т. 21 накрая се добавя “и аквакултури.”

9. В т. 24 думите “сладководното и морското рибовъдство” се заменят със “сладководните и морските аквакултури”.

10. Точка 25 се отменя.

11. В т. 27 думите “и отдих” се заличават.

12. Създават се т. 36 - 41: “36. “Носители на генетичен материал” са полови продукти, оплоден хайвер, зарибителен материал, сперма и разплодници от видове, подвидове, породи и линии риби и други водни организми, продуктивни качества и доказана развъдна стойност.

37. “Генетични характеристики” са видови, популационни и породни различия в организацията на съответния геном.

38. “Добрата производствена практика” е система за осигуряване на качество и безопасност, която гарантира, че продуктите от риби и други водни организми се произвеждат и контролират в съответствие с утвърдените стандарти, нормативи и други изисквания за качество и безопасност съобразно предназначението им и в съответствие с изискванията за издаване на разрешително за тяхното производство, търговия и употреба.

39. “Рибен проход” е биоинженерно съоръжение, позволяващо миграцията на рибата в района на изкуствени прагове и други препятствия.

40. “Кърмак” е вид пасивен риболовен уред, състоящ се от въжета (лави) с прикачени към всяко от тях куки, при който рибата се улавя чрез забиване на куките в тялото й.

41. “Дънно тралиращо средство” е съоръжение, което се състои от трални мрежи, системи от буксири и съоръжения за отваряне по вертикала и хоризонтала, при които долната страна на мрежите или долната яка (грундроупа) и съоръженията за отваряне по хоризонтала се влачат по дъното. Използването на оловни въжета и тежки вериги за буксиране определя всеки един трал като дънен.” § 114. В преходните и заключителните разпоредби се правят следните изменения: 1. В § 7 думите “В 5-годишен срок от влизане на закона в сила” се заменят с “До 1 януари 2007 г.”.

2. Параграф 8 се изменя така: “§ 8. За срок 5 години от влизането в сила на закона се освобождава от мита и митнически такси вносът на носители на генетичен материал от риби и други водни организми, медикаменти, специализирани фуражи за обекти на аквакултурите (пъстървови, есетрови, сомови и други интензивно отглеждани риби и други водни организми) и компоненти за производство на фуражи, използвани в аквакултурите, и на риболовни мрежи, уреди, средства и приспособления, които не се произвеждат в страната, по списък, утвърден от Министерския съвет по предложение на министъра на земеделието и горите, министъра на икономиката и енергетиката и министъра на финансите.” § 115. В приложение № 1 към чл. 32, ал. 1 се правят следните изменения и допълнения: 1. В буква “В” се създават т. 11 и 12: “11. Пагур (Eryphia spinifrons) от 1 април до 31 май

12. Обикновен (зелен) крив рак (Carcinus maenas) от 1 април до 31 май”.

2. Създава се буква “Г”: (Забележка на редакцията: виж приложенията в PDF-а на броя) “

“

Г. Рибностопански обекти 

13. В рибностопански обекти, от 1 октомври намиращи се над 1500 м над- до 31 януари морска височина

14. В рибностопански обекти, от 15 април намиращи се до 1500 м над- до 31 май морска височина 

” § 116.

Списък на минимално допустимите размериза улов на риба и други водни организми 

Член единствен.

1 2 3

А. Сладководни риби

Сем. Есетрови (Acipenseridae) 

1.

Сем. Пъстървови (Salmonidae) 

2. Речна (балканска) пъстърва (Salmo trutta fario) 23 см

3. Дъгова пъстърва (Oncorhynchus mykiss/ Salmo gairdneri irideus) 22 см

4. Сивен (Salvelinus fontinalis) 20 см

5.

Сем. Корегонусови ( Coregonidae) 

6. Чудски сиг (Coregonus lavaretus) 22 см

7.

Сем. Липанови (Thymallidae) 

8.

Сем. Щукови (Еsocidae) 

9.

Сем. Шаранови (Cyprinidae) 

10. Речен кефал (Leuciscus cephalus) 22 см

11. Мъздруга (Leuciscus idus) 22 см

12. Распер (Аspius aspius) 25 см

13. Лин (Tinca tinca) 20 см

14. Брияна (облез, уклей) (Chalcalburnus chalcoides) 20 см

15. Уклей (Alburnus alburnus) 15 см

16. Платика (Abramis brama) 20 см

17. Немски косат (Abramis sapa) 20 см

18. Чил косат (Abramis ballerus) 25 см

19. Морунаш (Vimba vimba) 25 см

20. Маришки морунаш (карабалък) (Vimba melanops) 20 см

21. Сабица (Pelecus cultratus) 20 см

22. Скобар (Chondrostoma nasus) 20 см

23. Бяла мряна (Barbus barbus) 25 см

24. Черна (балканска) мряна (Barbus meridionalis petenyi) 17 см

25. Маришка мряна (Barbus cyclolepis) 17 см

26. Шаран (Cyprinus carpio) 30 см

27. Златиста каракуда (Carassius carassius) 15 см

28. Сребриста каракуда (Carassius auratus gibelio) 15 см

29. Бял толстолоб (Hypophthalmichthys molitrix) 40 см

30. Пъстър толстолоб (Aristhichthys nobilis) 40 см

31. Бял амур - Ctenopharyngodon idella 40 см

32.

Сем. Буфалови (Catostomidae)  

33.

Сем. Сомови (Siluridae) 

34.

Сем. Американски сомове (Ictaluridae) 

35.

Сем. Трескови (Gadidae) 

36.

Сем. Костурови (Percidae) 

37. Бяла риба (сулка) (Sander lucioperca/ Stizostedion lucioperca) 45 см

38. Речен костур (Perca fluviatilis) 12 см

39.

Б. Проходни риби

Сем. Есетрови (Acipenseridae) 

40. Моруна (Huso huso) 180 см

41. Пъструга (Acipenser stellatus) 120 см

42.

Сем. Речни змиорки (Anguillidae) 

43.

Сем. Селдови (Clupeidae) 

44.

В. Морски риби

Сем. Бодливи акули (Squalidae) 

45.

Сем. Селдови (Clupeidae) 

46.

Сем. Хамсиеви (Еngraulidae) 

47.

Сем. Зарганови (Belonidae) 

48.

Сем. Трескови (Gadidae) 

49.

Сем. Кефалови (Mugilidae) 

50. Морски кефал (Mugil cephalus) 25 см

51. Кефал пелингас (Mugil soiuy) 30 см

52. Платерина (Liza aurata) 25 см

53.

Сем. Атеринови (Atherinidae)  

54.

Сем. Морски костури (Serranidae) 

55.

Сем. Леферови (Pomatomidae) 

56.

Сем. Сафридови (Carangidae) 

57.

Сем. Смаридови (Centracanthidae)  

58.

Сем. Барбунови (Mullidae) 

59. Барбуня (Mullus barbatus ponticus) 12 см

60. Черноморска скумрия (Scomber scombrus ) 22 см

61.

Сем. Попчета (Gobiidae) 

62. Тревно попче (Gobius ophiocephalus) 12 см

63. Дебелоустно кафяво попче (Neogobius platyrostris) 12 см

64. Широкоглаво попче (Neogobius cephalarges) 12 см

65. Стронгил (Neogobius melanostomus) 12 см

66.

Сем. Калканови (Scophthalmidae) 

67.

Сем. Писиеви (Pleuronectidae) 

68.

Г. Водни животни

Клас Земноводни (Amphibia) 

69.

Клас Ракообразни (Crustacea)  

70. Обикновени скариди (Leander spp.)

71. Пясъчна скарида (Crangon sp.) 5 см

72. Езерен рак (Astacus leptodactylus) 8 см

73. Пагур (Eryphia spinifrons) 5 см

74.

Клас Миди (Bivalvia)  

75. Миди речни, седефки (Unio spp.) 8 см

76. Миди речни, беззъбки (Anodonta spp.)

77. Черна морска мида (Mytilus galloprovincialis) 7 см

78. Бяла пясъчна мида (Mya arenaria) 5 см ”

”

Преходни и заключителни разпоредби § 117. (1) Срокът на действие на издаденото до влизането в сила на този закон разрешително за ползване на воден обект по смисъла на Закона за водите за обектите по приложение № 1 от същия закон се запазва.     

(2) Лицата, придобили права върху специализирани обекти (далян, воля или тоня) до влизане в сила на този закон, запазват правата си до изтичане срока на действие на правопораждащото основание или до предоставянето на обектите на концесия по реда на Закона за концесиите.       

(3) Когато срокът на правото по ал. 2 изтече и обектът не е предоставен на концесия, титулярят на това право може да кандидатства за продължаването му до предоставянето на обекта на концесия. § 118. На лицата, които развъждат и отглеждат риба и други водни организми в мрежени клетки (садки) и други плаващи на повърхността на водата и потопяеми съоръжения във водите на Черно море и в язовирите, придобили права до 30 юни 2005 г., се определят лимити за производство на основание статистически данни за безопасните нива на производство от Министерството на околната среда и водите. § 119. Сдруженията по чл. 30, ал. 1 и чл. 31, ал. 1 от Закона за лова и опазване на дивеча имат правата по чл. 11, ако са регистрирани за дейности по този закон. § 120.

2. В § 2 от допълнителните разпоредби се създава т. 36: “36.

2. В § 10 от преходните и заключителните разпоредби се създава ал. 3:

(2) Подзаконовите нормативни актове се прилагат до издаването на съответните нови подзаконови нормативни актове, доколкото не противоречат на този закон. § 124.