Постановление № 9 от 20 януари 2003 г. за определяне размерите на основното месечно възнаграждение за военно звание на кадровите военнослужещи от Националната служба за охрана при Президента на Република България

ПОСТАНОВЛЕНИЕ № 9 ОТ 20 ЯНУАРИ 2003 Г. за определяне размерите на основното месечно възнаграждение за военно звание на кадровите военнослужещи от Националната служба за охрана при Президента на Република България

МИНИСТЕРСКИЯТ СЪВЕТ ПОСТАНОВИ: Член единствен. Определя размерите на основното месечно възнаграждение за военно звание на кадровите военнослужещи от Националната служба за охрана при Президента на Република България съгласно приложението (секретно).

Заключителни разпоредби § 1. В Правилника за устройството и дейността на Националната служба за охрана при Президента на Република България - приложение № 1 към чл. 1 от Постановление № 151 на Министерския съвет от 1992 г. (обн., ДВ, бр. 66 от 1992 г.; изм. и доп., бр. 82 от 1992 г., бр. 5 от 1995 г., бр. 13, 16, 22, 63 и 86 от 1996 г., бр. 25, 36 и 41 от 1997г., бр. 13 от 1999г. и бр. 111 от 2001 г.), се правят следните изменения: 1. В чл. 29 думите „за Министерството на отбраната" се заличават.

2. В чл. 30 думите „заплатата за длъжност" се заменят с „основното месечно възнаграждение". § 2. Необходимите средства за изпълнение на постановлението се осигуряват в рамките на бюджета на Националната служба за охрана при Президента на Република България. § 3. Постановлението се приема на основание чл. 224, ал. 2 от Закона за отбраната и въоръжените сили на Република България. § 4. Изпълнението на постановлението се възлага на началника на Националната служба за охрана при Президента на Република България. § 5. Постановлението влиза в сила от 1 януари 2003 г.

Министър-председател: Симеон Сакскобургготски

Главен секретар на Министерския съвет: Севдалин Мавров