Административният съд – София област, седми състав, на основание чл. 189, ал. 1, чл. 191, ал. 2, чл. 192, чл. 188 във връзка с чл. 181, ал. 1 и 2, чл. 196, чл. 157, ал. 1, пр. 2 и чл. 163 АПК съобщава, че в Административния съд – София област, е образувано адм. дело № 54/2017 г. по описа на съда по протест на Окръжна прокуратура – София, което е насрочено за разглеждане в открито съдебно заседание на 5.04.2017 г. от 10 ч. и по което предмет на оспорване е чл. 15, ал. 3 от Наредба № 1 за обществения ред на територията на община Божурище. Конституирани страни в производството са: оспорващ – Окръжната прокуратура – София, и административен орган – Общинският съвет – гр. Божурище.