Наредба за изменение и допълнение на Наредба № Н-18 от 2009 г. за определяне условията и реда за изплащане на еднократно обезщетение при преместване на служба в друго населено място на военнослужещите и на членовете на техните семейства

МИНИСТЕРСТВО НА ОТБРАНАТА

Наредба за изменение и допълнение на Наредба № Н-18 от 2009 г. за определяне условията и реда за изплащане на еднократно обезщетение при преместване на служба в друго населено място на военнослужещите и на членовете на техните семейства (ДВ, бр. 63 от 2009 г.) § 1. В чл. 1, ал. 2 и 3 след думите „за специфични условия при изпълнение на военната служба“ се добавя „с постоянен характер“. § 2. В чл. 3 думите „структурите по чл. 77, ал. 2 от Закона за отбраната и въоръжените сили на Република България“ се заменят с „Министерството на отбраната, структурите на пряко подчинение на министъра на отбраната и Българската армия“. § 3. В чл. 8, т. 6 думите „структурите по чл. 77, ал. 2 от Закона за отбраната и въоръжените сили на Република България“ се заменят с „Министерството на отбраната, структурите на пряко подчинение на министъра на отбраната и Българската армия“. § 4. В чл. 10, ал. 4 думите „във военното формирование или структурите по чл. 77, ал. 2 от Закона за отбраната и въоръжените сили на Република България“ се заменят с „Министерството на отбраната, структурите на пряко подчинение на министъра на отбраната и Българската армия“. § 5. В т. 2.3 от приложението към чл. 2 от наредбата след думите „за специфични условия при изпълнение на военната служба“ се добавя „с постоянен характер“.

Заключителна разпоредба § 6. Наредбата влиза в сила от деня на обнародването й в „Държавен вестник“.

Министър: А. Ангелов