Постановление № 64 от 26 март 2007 г. за изменение и допълнение на нормативни актове на Министерския съвет

ПОСТАНОВЛЕНИЕ № 64 ОТ 26 МАРТ 2007 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Министерството на държавната администрация и административната реформа, приет с Постановление № 215 на Министерския съвет от 2005 г. (обн., ДВ, бр. 83 от 2005 г.; изм. и доп., бр. 100 от 2005 г. и бр. 40, 48 и 60 от 2006 г.), се правят следните изменения и допълнения: 1. В чл. 5, т. 11 буква “б” се изменя така: “б) организира обучението на служителите в подчинените му структури за изпълнение на действия при кризи и защита при бедствия;”.

2. В чл. 13, ал. 2 числото “173” се заменя със “180”.

3. В чл. 20 се създават т. 19 и 20: “19. осъществява организацията на административното обслужване в министерството; 20. регистрира постъпилите в министерството сигнали и предложения и ги насочва за разглеждане от вътрешните административни звена съобразно функционалната им компетентност или ги препраща към съответния компетентен орган.”

4. В чл. 21: а) точка 6 се изменя така: “6. планира финансовите средства за управление при кризи и отбранително-мобилизационната подготовка в бюджета на министерството;” б) точки 11 и 12 се изменят така: “11. организира разработването на планове за управление при кризи и отбранително-мобилизационна подготовка на администрацията на министерството и предоставя данни за изготвяне на Националния план за управление при кризи; 12. организира обучението за действия на администрацията на министерството при кризи, защита при бедствия и отбранително-мобилизационна подготовка;”.

5. В чл. 25 т. 8 се заличава.

6. Член 26 се изменя така: “Чл. 26. Дирекция “Инспекторат за държавната администрация”: 1. разработва и предлага на министъра за утвърждаване годишен план за извършване на проверки по спазване на законодателството за държавния служител; 2. извършва планови проверки в администрациите и проверки по сигнали от ръководителите на инспекторатите в административните структури и на синдикалните организации или по жалби от държавни служители за нарушения на законодателството за държавния служител въз основа на заповед, издадена от министъра или от оправомощено от него лице; 3. предлага на министъра издаването на задължителни предписания при установяване на нарушения, свързани със законодателството за държавния служител; 4. извършва проверки за изпълнението на издадените от министъра задължителни предписания; 5. съставя актове за неизпълнение на издадените задължителни предписания и предлага на министъра или на оправомощено от него лице издаването на наказателни постановления в предвидените от закона случаи; 6. обобщава и анализира информацията за състоянието и проблемите по спазване на законодателството за държавния служител; 7. участва в разработването на предложения за изменение и допълнение на нормативни актове, свързани с държавната служба; 8. изготвя становища по проекти на нормативни актове, свързани с държавната служба; 9. взаимодейства с инспекторатите по чл. 46 от Закона за администрацията по отношение на възложените им контролни функции, свързани със законодателството за държавния служител; 10. разработва материали и документи, необходими за осъществяване на контрола по спазване на законодателството за държавния служител; 11. изготвя и представя на министъра 6-месечен и годишен отчет от контролната си дейност; 12. предоставя на Главния инспекторат в администрацията на Министерския съвет постъпили сигнали за корупция на органи на изпълнителната власт и държавни служители на ръководна длъжност.”

7. В чл. 27: а) точка 3 се изменя така: “3. подпомага и дава предложения за развитието на политиката във връзка с оценката на въздействието на регулаторните режими;” б) точка 4 се отменя; в) в т. 5 накрая се поставя запетая и се добавя “както и във връзка с предоставянето на административни услуги”; г) точка 12 се отменя; д) точка 15 се отменя; е) точка 17 се отменя; ж) създава се т. 18: “18. поддържа интернет базирана Система за самооценка на административното обслужване.”

8. В чл. 28 се създава т. 8: “8. координира дейностите за прилагане на единен модел за документооборот в държавната администрация.”

9. В чл. 29, т. 2: а) създава се нова буква “у”: “у) осъществява функции по предварителен контрол на процесите по програмиране, договаряне и управление (включително финансово) за съответствие с политиките на Европейския съюз и спазването на приложимото национално и европейско законодателство;” б) досегашната буква “у” става буква “ф”.

10. Приложението към чл. 13, ал. 3 се изменя така: “Приложение към чл. 13, ал. 3

Численост на персонала в административните звена на министерството - 180 щатни бройки

Политически кабинет 9 в т. ч.: съветници, експерти и технически сътрудници 3

Инспекторат 3

Главен секретар 1

Звено за вътрешен одит 4

Служител по сигурността на информацията 1

Обща администрация 44 в т. ч.: дирекция “Административно-правно обслужване и човешки ресурси” 24 дирекция “Финансово-стопански дейностии управление при кризи” 12 дирекция “Връзки с обществеността и протокол” 8

Специализирана администрация 118 в т. ч.: дирекция “Организационно развитие наадминистративните структури” 16 дирекция “Управление на човешките ресурси в държавната администрация” 14 дирекция “Инспекторат за държавната администрация” 18 дирекция “Административно регулиране и обслужване” 10 дирекция “Електронно правителство” 9 дирекция “Управление на проекти и програми” 26 дирекция “Европейска координация и международно сътрудничество” 12 дирекция “Регионална координация” 13” § 2. В приложението към § 2 от преходните и заключителните разпоредби на Постановление № 215 на Министерския съвет от 2005 г. за приемане на Устройствен правилник на Министерството на държавната администрация и административната реформа (обн., ДВ, бр. 83 от 2005 г.; изм. и доп., бр. 96 от 2005 г., бр. 40 от 2006 г.; Решение № 11975 на Върховния административен съд от 2006 г. - бр. 99 от 2006 г.) числото “716” се заменя с “688”.

Заключителна разпоредба § 3. Постановлението влиза в сила от 1 април 2007 г.

Министър-председател: Сергей Станишев

Главен секретар на Министерския съвет: Севдалин Мавров