Постановление № 153 от 29 юни 2007 г. за изменение и допълнение на Постановление № 118 на Министерския съвет от 1993 г. за използването на недвижими имоти на Министерския съвет

ПОСТАНОВЛЕНИЕ № 153 ОТ 29 ЮНИ 2007 Г. за изменение и допълнение на Постановление № 118 на Министерския съвет от 1993 г. за използването на недвижими имоти на Министерския съвет (обн., ДВ, бр. 57 от 1993 г.; изм. и доп., бр. 13 и 63 от 1996 г., бр. 36, 41 и 110 от 1997 г., бр. 26 от 2000 г., бр. 74 и 111 от 2001 г. и бр. 83 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В наименованието на постановлението след думата “имоти” се поставя тире и думите “на Министерския съвет” се заменят с “публична държавна собственост”. § 2. Член 1 се изменя така: “Чл. 1. (1) Министерският съвет осигурява чрез бюджета си ползването и управлението на обектите: държавна дивечовъдна станция “Воден - Ири-Хисар” и държавна дивечовъдна станция “Искър”.

(2) Министерството на държавната администрация и административната реформа осигурява чрез бюджета си ползването и управлението на обектите: стопанство “Евксиноград” и обект “Шабла”, комплекс “Бояна” и лечебно-възстановителна база “Хисар”.” § 3. В чл. 2 ал. 3 и 4 се изменят така: “(3) Провеждането на мероприятия от Народното събрание, Министерския съвет и Администрацията на Президента, както и посрещането на чуждестранни делегации и гости се извършва, както следва: 1. за дом № 2 на държавната дивечовъдна станция “Воден - Ири-Хисар” и за държавната дивечовъдна станция “Искър” - след писмено разрешение на министър-председателя или на главния секретар на Министерския съвет в случай на упълномощаване; 2. за комплекс “Бояна”, стопанство “Евксиноград” и обект “Шабла” - след писмено разрешение на министъра на държавната администрация и административната реформа или на упълномощено от него длъжностно лице.

(4) Извън случаите по ал. 3 обектите могат да се ползват от други лица с разрешение и по цени, утвърдени, както следва: 1. за държавните дивечовъдни станции “Воден - Ири-Хисар” и “Искър” - от министър-председателя или от главния секретар на Министерския съвет в случай на упълномощаване; 2. за комплекс “Бояна”, стопанство “Евксиноград” и обект “Шабла” - от министъра на държавната администрация и административната реформа или от упълномощено от него длъжностно лице.” § 4. В чл. 4 думите “главния административен секретар на президента” се заменят с “главния секретар на Президента на Република България”. § 5. В чл. 5 думите “от министъра на държавната администрация и административната реформа” се заменят с “от министър-председателя или от упълномощено от него длъжностно лице от администрацията на Министерския съвет”. § 6. Параграфи 1 и 2 от допълнителните разпоредби се изменят така: “§ 1. Мероприятията по чл. 2 се заплащат по цени, утвърдени, както следва: 1. за държавните дивечовъдни станции “Воден - Ири-Хисар” и “Искър” - от министър-председателя или от главния секретар на Министерския съвет в случай на упълномощаване; 2. за комплекс “Бояна”, стопанство “Евксиноград” и обект “Шабла” - от министъра на държавната администрация и административната реформа или от упълномощено от него длъжностно лице. § 2. За ползването и работата на обектите по чл. 1 се утвърждават правила, както следва: 1. за държавните дивечовъдни станции “Воден - Ири-Хисар” и “Искър” - от министър-председателя или от упълномощеното от него длъжностно лице; 2. за комплекс “Бояна”, стопанство “Евксиноград” и обект “Шабла” - от министъра на държавната администрация и административната реформа.”

Министър-председател: Сергей Станишев

Главен секретар на Министерския съвет: Севдалин Мавров